
सच्चिदानन्द घन, अशेष वेद वेदान्त प्रतिपाद्य, 
उभय विभूति नायक वात्सल्य वारिधि, अनन्त गुण गणालय, 
कौशिल्या आनन्दवर्धन, श्याम सुन्दर, श्री राघवेन्द्र सरकार का 
अनुपम श्री विग्रह श्याम तरुण तमाल तुल्य शोभित है और 
उनसे अभिन्‍ना (भास्करेण यथा प्रभा) आद्या शक्ति अनन्य 
प्रियतमा श्री राज किशोरी जी कनकलता सी अतुलनीय सुषमा 
को प्राप्त हो रही हैं। 

* कनक बैलि उरझी जनु सुभग वर तमाल सी 

श्री श्याम-गौर युगल सरकार के श्री चरणों में 
अपनी यह विनय रूपी हरित वल्लरी, उन्हीं के श्री विग्रहों को 
आवेष्टित किये पल्‍लबित पृष्पित हुई है। 

वलल्‍लरी को आश्रय चाहिये। अबला है न वह ! 
परावलम्बी! आश्रय भी दृढ़ चाहिये, प्रलय कालीन झंझावात 
में भी वह अडिग रहे, धूल-धूसरित न होना पड़े उसे। ऐसे 
अश्रित प्रतिपाल, मोहन मिथिला बाल, फसावन रूप जाल, 
चितवनि कर निहाल, भक्तन प्रेम विहाल, शोभित तरुण तमाल 
रूपी श्री श्याम विग्रहका स्वयं श्री जगज्जननी श्री किशोरी जू 
अवलम्बन किये हैं। उन्हीं श्री चरणों में उपजी, स्नेह जल 
सिंचित यह अनुराग लता जाये भी तो कहाँ ? 

जिन महापुरुषों का भगवान से रसार्द सम्बन्ध हो 
गया है, उनका हृदय रस सागर तो प्रियतम रूपी चन्द्र को 


निहार कर उमड़ता ही रहता है, उसमें सदैव भाव तरंगे उठती 
ही रहती हैं। उन ऊर्मियों की गणना अशक्य है क्योंकि उनका 
उद्भव और विलीनीकरण संग संग होता रहता है। श्री स्वामी 
जी महाराज का हृदय तो भगवल्लीलाओं की क्रीड़ा स्थली 
बन गया है। अत: उसका ओर-छोर कहाँ ? इस संकलन में 
उसकी कुछ झलक आप पा सकेंगे। 


महात्मा लोक भावग्राही होते हैं। परात्पर ब्रह्म श्री 
सीताराम जी महाराज के अनन्य उपासक होते हुये भी लोक 
मर्यादानुसार पंचदेवोपासनात्मक वन्दना का निर्वाह करते हुये 
सपरिकर श्री सीताराम जी का स्तवन किया गया है। विज्ञ जनों 
के लिए अंग अंगी भाव से सब वन्दनीय हैं। पतिब्रता निज पति 
का महत्व जानती हुई भी परिजनों की मर्यादित सेवा करती हैं, 
पति-प्रसन्नार्थ ही, वास्तव में उसका निज सर्वस्व, _ सतीत्व 
केवल पति ही को समर्पित है। 


इस सदा बहार अनुराग विनय लतिका में नित 
नवीन विकसित भाव सुमनों में आप का चित्त भ्रमर भी भूल 
जायेगा फिर भला भक्त-भाव -भोक्ता श्री राम, श्याम भ्रमर, 
सततू भक्ति रस मधु मकरन्द लोलुप हो, कोमल कमल कोष 
से कैसे कहीं अन्यत्र जा सकता है। 


विनय वललरी की शाखाओं में पुष्पित कतिपय 
पद्म पुष्पों का किसी अन्य विनय-वाटिका में दर्शन दुर्लभ है- 
और उनका प्रेमोन्‍्मादक सौरभ तो अन्यत्र अलभ्य ही है। 


ग्रन्थ के प्रकाशन में जो त्रुटियाँ है, वह सब 
दास का अपराध है यत्‌ किंचित भी अच्छाई दृष्टिगत हो तो 
वह भी कृपा का प्रसाद है। विज्ञ प्रेमी जन मुद्रण में हुई भूलों 
को सुधार कर पाठ करेंगे तथा दास के हित श्री सीताराम 
पदारविन्दानुराग प्रदान करने की कृपा करेंगे। 


वसन्त पंचमी विनयावत 
सम्वत-२०६२ रामचन्द्रदास, पन्‍ना 


ऊँ नमः सीतारामाभ्याँ 
वर्णानुक्रमणिका 

श्री गुरुदेव उक्रण नहिं कबहूँ 
श्री सीतानाथ समारम्भा 
श्री जानकी पति मधुर मूरति 
श्री राम पद पंकज सु अनुभव 
श्रुति साधु सब एक स्वर भने 
अधियन अघ हरण देव सदगुरु 
अतिशय कपि करत भक्त पर प्रीति 
अब तो किशोरी केहूँ भाँति कृपा 
अघहि करत जीवन छन बितये 
अति उदार रघुनायक मोरे 
अघ बिहाय मन रहत न मोर 
अकथ अशान्त अपुहिं जिय 
अह मम नहिं होवत जो मेरे 
असत अविद्या माया मनहरि 
अब चित चेत चरण गहु प्रभु के 
अब हरि होहु दयाल 
अमोघी कृपा रावरी ते भलो 
अति उदार रघुनायक मोरे 
आरति हर सुखकरन गोसाई 
आरति पूर्ण प्रपत्ति न कीन्ही 
आरत हरण शरण सुखदायक 
आस आस अति विवस गये 
आह भरी आवाज सुनायो 

इहौ पतित की प्रभु पति राखो 

ऐसो को उदार उपकारी 

ऐसो नाम रसिक कोउ नाही 

ऐसो प्रेम मूर्ति कोउ नाही 

ऐसी सीय दीन हितकारिनि 

ऐसी सीय जगत दुखहारी 

ऐसी सीय दोष दुख हारी 

ऐ हो कृपालु कृपासिन्धु एक बार 

ऐसो कब करिहौ रघुनन्दन 

करु मन शिर सों जगत प्रणाम 
करुणाकर राम रूप जगत सुनिये 

कबहुँ सिय स्वामिनि सो कृपा करहुगी 
कबहूँ जगदम्ब सिय शान्ति सुख सोइहौं 
करसि मन रघुवर कर कमल ध्यान 

करु मन प्रभु मुख सरोज ध्यान 

कहो रे राम राम लव लाये 

करो रे कीर्तन सीताराम 

कलि कलुष कारिख मुखहि लागि 
कहहु कवन विधि गजहिं उधार्यो 
करुणा क्रन्दन कब करहिं कान 

कहत मोहि स्वामी अहहि बात हाँस की 
'कहहूँ सत्य रघुनाथ दशा निज अगतिन गति गेया 
'कहु कबहुँ कौशल किशोर कृपा कोर ते चितैहौ 


कब सियराम सेवनि सारु 

कहा समर्पण प्रभु को करिये 

कलि काल की कुचालि कला कहा करी 
कब मोहि वरण करहिंगे राम 

करहु विनती आज सीताराम 

कहूँ कहुँ धीर न रहत हरे 

कब मोहिं मिलिहौ प्रीतम प्यारे 

कब भजिहीौं दिन राती, राम राम रस माती 
कब करिहौ रघुवर मोहिं आपन 
काह भयो पीछे पछिताये 

काल कराल भयंकर भारी 

कारण बिनु मम नाथ कृपालु 

कहा कहीं मन केर कुचाली 

कारण कौन कहहु प्रभु 

किमि करते मोहि फेंक दियो 

कीर्तन रस चख पवन कुमारा 

केहि विधि विनती प्रभुहि सुनाऊँ 
केहु भाँति कृपा कोर दीनदास देखिये 
कैसेहु नाम जपे भव पारा 

कौशल किशोर कबहुँ दरश दैहौ 
कृपा करुणा विग्रह किशोरी 

कृपा कोरहिं जब लौं न पइहौं 

कृपा कोर पेखि कबहूँ राम चहहुगे 


कृपा को पंथ चितवत हरे 
कृपा रुप करुणामयि सीते 
खोरि न देहिं गोसाई 

गरीब को गोहार सुनो दीनबन्धु 
गाइये सदगुरु श्रुति छन्दन 


गाइये मंगल 


गुरु केरो 


गाय गोहारहि सुनौं गोसाई 


गुन हरि सम 
गंगा गुण गावहूँ 


हनुमत परम प्रभाऊ 
हुँ गति दायक 


चरम देह द्विज की प्रभु दीन्हो 
चढ़ो रे मैं तो तब पद नाव हरि 


चरण कमल 
चढ़ों विषय 


अमल अतिहि 
ज्वर जोर हरी 


चारहु सच्चिद आनँद ठामा 
चितवत कृपा की कोर 
जग जागि करु गुरु गरुअ ज्ञान 


जय जय गुरुदेव गरुअ ज्ञान के प्रदाता 


जड़ चेतन जग जीव सुखी हों 


जन हित हेतु कमर कसे कपि वीरा 


जय जय जगदीश 


दीश देव 


जय जय जय शिवशंकर 
जग त्रय पतित पावन प्रकट 
जय जय त्रिदेवि 


जय जय अंतरयामी 

जय जय वैकुण्ठधाम 

जय वर विष्णु विराट 

जयति जय सियराम 

जयति जय अंजनानन्द 

जय जय हनुमान महाशम्भू विग्रह 
जयति जय रामदूत 

जय जय श्रुतिकीर्ति स्वामि 
जयति जय सौमित्र 
जयति जय गौरांग 

जय जय सुभग सुमित्रानन्दन 

जय जय श्रीराम भक्ति 

जयपरम प्रभु पद पादुके 

जय जय सीताराम 

जय जानकी जनक जाता जगत जननि 
जय जय सुनैनानन्द वर्धनि 
जय निमिकुल नभ चन्दिनि 
जयति जयति राघवेन्द्र 
जयति जय सत्यसन्ध 
जयति जय पूर्णतम परब्रह्म 
जपो रे राम राम अनुरागी 
जपो रे राम यथा वालमीक 
जरत जगत बिच बचब न मेरो 

जग महँ जेते पुरुष सयान 

जगत मोहिं जाने पंडित बड़ो 

जल बुलबुला सम जानु जग झूँठा 
जगते मुड़यों भलै तैं मनुआ 

जय जय जगत नाथ जगत बन्धु 

जय जय जानकि जीवन राम 

जनक सुता जग जननि जानकी 
जान्यो जेहि ते नाहिं उबार्‌यो 

जाहि राम वरण कियो कृपा को जोई 
जान्यो जेहि ते देर कियो 

जिव को तू हरि हेतु विचारे 

जेहि विधि द्रवहु राम जन रंजन 

जेहि पै कृपा नाथ तुम करी 

जेहि विधि बने बनावै मोरी 

जैसेहु तैसेहु नाम जपे भव पारा 
जो जन साधु प्रयागहिं सेवत * 
जो सुख कथा सुनत कपि पावत 
जो पै जानकी उदासीनता लइहौं 
जो पै अधघहि हेरि मोहिं तजिहौ 
जो पै मोहि तजिबो चित रहयो तिहारे 
जो करि कृपा अहेतु हमहि अपनावते 
जो जो शोक समनि प्रभु करुण कृपा जग पाये 
जो तू लगिहै कहे हमारे सत सत 


जो कोउ करे राम सन प्रीति 

जो सुख रसिक जनन के संगा 

जो पै दयाधाम दया नहिं धरिहौ 

जो मैं विधिनै वश कर पाऊँ 

जो प्रभु कृपा कबहुँ लखि पावीं 
झूठेउ भगत काहिं भगवान 

ठगत फिरै जग ठगिनी माया 

तकु छाँह वर बाँहु रघुवीर की 
तिहरो दोष एक नहिं स्वामी 

तुम बिन अहौं अनाथ सबहिं विधि 
तू राम राम जपु शुचि स्वभाव 
तेहिते पुन: पुन: प्रभू पाँव परि परि सुनाऊँ 
दयामयि देखु दुखिया ओर 

दया न अबलीं मोहि वरी 

दश दिशि दया यदपि मोहि घेरे 
दानी सिय सम सिय कहँ कहिये 
दानी अभय परम प्रेम भक्तन सुखदाई 
दास धर्म देहु स्वामि सोरे 

दिन.प्रति आयु जात चली 

दीन दयाल दयानिधि स्वामी 

दीन देखि दया द्रवत दयाधाम शंकर 
दीजै मोहि भीख कपिराई 

दीनबन्धु दयासिन्धु दीनदास पालहीं 


0 


दीनबन्धु दयाधाम दीन देखि द्रुतहि द्रवत 
देव दयित दयानिधि भुवन एक बन्धो 
देह करण मन बुद्धी आतम 

देर देखि तब रघुकुल राया 

दोउ दृग मोरे फूट गये 

धनि धन्य कमला तीर 

धनि धन्य सो चित्र कूट 

धनि धनि मिथिलापुर के वासी 

धौं कब कृपा करिहैं कृपालु 

ध्याइये गुरु पद सुखराशी 

नमामि राम नाम तारक॑ 

नहिं जानौं किमि देर भई 

नाथ कैसे द्रौपदी लाज बचाई 

नाथ को पोषेब प्रथम यह दीनदासा 
नाथ सो बनाय कहौ 

नाचि नाचि हां थाक्‍्यो बारम्बार प्रभूजी 
नाथ खीझिबे लागि कर्म को करिये 
नित पेखै सुमंगल पिय प्यारी सिया 
नीके सब विधि साधुआ कोशल पति दास 
परम अर्थ परम प्रेम पवन पूत पाये 
परम प्रिय सदगुरु सीख सुहाई 

पतित उधारन अवध किशोर 

पशु पाषाण भूरुह ते मंदा 

पतित पावन नाम सुनि प्रभु सामुहे आयो 
पतित पावन नाथ साँचे 

पावनि पावनि तुलसी वृन्दे 

पाप गने नहिं जावहि मोरे 

पाहि प्रभु पाहि प्रभु पाहि प्रभु पतित पामरै 
प्रणवौं प्रथम परात्पर परमधाम 

प्रभु लीलानुकरण कपि राया 

प्रभु पद त्राण पूजि सुख पावत 

प्रभुजी हों संसारहि को व्योपारी 

प्रभु प्रणतपाल रघुराई 

प्रभु प्रेमी कहि मोहि जग जाने 

प्रभु का सहारा गह्योरे 

. प्रभु पद पंकज पाय का मम आसफली रे 
प्रभु मुख सरोज मधुप कबहुँ होइहीं 

प्रभु सो हों बार-बार विनय करौ 

प्रभु करि कृपा मोर मन फेर्यो 

प्रभुजी हीं सबको अपराधी 

प्रभुजी किमि नहिं आय बचाओ 

प्रभु पद पर्शहि हाय कृपाते कबहुँक पाऊँ 
प्रभु तोहि प्रणत पाल श्रुति गायो 

प्रेम यज्ञ किये चहौं 

प्रेम प्रवाह परम प्रिय पाई 

फेरि फेरि प्रभुहि कहत संत को स्वभाव पाऊँ 

बन्दहुँ श्री गुरु पद-पद्म-रेणु 
बन्दहुँ जड़-चेतन जहान 
बन्दहुँ बहुरि वैष्णवन चरणा 
बन्दहुँ रवि शशि अभि त्रिदेवहिं 
बन्दहूँ त्रिदेव विधि हरि हर 
बन्दहुँ वेद वचन मन काया 
बन्दहुँ हरि सम श्री हरि धामा 
बन्दहुँ अवनी अर्चावतार 
बन्दहुँ पद विभवावतार 
बन्दहुँ चतुर्व्यूह भगवाना 
बन्दहुँ अवधपुरी के बासी 
बन्दहुँ जनक सुनैनहि हर्षत 
बन्दहुँ श्री लक्ष्मीनिधि चरणा 
बार-बार तेहि ते कर पुकार 
बिन सीता को मोहिं उबारे 
बिनु कारण रघुवर हितकारी 
बिनु हरि कृपा कहहु को पावै 
भजु मन सतत संतन चरण 
भक्त जूठ धौं स्वाद कहा री 
भव भाल न भले भाग भरत 
भजु मन सिया नाम सुखदाई 
भजु जनक जामाता मनोहर 
भजो रे राम राम सुखदाई 


भजन बिन व्यर्थहिं दिवस गये 
भव रोग ग्रसे मोंहि आई 

भव वन भ्रमत श्रमित हीं श्याम 
भव भय हरण कृपालु गोसाईं 
भव भय हठि हरण चरण 

भय भरि आयो शरण तिहारे 
भजो मन सीताराम रसे रस आठोयाम 
भव दुख दुसह सहावहु स्वामी 
मनुआ संत चरण चित दीजै 
महिमा महा महिम्न साधु की 
मन करु भरोस, तजि दुःख दोष 
मन मोर सिखवन चित्त दे लहु 
महिमा अपरम्पार सिया की 
मनुआ राम चरण चित लावै 
मनुआ राम रहस के ते अधिकारी 
मन मधुकर प्रभु मुख सरोज पीवै 
मन चित बुद्धिहि राम रँगाई 
मनुआ मनन करत निशिवासर 
मन मानै सिखवन मोरी 

मन राम नाम रस पीजै 

मधुमय मुख मुसकत मनहारी 
मन सियराम सेवन आस 

मन की शक्ति अपार 


मनुआ मोर मित्र हितकारी 

मनुआ जबहि अमन है रहिहौ 

महिमा अपरम्पार संत की 

माया महत मोहनी नारी, मनुआँ 
मायापति की मया तरै जन महती माया 
मानी न मनुआ हमारी 

माधव मोहिं मन दुसह दुखायो 

मिथिला महिमा भनत मूक भये वेद चारी 
मुद भरि विषय सिन्धु के माही 

मैथिलि मुखारविन्द ध्यावै 
मैथिलि कृपा को काह कहिये 

मैं तो सिय स्वामिनि के गुण गाऊँ 
मैं सब अपने करन बिगारी 
मैं प्रभु विनती करै न जानी 
मैं तो आतमहन जग जायो 
मैं नहिं राम कृपा अधिकारी 

मोरी मैथिलि कब मोर मन भरिहीं 
मोरे तो एक सिया सत्य स्वामिनी 
मोहि समान महि महँ नहि पापी 
मोहि सम को कृतध्न संसारा 
मोहि सम पतित न कोऊ प्रभूजी 
मोहि मदन अहि अतिहिं चावतो 
मोरे स्वामी राम तुही एक हो 


मोरे तो प्रतीति सीय स्वामि की 
मोर राम धनुधरिया 

मोहि माया नागिनि अति काली 
मोर मना तू मान कही मम्म मीठी मीठी 
मोहिं आस केवल राम की 

मोरे कौन काहि कहि सुनाऊ 
मंगल मंगल हनुमत हेरी 
मंगलमय मूृदु मंजुल मूरति 
मंगल मंगल गाइये प्रेम के सिन्धु समाइये 
याही ते पौर पर्‌यौं हीं आयो 

या तन को इहै परमसार 

रसना संत जूठ रस ले री 

रमैया राम रहसि आज आये 
रहहिं राम सेवा सुख सरसे 

रमो रे राम रसिकेश्वर चरण 

रमि रमि रसि रसि रसना रसमय 
र॒टो रे राम राम रस छाई 

रटो रे राम राम दिन राती 

रखिहँ राम कृपालु शर्राणया 
रघुवर सहि न जाय पै सहिये 
रघुकुल राम शरण तेरी आयो 
रघुपति शुचि सुभग पाणि 

रघुवर राखो मोरी लाज 

रखिह-ं राम अवशि मोहि शरणन में 
रावरे द्वार को सुकौर आनी 

रामार्चा समायज्ञ श्रुति संमत वदत तज्ञ 
रामसिय सम राम सेवक सुहावहीं 
राम मंत्र तारक रहस्य ज्ञानी 

राम कर कंज शरण मैं आयो 

राम राम राम राम राम गाउ रे 

राम राम राम राम राम राम श्रवण पुटहि 
राम कहि राम सुनि राम गुनि गाव रे 
राम कहि राम सुनि प्रेम को श्रवाव तू 
राम राम गति राम राम पति 

राम राम राम राम राम राम गाये 

राम नाम रमहु जिय करि सनेह 

राम राम रट्रु राम राम रम्ु राम राम 
राम नाम कलि कामद भाई 

राम नाम चिन्तामणि पाई 

राम राम राम रटु मोर मन बावरे 

राम को गुलाम राम हर्ष हिय 

राम हर्षणदास कहि मोहि जग 

रावरी कृपा कोर कनहुँ एक बार पाऊँ 
राम रावरी कृपा की कोर जौ लौं 

राम तू रसाल रसिक रस स्वरूपा 

राम रसिक रसमय रस रसिया रे 


राम-बन्धु वीर-वीर सुपथ्य-प्रिय 
राम रीझिबे हेतु उपाय न मोरे 

राम राम सिय स्वामि दीनदास 
राखिये राम शरण पग तरि पद 
राजिव लोचन रविकुल राम 

राम रूप गति एक हमारे 

राम चरित चित चायन मोरे 
रामधाम शरण चहौं लहन ललित सोई 
राम सिया राम सिया राम सिया राम 
राम सिया सुख सार हमारे 

रे मन कर तू गुरु पद सनेह 

रे मन अनुभवसि सिय के चरण 

रे करु प्रीति राम नाम वरण 

रे मन विचार बारम्बार 

रे मन करु भरोस करिहै दयालु दाया 
ललित लाल लछिमन वसीले 
लखि निज ओर तुमहि रघुराया 

लई है राम नाम की ओट 

लाल लाल लालित लावण्य लसत तन 
लाल तल लाल नख लाल पद 
लाल रिपुहन पद प्रणामी 

लाज रखो धनुधारी 

लोकलाज कुलकानि त्यागि सब 


विप्र साधु सुर धेनु चरण में 
विषते विषय अधिक दुखदाई 
विनती करों कर जोरी 

विषय वितृष्ण कबहुँ हरि होइहौं 
वैश्णव बन्धु बड़े, सब मोर 
वैष्णव वंश कलंकी मैं तो 

वैष्णव कहत मोहि जन जग रे 
शरणागत वत्सल हरि हनुमाना 
शरण शरण प्रभु शरण मैं तुम्हारी 
शरण तकि आयो राज किशोरी 
शरण तकि आयो राम चर्राणयाँ 
शरणहु गये न मोर उबारा 
शरणागत जन जानि राम तुम 
शरण शरण शरण परयो प्रेम चहौं साईं 
शरण परयो सिय स्वामिनि के द्वार 
शुचि सिखवन सुनि मन मान मोर 
शुचि शरण परे प्रभु पौर मरों 
शंकर परिवार काह कहिये 
सदगुरु ज्ञानी वर विज्ञानी 

सदगुरु अमित अनुग्रह कीन्हो 
सदगुण सदन सरल सुठि साधु 
सब मिलि आवो मंगल गावो 
सरसि राम सिया राम सिया 

सब तजि शरण गही हरि तोर 
सहज स्वरूप प्रपति अनुकूली 
सदगुरु गुनि मोहि भ्रमवश लोग 
सतत शरण गुनि संतन रक्षत 
सब समर्थ रघुवीर कृपा कर 
सब की साज सम्हारी 

समझि धौं तू करि विचार 

सहि न जात अब पीर दुसह 
साधु सत्संग सुर वृक्ष भल 
सालिगराम हरी के रूपा 

सिय स्वभाव जबहिं उर आनिहै 
सिय द्वार एक नहिं अन्य ठौर 
सिय स्वामिनि के गाँव 

सिय मुख निरखत रहहु मना तू 
सिय के सनेह नीर सिच्यो 

सीते तुमहि कहहु कहँ जइये 
सीताराम सीताराम सीताराम कहु रे 
सीयराम मय सब जग विकासा 
सीतानाथ परम गुरु मोरे 

सुबह भयो अब क्‍या सोना 

सुनुं सद साधुन सहज स्वभाउ 
सुमिरां वेद विहित सबहिं धरम 
सुमिरहुँ श्री सरयू शिर नाये 


सुमिरहुँ श्री दशस्यन्द भूप 
सुमिरहुँ जिय जानकी कर कमल 
सुमिरि रे मन रघुवर कर सरोज 
सुनहु विनय हो रमैया राम 

सुर दुर्लभ परमारथ गेह 

सुनहु राम रघुवीर दयानिधि 
सुनहु राम रघुवंश शिरोमणि 
सुनु कृपालु रघुवीर उदार 

सुनु शुचि सिखवन मनुआ मोरे 
सुनु दीनबन्धु रघुराया 

सुनहु हर्षण गुरु को संदेश 
सुनहु राम रघुबीर दयानिधि 
सेउ सदा संत सुर सुरभी 

संत सुर-धेनु शुच्ि सेउ सानुराग -रे 
संत समादर अरु सतकार 

संत को स्वभाव नाहि 

स्वामी सत्य सौंह हरिजन की 
हसिये दुख दीन दयाल 

हरि हरिजन महँ भेद न भाई 
हरिजन हरि सम अनुभव योग 
हरि हनुमान मिलनि रस वर्षति 
हनुमत राम रूप रस रसिया 
हर्षि हनुमान हरि धाम बसत 


हमारी सिय स्वामिनि सरकार 
हरि को है जग रहिबो साँच 
हरि के तुम तुम्हार हरि मनुआ 
हमारो धनुशर वारो राम 

हरि हठ परयो रावरे द्वार 

हठि शरण परे प्रभु पौर मरौं 
हाय जग जन्म बिरथा जाय 
हाय मोहिं सम न दीन दोखिया 
हाय कष्ट कछु कह्मो न जाई 
हा हर्षण पतितन सिरमौर 
हाय कब॒हुँ प्रभु मेटिहौ शोग 
हा भव भोग राग मन पूर 

हाय परयो भव सिन्धु भरयो 
हाय हमैं मन बरबस कैद कियो 
हाय हमहिं नहिं पूछे कोऊ 
हाय प्रपति विपरीत बहत नित 
हाय कबहु प्रभु प्रेम पणनि की 
हाय कबहूँ हरि मोहिं निहरिहां 
हा प्रभु कबहुँ प्रेम पथ पहहौं 
हाय प्रेम पगे सुधा सिन्धु सने 
हिय बिच एक आस तोरी 
हिय हर हमको हेरो आज 
हिय में रमैया रमो रे 


हिय के बसैया बसो रे 

हेरहु हमारे हनुमान भाग के बड़े 
हे हरि अविनय छमहूँ हमारी 

हे हरि बहुत विलम्ब न कीजे 

हे सिय हे समर्थ रघुवीर 

हे हरि कब कहिहौं मोहिं अपनो 
हे अघ नाशन है अघ कौन 

हां अभागिन को सरदार 

हों तो गुलाम जनम जनम को 
हों तो कुटिल कर्म को सतायो 
हों जरत दुसह त्रय ताप नितै 

हां पाप रूप जग जोवत 

हों तवास्मि सत सत्य कृपाला 
हों सब विधि साधन हीन हरी 
हृदय आवति आस बारम्बार 
त्राहि ब्राहि प्रभु शरणहि आयो 
ज्ञानी गुरु समान कोउ नाहीं 


श्री सीतारामाभ्यां नमः 


श्री गुरु वंदना 


(१) 


गाइये सदगुरु श्रुति छंदन, ज्ञान ज्ञेय ज्ञाता भव भंजन। 
गोजित गुणातीत गति दाता,ज्ञान गम्य गुणनिधि जनत्राता। 
परम प्रेम परमार्थ प्रदायक, कृपासिन्धु वर बुद्धि विधायक। 
हर्षण शरन रदन तृन आदी, चाहत राम प्रेम परसादी। 


(२) 


दीनदयाल दयानिधि स्वामी, गुरु मूरति मुद मंगल धामी। 
निर्गुण निराकार निर्भाषा, सगुण स्वरूप प्रमोद प्रकाशा। 
नित्य निरंजन ब्रह्म परावर, नराकार निर्मम करुणाकर। 
सर्व लोक शारण्य सुदेवा, चहत राम हर्षण शुचि सेवा। 


(३) 


जग जागि करु गुरु गरुअ ज्ञान। 
महत महा महिमा उदार अति, वरणत श्रुति सब शास्त्रपुरान। 
आनंद ब्रह्म एक आतम पर, सब समर्थ सुखकर भगवान। 


द्वन्द पार तत्वमसि आश्रय, अचल विमल वर गगन समान। 
ज्ञान गहन केवल सुख सरसत, त्रिगुण रहित गुण गेह अमान। 
भावातीत भक्तभावित पद, परम प्रकाशक प्रेम प्रमान। 
साक्षिभूत सब रहित सर्व मय, सद्चित आनंद उदधि महान | 
सोइ सदगुरु की कृपा अकारन, हर्षण चहत करन कल्यान। 


(४) 


ज्ञानी गुरु समान कोउ नाहीं। 

बोध स्वरूप ब्रह्ममय भाषत, थिति विज्ञान सोहाहीं। 
सदचित आनंद रूप निरतिशय ,एक सत्य विलसाहीं। 
मंगलमय अमृत रस विग्रह, वेद वेद्य अज आहीं। 
तेजोमय परमारथ परतम, कहे परम पद जाहीं। 
योगरूप योगीश योग प्रद, महा महिम तेहि गाहीं। 
प्रेम पयोनिधि मगन मनोरम, प्रकृति पार पद पाहीं। 
हर्षण अस गुरुदेव अछत हा, मरत भूलि भव माहीं। 


(५) 


रे मन कर तू गुरु पद सनेह, जेहिं ते है अकाम बनि विदेह। 
पावहि शुचि सियारमण प्रेम, भावहिं भरि बिसारि जगत नेम । 
धी धारि आतम अनात्म ज्ञान, भ्रम भागि भूल भव भेद भान। 
ज्ञान वैराग गुण गेह होइ, अह मम नहिं जामै बीज बोइ। 


ध्यान मूल शुचि सदगुरु स्वरूप, गुनि गुरूपद रज अर्चन अनूप। 
मंत्र मूल श्री गुरूवर सुवाक्‌ , मोक्ष मूल अहनिशि कृपहिं ताक। 
तू नित्य निष्कपट भले भाव, आत्म अपि अर्चे अति उराव। 
इष्ट जानि करे प्रतीत प्रीति, हर्षण होहि अभय जगत जीति। 


(६) 


बन्दहुँ श्री गुरूपद पद्म रेणु , दास हित देव तरु देव धेनु। 
आनन्द सुरूचि सरसै सुवास, बाढ़ अनुराग हिय बिच प्रकाश । 
भव रोग हरन चूरन सुचारु, वर बुद्धि छुधा वर्धति अपारु। 
मंगलमुद अहनिशिबढ़तजाहिं,सेवत गुण गण वश होहिं आहिं। 
दिव्य दृष्टि खुलै स्‍्वहिय कपाट, जो जन पावनी पराग चाट। 
गुप्त प्रगट सूझे चरित राम, ऐश्वर्य मधुर लालित ललाम। 
चन्द्र कीर्ति कथा सुधा सुधार, पीवहिं गुरुपद प्रेमी अपार। 
हेरि हृदय हर्षण रज बटोरि, सेवत सब विधि गुनि धन अथोरि। 


(७) 


हरिये दुख दीन दयाल, भ्रमत भव भारी। 
-आरत हर श्री गुरुदेव, शरण सुखकारी। 
यद्यपि हों अति रत पाप, अकृत करि गोऊँ। 
श्री हरि हरिजन अपराध, करत सब खोऊँ। 


करि नित्य असह अपचार, गुरुहिं अपमाने। 
हा हरि क्रोधहिं को पात्र, जयंत समाने। 
ता पर चित चेत न आव, सबहिं ते द्रोहा। 
अभ्यन्तर दृग गये फूटि, विषय मद मोहा। 
तद्यपि शरणागत पाल, विरद वर बाँकी। 
पतितोद्धारक श्रुति पाल, तकनिकरुना की। 
है गति विहीन गुरुदेव, गहे रद चारा। 
हर्षण पद गहि अकुलात, चहत भव पारा। 


(८) 


सद्गुरु ज्ञानी वर विज्ञानी, सत सुख खानी, 

निरखि आपनी ओर। 
कृपा सिन्धु करुणाकर स्वामी, सब समर्थ उर अन्तरयामी, 
मन क्रम बानी करूण कहानी, सुनि चित आनी, 

करिय कृपा की कोर॥१॥ 
भरमत भव मँह भूलि गोसाईं, चार खानि चौरासी जाई, 
पाप कमाई, हरि बिसराई, साधु बिहाई, 
बनि कलि मूरति घोर॥२॥ 

परम प्रेम परमारथ दीजै, साधु स्वभाव सहन मोहिं कीजै, 


निर्मल मनुआ, सज्जन सनुआ, हरि रस पनुआ, 
निशिदिन रहहिं विभोर ॥३॥ 
रामनाम अतिशय अनुरागी, रघुवर चरित प्रेम प्रिय पागी, 
नयन रसीले, रंग रंगीले, प्रेम मदीले, 
हर्षण हिय रस बोर॥8॥ 


(९) 


रावरे द्वार को सुकौर आनी। 

पाय प्रमुदित जिय जियन चाहत, सद्गुरु कृपालु ज्ञानी। 
परम पुरुष पर ज्योति अमल अति, शरणपाल सब दानी। 
सियराम. प्रेम पियूष पूरण, अन्न याचत अमानी। 
उदर अघाइ सुयश शुचि गावहूँ, चुअत चख चारू पानी। 
साधु स्वाभाव सुभग शुचि शीतल, देहि वसन परिधानी। 
पेट खलाय पसारि करहैिं प्रभु, दुखित परेउ व्रत ठानी। 
हर्षण मुख दरसैबे लायक, करहु नाथ जन जानी। 


(१०) 


ध्याइये गुरु पद सुखरासी, शोक मोह संशय भ्रम नासी। 
सहस कमल दल मधुमयमाथे, देखि गुरुहिं तहेँ होहु सनाथे। 
कोटि सूर्य सम सहज प्रकाशक, महामोह तम प्रबल विनाशक। 


परम प्रेम परमार्थ स्वरूपी, कोमल करुणा कृपा अनूपी। 
हर्षण शीश पाणि प्रभु दीजै, प्रेम प्रवाह बोरि निज कीजै। 


(११) 


ऐसो को उदार उपकारी। 

बिन कारन जो कृपा कोर ते, तारक जगत मझारी। 
विधि हरि हरहु काल बनि क्रिय फल, देहि शुभाशुभ खारी। 
देखि दुखित एक देव दयानिधि, सद्‌गुरू कीन्ह सुखारी। 
गुप्त रहस-त्रय दासहिं दै के, दिय मंत्रार्थ विचारी। 
पंचक अर्थ तत्व-त्रय बोधी, दीन्ह कृपा बल तारी। 
ज्ञान विराग प्रेम परमारथ, चहसि दरश अविकारी। 
तो हर्षण गुरु पद सनेह करि, पूरै आस अपारी। 


(१२) 


श्री गुर्देव उऋरण नहिं कबहूँ। 

सीतारमण पाइ पद सेवा, सदा सकुचि सिर नवहूँ । 
कहा कृतज्ञता करों नाथ ते, कहत बने नहिं अबहूँ। 
युग ईश्वर युग होहिं परम पद, दै न सकौं कछु तबहूँ 
याते अपनी ओर निहारत, कृपा करें नित नवहूँ । 
पाले सर्पहुँ पालक प्रिय प्रभु, हनत न बुधजन भवहूँ । 


जो मम ओर विलोकिहौ सद्गुरु, नहिं उबार दुख दबहूँ। 
हर्षण कृपा कोर को निरखत, भव सो डरै न लवहूँ। 


(१३) 


अधियन अघ हरन देव, सद्गुरु सुखकारी। 
आरत हर प्रभु कृपाल, दीनबन्धु प्रणतपाल, 
सुधा सिंधु जनहिं बोर, अभय करन हारी॥१॥ 
मंत्र तारक भानु समा, दे हर हिय घोर तमा, 
ज्ञान ज्योति परम छाय, जनहिं करत पारी ॥२॥ 
राम में रमाय नित्य, विलग होत नाहिं चित्य, 
स्वामी सेवक सुभाव, पंच रस प्रसारी॥३॥ 
झरना झर झरत झार, हृदय बीच रस सुखार, 
हर्षण हिय हरण हार, गुरू पर सब वारी॥४॥ 


(१४) 


जय जय गुरुदेव गरुअ ज्ञान के प्रदाता। 
महिमा अति अपार, कोउ पावै न पार, 
नेति नेति वेद वदत, मुक्ति के विधाता॥१॥ 
विधि हरि हर स्वरूप, श्रुति ब्रह्महू अनूप, 
ज्ञान विरति भगति योग, प्रेम के सुगाता॥२॥ 


सुखमय सुखद सोह, रसमय रसद जोह, 
अमल अचल एक नित्य, शिष्य पुत्र जाता॥३॥ 
परमा अमल ज्योति, एका रस उदोति, 

सत्य सार सदा दुःख, दोष के विधाता॥४॥ 
सम अतिशय न कोउ, अह मम बिनु सुजोउ, 
त्रिगुण रहित भाव पार, जगत में न राता॥५॥ 
सहजा शान्ति शयन, जहूँ मैं तैं न बैन, 
यतोवाक्‌ मनहु लौटि, पार कोउ न पाता॥६॥ 
हर्षण हृदय हेरि, लीन्हीं शरण तेरि, 
प्रणतपाल दीनबन्धु , मोरे पितु माता॥७॥ 


(१५) 


सद्गुरु अमित अनुग्रह कीन्हो। 

सहज पाप प्रिय मोहिं अपनायो, राम मंत्र वर दीन्‍्हों। 
धर्म भागवत सिखइ सत्य सत, सरबस दियो उदार। 
शेष शारदा गणप सहस सत, कहि न सके उपकार। 
तेहिं पै छोह सदा उर राखत, रक्षत सरल सुसाध। 
हौं कृतघ्न बिनु शिष्य गुणन को, करत सदा अपराध। 
कृपा सिन्‍न्धु करूणाकर कोमल, आपन रूप सम्हारो। 
बिना हेतु संसार सिन्धु ते, अबकी मोहिं उबारो। 


जिमि शिशु मातु उदर पद पटकै, प्रसव समय दुखकारी। 
भूलि जननि लालति भलि हर्षण, तिमि प्रभु रक्षहु तारी। 


(१६) 


गाइये मंगल गुरू केरो,मंगल मंगल मंगल प्रेरो। 
मंगल मूर्ति सुमंगल माहीं, रमे रहैं रस रसे सोहाहीं। 
मंगल परसहिं मंगल पेखी, मंगल सुनहिं सुशब्द विशेषी। 
मंगल चर्खं सुमंगल वासा, नित नव मंगल हर्षण दासा। 


श्री संत वंदना 
(१७) 


भजु मन सतत संतन चरण | 


अति अरुण कोमल कलित कमलहु, आर्त आरति हरण। 
दुख दोष दलि अधघ ओघ नाशक, गंग पावन करण। 
श्रुति शास्त्र संगत जगत साखी, हरिहु महिमा वरण। 
जेहिं परशि पृथ्वी अति प्रमोदति, रहतिथिर धरि धरण। 
जहाँ परत तहँ होत तीरथ, जात जिय की जरन। 
भव सिंधु बोहित एक दृढ़ भुनि, शक्ति तारन तरन। 
जन राम हर्षण दास लीन्हेउ, संत सेवक शरण। 


(१८) 


मनुआ संत चरण चित दीजै। 

करि सतकार सेउ सद भावन, शुचि पादोदक पीजै। 
मृतकहिं अमृत करत पाद पय, महिमा हिय धरि लीजै। 
अमित तीर्थ सम पावन पुनि पुनि, सींचि सिरहिं जग जीजै। 
सर्व व्याधि बाधक वर औषधि, पी भव रोगहिं छीजै। 
ज्ञान विराग योगवर वर्धनि, पाई परम पद ईजै। 
परम प्रेम परमारथ दर्शन, तेहि बल सद्यहिं कीजै। 
दास राम हर्षण सोइ सेई, चहत राम रस भीजे। 


(१९) 


रसना संत जूठ रस लेरी। 

स्वाद सुधा संजीवनि मूरी, अमृत मय कर देरी। 
कौर कौर शत शत चंद्रायण, महिमा महाअहैरी। 
कछु प्रभाव नारद मुनि जानत, मुनिन कहेउ पुनि तेरी। 
दासी सुत ते ब्रह्म सुवन भे, संत शीथ कछु सेरी। 
विधि हरि हरहिं प्राण सम प्यारे, प्रेम पथिक पर वेरी। 
वीण ब्रह्म स्वर भूषित कीर्तन, करि रमयत जग जेरी। 
अस विचारि हर्षण शुचि सेवत, रमेउ राम पद धेरी। 


(२०) 


भक्त जूठ धौं स्वाद कहा री। 

अनुपम अकथ अगाध निरतिशय, अगम अपार अलभ्य महा री। 
जेहि आनंदमय अमृत ब्रह्महु, पायो प्रेम प्रमोद लहा री। 
प्रति प्रति ग्वाल पातरी कवलहिं, खात कृष्ण कहि मधुर अहा री। 
औरहु भक्त प्रसादी सेवन, कियो ईश जग साखि रहा री। 
तेहि लहि भाग आपनी वर्णत, जात अघाय सुप्रेम चहा री। 
सोऊ स्वाद यथार्थ न गायो, ताते जानि न जाय जहाँ री। 
अस विचारि रमु बुद्धि सयानी, हर्षण प्रेम प्रवाह बहा री। 


(२१) 


साधु सतसंग सुरवृक्ष भल भूमि रे। 
जानि जन सेइ शुचि पाई फल झूमि रे। 
भक्ति भलि ज्ञान गुण ज्ञेय गति दात रे। 
योग वैराग वर देव सरसात रे। 
प्रेम परमार्थ पद दानि दिवि धाम रे। 
राम वर ब्रह्म सिय सेव शुचि काम रे। 
चित्त करि चाव भरि भाव मन लाव रे। 
संत बिच बैठि नित संत गुण गाव रे। 


काक पिक होइ बक हंस परभाव रे। 
लोह बीन स्वर्ण सत बात पति आव रे। 
वेद इतिहास सब शास्त्र भनि साख रे। 
हेरि हिय हर्ष तू हर्षि रस चाख रे। 


(२२) 


सेउ सदा संत सुर सुरभी सनेहनि। 

रामचरित मधु मधुर श्रवति पय, पियत भगत वत्स उछरि देहनि। 
नित नित दरश देह पूत करति, अमित तीर्थ सरिस सुखद गेहनि। 
यमकी राह रोकि रहति जहाँ, विष्णु दूत वास देति तेहनि। 
सुख सुकृत सुयश दिन रात बढ़त, अन्त परम पद प्रदत्त एहनि। 
दुख दोष दुरति दबि-दबि दुरात, परसि पद सरोज खेहनि। 
हर्षण हहरि हिय हेराय जात, जो न कृपा करति धेनु जेहनि। 


(२३) 


संत सुर-धेनु शुचि सेउ सानुराग रे। 
पाइ मन-काम कलि-काल भीति भाग रे। 
पीउ रस मोद मन आतमा अघाउ रे। 
शान्ति सुख नित्य नित भावहीं बढ़ाउ रे। 
धेनु प्रिय प्रीति लखि गोविंदे विचार रे। 


१३ 


दौरि द्रुत आव तब पास नैन धार रे। 
भेंटि भल भावहिय लाय सुखहिं पाव रे। 
हर्ष प्रिय प्रेम शुचि सेव रघूराव रे। 


(२४) 


जो जन साधु प्रयागहिं सेवत। 

सो सुकृती शुचिवंत कृतारथ, जगत जन्मि जस लेवत। 
तन अछतहिं चारहु फल पावत, भवहिं परे को खेवत। 
राम कथा जहँ रसमय सुरसरि, जमुन कर्म कहि देवत। 
सरस्वति ब्रह्म विचार सुवर्णन, वट विश्वास अछेवत। 
त्रय सुमेल फल प्रेम बेनी जहँ, सोह मुनिन मन लेवत। 
सर्व समय सब लोक तीर्थवर, सज्जन सुखमय धेवत। 
हर्षण एक हतभाग भवहिं भ्रम, संत प्राग नहिं सेवत। 


(२५) 


सुनु सद साधुन सहज स्वभाउ। 

राम प्रेम मद मत्त मदीले, नयन नीर छबि छाउ। 
नाम रटत लीला रस स्वादत, रूप रसिक रघुराउ। 
सीय राम मय सबहीं सेवत, भूलि भान भव भाउ। 
प्रति पदार्थ प्राणी परिस्थिति, राग द्वेष बिन चाउ। 


१४ 


मैत्री मुदिता करूणा सदगुण, अह मम रहित जनाउ। 
क्षमा शील शम दम संतोषी, सुख दुख समता लाउ। 
सबसो रह निर्वेर हित्त रत, परम अकिंचन आउ। 
जगते अभय सबहिं करि अभयी, हर्ष विषाद बहाउ। 
बिन इच्छा आसक्ति शुभाशुभ, त्यागि बुद्धि थिर ताउ। 
अनारम्भ अनिकेत मान बिनु, दक्ष दया धृति न्‍याउ। 
दम्भ द्रेष पाखंड रहित मन, कुपथ परत नहिं पाउं। 
वेद रीति रत रहित अपेक्षा, द्वन्द पार सरसाउ। 
मन वच करम पवित्र जीति मन, उदासीन भल भाउ। 
व्यथा विगत वैराग परम हिय, वर विज्ञान बढ़ाउ। 
निरत योग विद्वान प्रदर्शक, दृढ़ निश्चय चित ठाँउ। 
मोक्ष बन्ध गुनि स्वप्न समानहिं, निज स्वरूप अटकाउ। 
सज्जन संग प्रीति परमेश्वर, गुरू पद अर्चि अघाउ। 
त्रय अकार सम्पन्न एक करि, हरि गुरु सज्जन गाउ। 
विषय विहीन विदेह बन्यो वर, थिति परमार्थ प्रभाउ। 
जीतहिं भये परम पद मूरति, परमा शान्ति सुहाउ। 
रामरूप अस संत जगत बिच, विचरत उरहिं उराउ। 
महिमा अकथ अपार अगम अति, शेष शार्द गणराउ। . 
हर्षण कहै कौन विधि कुबुधी, कलिमल ग्रसित कुघाउ। 


कु 


(२६) 


सदगुण सदन सरल सुठि साधू। 

मन क्रम वचन सरल सब चाली, सरल जियत बिन बाधू। 
सरल स्वभाव सरल प्रभु केरो, सरलहिं प्रेम अगाधू। 
सरल दृष्टि सियराम मयी शुचि, हर्षण सरल अराधू। 


(२७) 


महिमा महा महिम्न साधुकी | 

शास्त्र पुराण वेद विधि हरि हर, गावत गुरू अगाध की। 
स्वपच भक्त वलमीकहिं पूजे, कृष्ण पार्थ यग राधकी। 
केवट शबरी भालु निशाचर, पूज भये भल बाध की। 
उद्धव सों निज भगत महातम, वरणे हरि आराधकी। 
भक्त पृष्ट पद-रज हित रेंगत, पूत होत सुख साध की। 
त्रिभुवन पाप विनाशिनि सुरसरि, शुचि लहि संत समाध की। 
अजहुँ चेत हरिजन पद हर्षण, सेवहि सत सुख लाध की। 


(२८) 


हरि हरिजन महँ भेद न भाई। 
भक्त सेइ भगवान मिलत हैं, भगवत ते भल भक्त भलाई। 


१६ 


सेवत साधु सुसाहब तोषत, साहब सेइ संत सरसाई। 
हरि के हृदय हरीजन जानहु, हरिजन हृदय हरी हरषाई। 
स्वामी सो कछु अन्य ज्ञान नहिं, दासहि तीन काल दरशाई। 
दास अन्य तस रवामि न जानत, उद्धव ते कह कृष्ण कन्हाई। 
साधु स्वरूप राम जग राजत, राम स्वरूप साधु सुखदाई। 
भक्त चरित सुनि प्रभु सुख पावत, राम चरित सुनि भक्त भुलाई। 
हरिहिं देखि हरिजन अनुरागत, जनलखि हरि जिय जरनि बुझाई। 
जोइजोइ प्रभुहिं सेइजन लाधत, सोइ सोइ साधु सेव सब लाई। 
दरस परस पूजन वच श्रवणन, हरि के जिमि जग परै जनाई। 
सोइ सुख सोइ गति सोइ शुचि भगति, विमल विवेक सतसंग आई। 
सदचित आनंद पर परमारथ, सहज स्वरूप राम रघुराई। 
राम भक्त तस रूप परमपद, ज्ञान विराग प्रेम घन छाई। 
नाम रूप लीला अरू धामहु, हरि के जस महिमा गति गाई। 
तैसहिं गुनहु संत के चारहु, अनुभव करे प्रत्यक्ष दिखाई। 
सब समर्थ शुचि संत सरल जग, आपा छोरि अकिंचन ताई। 
जड़ जीववन कहँ करत सुचेतन, कहि कथनी तस रहनि दिखाई। 
राम प्रेम दै देत परम पद, जग जीवन जिय जतन कराई। 
यहि ते हरि-जन हिर हिय मानी, हर्षण हर्षहु सरबस पाई। 


१७ 


(२९) 


हरिजन हरि सम अनुभव योग। 

परमैकान्तिक संतन अनुभव, लगत परम पद भोग। 
तिनके ध्यान तिनहिं के सदगुण, हिय बसि मेटत शोग। 
ध्यातहिं सहज समाधि अबीजी, नशत सकल भव रोग। 
जो सुख होत राम के अनुभव, दरस परस संयोग। 
सोइ सुख शुचि संतन के सेवत, सहजहिं बिन उद्योग। 
ज्ञान बिराग प्रेम परमारथ, प्रभु मिलि बिना वियोग। 
अस विचारि अनुभवहिं जे हर्षण, धनि धनि ते जग लोग। 


(३०) 


संत समादर अरू सतकार। 

ज्ञान विवर्धन प्रेम प्रदायक, निज स्वरुप दातार। 
धर्म भागवत हियहिं बसावत, बिन औषधि रुजहार। 
हरि गुरु संत सेव रुचि उपजति, अति अनन्यता धार। 
जीतहिं देइ परमपद अनुभव, सेव सगुण साकार। 
प्रबल विरोधी मिटति अविद्या, असत शून्य आकार। 
यथा स्वमातु शिशुहिं नित पोषति, तथा साधु संभार। 
हर्षण अबहुँ चित्त करि चेतहिं, सज्जन सेवा सार। 


फट 


(३१) 


नीके सब विधि साधुआ, कोशल पति दास। 
राम रटत रामहिं रमत, रामहिं की आस। 
शान्ति सेज सोये रहै, शुचि सुख सरसात। 
परम प्रेम पागे सदा, दृग झरि बरसात। 
लीला ललि अरु लाल की, कहि सुनि सुख पाग। 
रूप रसिक रघुनाथ के, हिय अति अनुराग। 
रहनि सुभग शुचि संत की, परमारथ रूप। 
अक्षर अच्युत धाम मय, रस रसिक अनूप। 
आकिंचन देश विविक्त, बस वर संतोष। 
अपने साहब रमि रहे, जस तस तन पोष। 
काहू ते कछु नहिं चहैं, चाहें भल भाव। 
हर्षण ऐसे संत के, दृग पय धो पाँव 


(३२) 


हाय जग जन्म विरथा जाय। 

नहिं संत सेयो भाव भरि भरि, दृगन नीर बहाय। 
दरश परश समागमादिक, कपट करतब लाय। 
गति-द्रव्य-तन की कौन बरणै, सेव मनहूँ न भाय। 
अपचार त्रिकरण बरुक कीन्हेव, हाय उदर अघाय। 


है 


सुनि संत यश जिय जरनि जागति, गनि कुयश चित चाय। 
भयो भगवत क्रोध भाजन, आत्म कर्मन दाय। 
संत कृपानिधि कृपा कोर ते, हर्षण हर्षहिं पाय। 


(३३) 


धौं कब कृपा करिहैं कृपालु। 

निशि वासर निरखत कृप कोरहिं, कबहुँ होय सुकाल। 
हरि संत गुरु पद प्रीति जामी, भगिय भव को जाला 
सरल स्वभाव संत जस होइहिं, शयन शान्ति दयाल। 
परम अकिंचन विगत मान मद, रहित अहं अनाल। 
प्रेम मते भूले जग विचरत, लखत ललि अरू लाला 
नाम रूप लीला रुचि सरसत, रहहिं रसे रसाल। 
हर्षण. करुणामय बिरदावली, संत शरणहिं पाल। 


(३४) 


मन करु भरोस, तजि दु:ख दोष, संतन कृपा फल फलै आसु री। 
भवभागिजाय, शिर लिपि नसाय, आत्म भानु उरहिं में प्रकाशु री । 
जनि धीर खोय, शुचि समय होय, आय सिया राम मिले भासु री। 
मन मोद आय, कलि कलुष जाय, प्रेम मत्त बजन लगे बाँसुरी। 
रटरामनाम,लखि रूप श्याम, लीला ललित लखन लगे तासुरी। 


२० 


बनि मन अकाम,सुख शान्ति धाम,सेवा सुसुख झरन लगे रासुरी। 
आनंद स्वरूप, अतिशय अनूप, प्रभु सह किलोल करे सहुलासरी | 
अस मन विचारि, जनि हृदय हारि, हर्षाय हर्षण हिय अकाश री। 


(३५) 


बिनु हरि कृपा कहहु को पावै। 

संत दरश सत संग अमोघी, दुर्लभ अगम बुझावै। 
राम रसिक रसमय रंग रांगे, राम देह रस रूपा। 
सो किमि सहजहिं मिलहिं सबहिं कहँ, अकथ अगाध अनूपा। 
विधि हरि हरहु जाहि नितचाहत, मिलि सुख सिंधु समोई। 
तेहि भव रसिक कहाँ ते पावैं, बिनु श्रम-प्रीति कुलोई। 
सर्वस त्याग साधु हित हर्षण, करै हृदय निष्कामी। 
सो सत संग सुधा नित पी पी, लह अमृत पद धामी। 


(३६) 


महिमा अपरम्पार संत की। 

बक ते हंस काक ते कोयल, कीन्हे कथा अनंत की। 
पारस करत कुधातुहिं सत सत, बानि बड़ी बुधिवंत की। 
निज संगी निज सम करि वर्धत, चन्दन सरिस लसंत की। 
विधि को लेख अलेख करत द्वुत, रंक राव यशमन्त की। 


२१ 


शास्त्र पुराण संत श्रुति भाषत, अरु इतिहास एकन्त की। 
दुरित दुराशा दुःख दोष दलि, सुख प्रद सत्य न दंत की। 
हर्षण सेवन अनुभव रातहु, प्रीति पगे सिय-कंत की। 


(३७) 


जो सुख रसिक जनन के संगा। 

सो सुख योग यज्ञ के साधे, नहिं व्रत तीरथ गंगा। 
जो सुख संत मिलन में उपजत, सो नहिं ज्ञान अभंड्रग। 
संत चरण की रेणु यथा हर, भव रुज सेवत अड्भन। 
तथा कोटि साधन सब मिल के, करि न सके जन चड्ढा । 
हरि भक्तन की शीथ प्रसादी, देत अमर पद रख्ढगा 
तस अमृत के पिये जीव कहाँ, नहिं अच्युत सुख ढड्ढन। 
हर्षण साधु सेव दिन राती, नहिं तो नंगम नड्भग। 


(३८) 


सब मिलि आवो मंगल गावो, मंगल मंगल सज्जन सरसहीं। 
मंगल देखी, सुखहु अशेषी, पावहिं संत सदा सत करषहीं। 
मंगल परसी अति हिय सरसी, अहनिशि राम रमे रस वरषहीं | 
मंगल सुनहीं मंगल भनहीं, मंगलमय हर्षण हिय हरषहीं। 


जगत-वंदना 


करू मन शिर सों जगत प्रणाम। 

जड़ चेतन जग जीव जहाँ लगि, गुनि स्वरूप सियराम। 
हरि गुरू संत सिखावन एही, धरहु हृदय बसु याम। 
सब के सुहृद सबहिं के सेवक, राग द्वेष तजि काम। 
करि करि करुणा दीनन हेरहु, कोमल ललित ललाम। 
यहि विधि सबहिं राम में मानी, लखु रामहिं सब ठाम। 
मन वच करम अहिंसक है के, अभय करहु जग धाम। 
हर्षण. जगत ब्रह्म पर्यायी, कहत संत श्रुति श्यामा 


(४०) 


बन्दहु जड़ चेतन जहान। 

मन वच करम चरण सिर धरि कै, करि वर विनय अमान। 
देव दनुज नर नाग निशाचर, प्रेम पितर यक्षान। 
गुह्क किन्नर अरू गंधर्वहुँ, ऋषि मुनि महत महान। 
गगन वायु वह्ली जल पृथवी, रवि शशि नखत ग्रहान। 
दिक द्रुम सिन्धु सरित वन पर्वत, जीव जन्तु सत्वान। 
जो कछु भयो अहै जो कछु जग, होइहि भविष वितान। 
हर्षण समुझि राम सिय मूरति, चहत राम रति दाना 


२३ 


(४१) 


करुणाकर राम रूप जगत सुनिये। 

देखि देखि वैचित्र बहुत विधि, विविध भाँति तोहि मनिये। 
पुनि अपात रमणीय रमत मन, सत स्वरूप नहिं जनिये। 
जेहि सत्ता असतहूँ सत लागत, तेज रूप गुण गनिये। 
सत्य एक पर अमल ज्योति तेहिं, भूलि कबहूँ नहिं भनिये। 
जेहि नाते जग जन महि जीवत, राग रंग रस सनिये। 
तेहि अमृत भूमा अन अल्पहिं, तजि मृत अल्पहिं अनिये। 
हर्षण शरण राम गुनि जग के, असत अविद्या हनिये। 


(४२) 


जड़ चेतन जग जीव सुखी हों। 

नित्य निरामय निर्मल निर्भय, सत्य एक रस राम रुखी हों। 
सहज स्वरूप राम सिय सेवा, पाइ परम पद प्रेम पुषी हों। 
अह मम राग द्वेष बिनु वर्तें, शम दम ज्ञान विराग तुषी हों। 
कर्म उपासन ज्ञान प्रपति प्रिय, योगारुढ़ अकृत विमुखी हों। 
सज्जन संग सदा रह साने, विधि वश पाइ कुसंग दुखी हों। 
नाम रूपलीला प्रभु केरी, कहत सुनत मन मोद भुखी हों। 
मन क्रम वचन चाह हिय हर्षण, सबहिं सुखी हों सबहिं सुखी हों। 


श्री वैष्णव वंदना 


(४३) 


बन्दहूँ बहुरि वैष्णवन चरणा | 

व्यापक ब्रह्म विष्णु अवराधक, राम कृष्ण नारायण वरणा। 
श्री सीता राधा अरु लक्ष्मी, सुखद स्वइृष्ट ध्यान धिय धरणा। 
अतिअनन्यशेषत्वसुभोगहु, शुचि शरणत्व अनन्यअकरणा। 
धर्मभागवतभल विधि राजत, शास्त्र संतश्रुति किये उचरणा। 
ममता अहं चाह आसक्ती , किये दूर रत राम अधरणा। 
प्रेम पूर्ण बनि परमैकान्तिक, प्रेम पात्र हरिहू हिय हरणा। 
हर्षण श्री वैष्णवत्वहिं चांहत, जनम-जन्म हरि भक्तन शरणा। 


(४४) 


वैष्णव बन्धु बड़े सब मोर। 
जे जग भये जो होइ हैं आगे, जो यहि समय अथोर। 
मातु पिता गुरु हरि सम सबहीं, पोष अमिय के कौर। 
तिन सहवास सेव अरु अनुभव, सुख सरसत चहुँ ओर। 
- करि सतसंग मोक्ष सुख त्यागत, वैष्णव भक्ति विभोर। 
कथा कीर्तन-प्रीति-रसायन, प्याइ दुखद भव छोर। 
प्रणवहुँ सबहिं चरण धर माथहि, जन्म जन्म हों तोर। 
हर्षण विष्णू-वैष्णव. एकहिं, बने बुद्धि रस बोर। 


श्री शिव स्तुति 
(४५) 


जय जय जगदीश देव, त्रिभुवन त्रय काल सेव। 
सबहिं सर्व श॑ विधाय, शंकर शिव भोले। 
श्री सुवैष्णवाग्रगण्य, सिया राम भक्तानन्य। 
राम राम राम उचर, अहनिशि शशि मौले। 
सिया राम कथाहार, करत सदा सुख अपार। 
ध्याय ध्यांय राम रूप, रसमय रस घोले। 
राम नाम सुभग श्याम, लीला ललित गुण ग्राम। 
कहत सुनत अष्टयाम, अश्रु बहत बोलें। 
जगत गुरु गौर गरुअ, भक्त काम देव तरूअ। 
भक्ति भुक्ति मुक्ति दाय, अह मम बिन डोले। 
शरणागत दीन पाल, करुणा मय अति कृपाल। 
हर्षण सिय राम प्रेम, देहु बिना लोले। 


(४६) 


जय जय जय शिव शंकर, काम क्रोध विलयंकर। 
हरि पद पाथ गंग, शिर सुभग सुहानी। 
राम नाम महिमा अति, जान यथार्थ शम्भु सति। 
विष कहाँ करि अमृत, जग हित पिउ पानी। 


२६ 


काहू मुख एकु बार, राम नाम सुनि उदार। 
अभिमत मन को देत, परम प्रेम मानी। 
द्वितीय सुनत सबहिं हेत, भुक्ति मुक्ति स्वात्म देत। 
सुनतहिं पुनि तिबार, नग्नि नच अमानी। 
राम नाम व्रत महान, ऐसो त्रिभुवन न आन। 
रघुपति भगति राख, बरुक तजि भवानी। 
वैष्णव वर शिवहिं ध्याय, पद पंकज शिर नवाय। 
हर्षणष. हृदय चहत, राम रसहिं. छानी। 


(४७) 


दीन देखि दया द्रवत दयाधाम शंकर। 

जेहि कहाँ जन जान लेत, अह मम बिन बिना हेत। 
राम भक्ति दान देत, सुखकर अभयंकर। 
काशी कीटहु विलोक, मरण समय दय अशोक। 
राम नाम श्रवण ओक, पापन प्रलयंकर। 
आरति हर विरद वदत, संत शास्त्र श्रुति नदत। 
हर्ष दुखी द्वार गदत, रामे रमनंकर। 


(४८) 


भव भाल न भले भाग भरत भले भोले। 
हहरि हहरि हिय हरास,तेहिं सुख सद्य में प्रवास। 


२७ 


सुर नर मुनि करत आस, सरसत सुख घोले। 
संपुट कर सहि न जात, दीन देखि द्रवत गात। 
प्रेम पोषि यथा मात, जग पुज करि चोले। 
अश्रु बहत भगत पेखि, भुलै सुधि सब अशेष। 
आत्म सौंपि ऋणी बनत, सबहिं कोष खोले। 
हर्षण अति हीन दीन, हहरि मरत आर्त लीन। 
प्रभु पद गहि रूदत खीन, कलिमल दुख दोले। 
राम नाम राम रूप, चरित राग दै अनूप। 
महाभाव रस स्वरूप, करहु कृपा को ले। 


(४९) 


शंकर परिवार काह कहिये। 

सबहिं भाँति मुद मंगल प्रदानि, जन दुख देखत दहिये। 
राम पद यथा प्रीति परतीति, हर हृदय हेरि लहिये। 
तथा तनय तिया तौलि देखि, वैष्णव महान महिये। 
सहस नाम सम राम नाम सुनि, तिय तुरत तहाँ तहिये। 
शिव सह सेवन प्रसाद किय, राम नाम जपि जहिये। 
पति सह नाम जपि कथा सुनत, राम रूप रमि रहिये। 
राम नाम महिमा गणेश गुनि, प्रथम पूज्य जग अहिये। 
ताते शिव शिव स्वरूप सत सत, हरि हर अभेद कहिये। 
राम प्रेम मागत पसारि कर, हर्षण शिव शिव चहिये। 


श्री गंगा श्री तुलसी श्री सालिग्राम- स्तुति 


(५०) 


जग त्रय पतित पावन प्रगट। 

गंगा तुलसी सालिग्रामा, अघ उचाट यम गन दपट। 

सुर नर मुनिसब सेवत अहनिशि, परम प्रीति तजि कै कपट। 
जेहिं सेवत रघुपति सुख मानत, निज सेवा गुनि अघट घट। 
हर्षण हाय सेव ते वंचित, जिआँ जगत जग रसहिं चट। 
अपनी बिरदविचारि पतित पर, करहु कृपा जग जाय कट। 
राम पद पंकज पराग पीवौ, रसिक भ्रमर जिमि नाम रट। 

सिय राम करुणा कलित भाजन, रह नित्य जनि रोष रपट। 


(५१) 


गंगा गुण गांवहूँ गति दायक। 

महिमा महा मुनिन मन मानी, तट वसि सेइ राम गुणगायक। 
जेहिं सुरसरि शिव शिरहि सदा रख, हरिपद प्रीति प्रगटि मनभायक । 
गंगा गंगा कहि जो नहावत, पाइ विष्णु पद अभय अघायक। 
ब्रह्म स्वयंद्रवरूप बहत नित, जग तारण सुन्दर सुख छायक। 
दरस परस मज्जत अरु पीवत, दुरत पाप सदगुण सरसायक। 
गंगधारजो निज लन त्यागत, मुक्तिपाइ पुनि बंध न आयक। 

हाडहु परे स्वर्ग सुख देवति, चहत राम रति हर्षण पायक। 


२९ 


(५२) 


पावनि पावनि तुलसी वृन्दे। 

नमो नमो नित्यहिं पदपंकज, जयजयकहि मन माहिं अनन्दे। 
तुमबिनहरिअतिहोंहि उदासे, छनवियोगनहिं सहत अमन्दे। 
तुमबिन प्रभु भल भोग न पावत, महती पूजहु शिर दुख दन्दे। 
एकहु दल दातहिं दै सरबस, वशी होत श्री रघुकुल चन्दे। 
तुलसी माल गले हरि देखी, देत परम पद परि प्रिय फन्दे । 
मरण समय मुख तुलसी लीन्हे, पापिहु यम भय कबहु न क्रन्दे। 
विष्णु प्रिया बल केवल हर्षण, चहत प्रेम परमारथ वन्दे। 


(५३) 


सालिगराम हरी के रूपा। 

वृन्दा प्रेम विवश परमेश्वर, गण्डकि भे पाषाण अनूपा। 
अतिशय सरल सुखद तिन पूजा, सदना अरू रैदास प्रमाना। 
थूक लार मुख बीचहिं रखि के, पूज्यो चन्द्रहास जग जाना। 
प्रेमभावचाहत हरि केवल, निर्मल मन निज जन जिय हेरो। 
वेद पुराण संत श्रुति साखी, रघुपति वसल प्रीति के खेरो। 
सिला धोई तीरथ जो पीवत, मृत्यु अकाल व्याधि नहिं होई। 
भुक्ति मुक्ति साथहिं तिन लागी, हर्षण चहत राम रस मोई। 


श्री सूर्य श्री चन्द्र श्री अग्निदेव वंदन 
(५४) 


बन्दहूँ रवि शशि अन्नि त्रिदेवहिं। 

रामनामतेपप्रगटि प्रकाशत, जयजग सुख सारि अन्तरेवहि। 
ज्ञानामृत सुख शान्ति प्रदायक, मन मल जारि प्रकाश विज्ञेवहिं। 
हर्षण राम तत्व रस ज्ञाना, पाइ चहत निष्काम सुसेवहिं। 


(५५) 


बन्दहूँ त्रिदेव विधि हरि हर। 

उतपतिपालन प्रलयनिरत, रज सत तम गुण क्रिया करत । 
राम रुख के अति अनुहरत, सकल निज शीश धरि धर। 
राम नाम ते प्रगट सबहिं, राम मय स्वरूप अनुभवहिं। 
बन्ध मुक्त के पार छवहिं, अंड ईशन सु करि कर। 
राम राम सह शक्ति जपत, राम तत्व सत्य समुझियत। 
निर्गुण संगुण महता महत, हर्षण सुहर्ष भरि भर। 


(५६) 


जय जय त्रिदेवि परम करुण कृपा कारिणी। 
ब्रह्मा प्रिया, विष्णु प्रिया, शंभु प्रिया पारिणी। 


३१ 


सुर नर मुनि संतत करत सेव, नित-नित पद पदुम पराग धेव 
हठि हठि हरि के संमुखहि, जीव करत तारिणी। 
राम के रकार ते प्रगट भई, सिया अंश सर्व श्रुति वरणई। 
राम सियाराम जपत, रसी रसहिं धारिणी। 
उदभव पालनि अरु संहारणि, प्रभु सकास ते लीला सारणी । 
हर्षण. पद पकरि चहत, राम रति अपारणी। 


(५७) 


बन्दहुँ वेद वचन मन काया। 

सहज श्वास हरि की सब श्रुतियाँ, प्रगट हरण भव माया। 
अपौरुषेय सब सत्य प्रकाशक, महिमा मुनि मन भाई। 
कर्म उपासन ज्ञान निरुपी, गुणातीत पद दाई। 
परम तत्व परमार्थ प्रेम पर, निर्गुण सगुण स्वरूपा। 
ब्रह्मा बोध वर देत जनन कह, रसमय सुखद अनूपा। 
शास्त्र पुराण स्मृति इतिहास हु, वेद अर्थ गनि लीजै। 
हर्षण वेद वेद्य सिय रामहिं, प्रीति परम प्रिय दीजै। 


(५८) 


विप्र साधु सुर धेनु चरण में। 
कोटिन करहूँ प्रणाम प्रीति उर, भाव भरे मन मोद मगन में। 


३२ 


जाकेहित अवतार लेत हरि, देखि दया दिवि दिल दरपण में। 
संकटसहत मनुज अनुहारत, पै प्रसन्‍न मुख हर्ष हियन में। 
दलि दुख दुष्टविनाशि प्रबल तम, सुख सरसावत नेह नयन में। 
जेहि के चरण पूजि मारतहूँ, भे ब्रह्मण्य हरी त्रिभुवन में। 
गो चराय गोपाल कहायो, किमि सुर-संतन कथा कथन में। 
ब्रह्मा मूर्ति सब सों कर जोरे, हर्षण चह प्रभु प्रीति पगन में। 


(५९) 


बन्दहुँ हरि सम श्री हरि धामा। 

स्वयं व्यक्त अरु दैव सैद्ध शुचि, मानुष मंगल विग्रह नामा। 
भगत हेतु अर्चां पर पूरण, जहाँ गुण सदन विराजे रामा। 
दिव्य देश सदचिदआनँदमय, पुरवतनित्य जनन मन कामा। 
रामचरण रेखांकित पावन, पतित उधारत नित वसु यामा। 
औरहु संत वास जग जेते, सर सरिता बन बाग ललामा। 
सो सब तीरथ दिव्य लोक सम, बरणत बुध गति प्रद गुण ग्रामा। 
हर्षण अधम उधारि राम रंति, देहु द्वार परि करत प्रणामा। 


(६०) 


बन्दहुँ अवनी अर्चावतार, शान्ति सदन शुचि सहजहिंउदार। 
शोभित सर्व सुलभ सर्व देश, पूर्ति ज्ञान गुण गरिमा अशेष। 


३३ 


भक्त भाव भावित भल स्वरूप, स्वीकृत कर सब सेवा अनूप। 
भक्त केअधीन है रहत नित्य, सौलभ सौशील वत्सल सुकृत्य। 
पापिहुपूजक पै नकबहुँक्रोध, औदार्य पूर्ण नतिशय सुबोध। 
जिमिजल घट प्यासे हस्त माहि, अर्चा विग्रह तिमिभक्त पाहि। 
दरश परश दैकरि नित कृतार्थ, देत परम पद सेवन यथार्थ। 
हर्षण नवि नवि पद धारि माथ, चाहत परम प्रेम सियानाथ। 


(६१) 


जय जग जीव हरे (स्वामी जय जग जीव हरे) 
जय जय अंतरयामी, घट घट के प्रभु स्वामी। 
सत्य सनातन नाथ, अवशि भव पार करे। 
चेतन अमल अनूपी, परम प्रकाश स्वरूपी। 
सच्चिद आनद एक, अकथ सुख सिन्धु परे। 
जय जय बिन परिणामी, अचल अनंत स्वधामी | 
अलख अगोचर अतिशय, परम व्योम विहरे। 
पूरण प्रति प्रति ठामा, भीतर बाह्य ललामा। 
शरणागत जन जानि, अभय पद देड ढरे। 
हर्षण शरण तुम्हारी, करहु कृपा अविकारी। 
स़गुण राम सिय सेय, रूप रस प्रीति झरे। 


३४ 


(६२) 


बन्दहुँ पद विभवावतार। 

मत्स्य कूर्म वाराह वपुष धर, नरहरि वामन पार। 
परशुराम दाशरथी रामा, कृष्ण बौद्ध कलि कार। 
विप्र धेनु सुर संत दया वश, हरत धरणि को भार। 
लीला ललित भूमि पर करि करि, आकर्षत हिय हार। 
गाय गाय जेहिं विषइहुँ तरिगे, अति अवगुण आगार। 
निज स्वरूप बिन श्रमहिं रमाये, जड़ चेतन नर नार। 
हर्षण शरण दीन दुखि पालहु, रमहूँ राम रसगार। 


(६३) 


बन्दहुँ चतुर्व्यूह भगवाना। 

आमोदादि लोक प्रभु प्रवसत, भक्त हेतु वपु वाना। 
प्रकृत पार आनन्द विधाई, भव भय हरण महाना। 
अधम उधारन हर्षण ऊपर, करहु कृपा जन जाना। 


(६४) 


जय जय वैकुण्ठ धाम, वपु वारिद वरण श्याम, 
नारायण नव नव सुख रासी। 


३५ 


महिमा अतिशय अपार, वरणत बुध वेद सार, 
अवतारी अनुपम पर भाषी। 
श्रीपति सौलभ्य सरल, भूपति क्षमा हिय तरल, 
लीला-पति लीला परकाशी। 
सदचिद आनन्द स्वरूप, कोटि काम अति अनूप, 
ज्ञान विराग योग आवासी। 
सर्वेश्वर सर्व माहिं, सर्वमय सुसर्व आहि, 
विश्वरूप व्यापक अविनाशी। 
पार्षद प्रिय नित्य मुक्त, सेवत पद पदम भृत्य, 
मुखोल्लास तव नित्यहि आसी। 
निरपेक्षोपाय नाथ, प्रपति प्रेम पाय पाथ, 
देत परम पद पायन पासी। 
हर्षण तव शरण आय, प्रेम राम पद अमाय, 
लहहिं कृपा करुणा कमलासी। 


(६५) 


जय वर विष्णु विराट विश्वरूप सत स्वराट, 
सर्वेश सर्व सामर्थ शाली। 
कर पद दृग शिर सहत्त्र, दश दिग शोभित अजस्त्र , 
श्रुति वर्णित सुन्दर वपु जाली। 


३६ 


खुलतहिं टूग होंहि अण्ड, निमिषहिं पुनि खंड-खंड, 
राग द्वेष गत चातुरि चाली। 
तेज पुंज मय प्रकाश, महामोहतम विनाश, 
शत सहतस्त्रकोटि किरण माली। 
भक्षक गुण कर्म काल, सह स्वभाव सत्य शाल, 
चिदानंद निरूपम भव खाली। 
महा महिम्न वदत वेद, शास्त्र संत ह्ले अखेद, 
नेति नेति भव व्यालहिं घाली। 
भक्ति भाव दर्श दानि, भक्त शीश पर्श पानि, 
अभयानँद देत द्रुतहिं काली। 
अपार दुख दैन्य दोष, पूर्ण हरत पाप कोष, 
शरणागत हर्षण जन पाली। 


(६६) 


रामार्चा रमा यज्ञ, श्रुति संगत वदत तज्ञ, 
बन्दउऊँ सर्वहि सर्व प्रदाई। 

भक्त काम राम भूप, शांति सदन सुख स्वरूप, 
जन के पूर्ण मनोरथ छाई। 

राम अंग यज्ञ देव, वन्दि वन्दि सर्व सेव, 
एक आस राम रति भाई। 


३७ 


हर्षण हिय तदा हर्ष, यज्ञ यज्ञेशाकर्ष, 
अचल यज्ञ भुक्‌ प्रीति पाई। 
(६७) 

सुमिरौं वेद विहित सबहिं धरम। 

भक्ति विज्ञान वैराग योग, प्रभु प्रपति परम चरम। 
जेहि साधे सुभुक्ति मुक्ति मिलत, परम आत्म प्रेम परम। 
आत्म औ अनात्म को विवेक पर, पाइ नशत सबहिं भरम। 
हिय ग्रंथि छूटि संशय विनाश, होहिं छीन सकल करम। 
पाइ परम पद कैंकर्य सरस, सियाराम सुखहिं वरम। 
रसानंद साने विभोर बनि, रमत राम रूप नरम। 
हर्षण निरखि दीन दया करहु, हिय वसि दुख दोष हरम। 


श्री धाम अयोध्या महिमा 
(६८) 


प्रणवौं प्रथम परात्पर परम धाम। 

सांतानिक साकेत अयोध्या, जेहि सत्या विमला नाम। 
अक्षर अच्युत अरु अविनाशी, कह पद परमार्थ ललाम। 
सच्चिद आनंद मय श्रुति वरणत, अपृथक तृत्व सियाराम। 
अष्ट चक्र स्थिति नव द्वारी, रस रूपी अति अभिरामा 


३८ 


अष्टावरण प्रकाश प्रपूर्णित, लज रवि शत कोटि प्रधाम। 
प्रथमावरण तेज सोइ निर्गुण, वर ब्रह्म अरूप अनाम। 
रवि शशि पावक रहित रामपुरु, नहिं तह घट उरमिन काम। 
सदा एक रस अमल मनोरम, सत सुख स्वरूप अठयाम। 
रसद कुंज तहँ अगणित शोभित, जहँ विहरत सीताराम। 
परिकर सहित प्रमोद विपिन में, कल केलि करत गुणग्राम। 
परतम पूर्ण ब्रह्म रघुनंदन, रस रास रसिक अविराम। 
कल्प अनंतन बीतत अंडन, इत रघुवर एक क्षण धाम। 
नारायण विधि हरि हर सब कोइ, कर नित ब्रह्माण्डन काम। 
अमृत परिखा पूर्ण अयोध्या, रसिकन दायक विश्राम। 
हर्षण वसन चहत सोइ धामहि, सेवि सियराम अकाम। 
(६९) 

सुमिरहु श्री सरयू शिर नाये। 

प्रेम वारि बनि ब्रह्म बहत रस, वेद पुराणन गाये। 
जेहि के दरश परश बिन मज्जन, पुरुष अकृत जल पाना। 
राम धाम रामहिं नहिं पावत, विधि सम बरुक सयाना। 
जासु अंश बिरजादि सरित वर, नहात अमल कर लेती। 
अच्युत धाम प्रदायिनि सत सुख, सहज स्वरूपहि देती। 
तेहि सरयू का कहै महातम, विहरत जहँ सियरामा। 
हर्षण अधम तदपि तव पद परि, चहत प्रेम निष्कामा। 


श्री धाम मिथिला महिमा 
(७०) 


मिथिला महिमा भनत मूक भये वेद चारी। 
अकथ अगम अनुपम अपार अति, 
नेति नेति कहत शेष श्रुति पुकारी। 
यथा अयोध्या नित्या सत्या, 
सच्चिदानंद बदै मुनि औ विधाता। 
तथा वेद बुध वरणत मिथिला, 
तत्व भेद नहि तनिक कोउ ज्ञाता। 
यथा त्रिपाद विभूति अयोध्या, 
राजत लीला ललित कुंज कमनीया। 
मिथिला तथा रसहि रस केरी, 
मुद मंगल सुख धाम अकथ लवनीया। 
सीता राम विहार थली हिय, 
आत्म प्रिया मन मानि सुखहिं सरसावै । 
हर्षण हर्षि प्रणाम हजारन, 
चहु पुरवास राम सेवा सुख पावै। 


(७१) 


धनि धन्य कमला तीर। 
सियराम सेवा हेतु कमला, बनि बहति कमला नीर। 


महिमा महिम कहै कवि केहि विधि, जहूँ विहरि सिय रघुवीर। 
श्वेत अरूण अरु नीले पीले, सरि विकसि पंकज भीर। 
दोउ तट तटनि बन बाग राजित, फल फूल सुखमा सीर। 
हंसादि जहँँ वर बिहँग बोलत, पिक मोर पपिहा कीर। 
शुचि सुगंधित त्रिविध वायू , सुभभ सत संत कुटीर। 
जहँ जाइ राम अराम पावत, हिय हरषि हर्षण धीर। 


श्री चित्र-कूट महिमा 


(७२) 
धनि धन्य सो चित्रकूट। 
जहँ जानकी रमण सुख विलास, परम धाम सुख अटूट। 
शोभित सुठि सुषमा अपार अति, बन पर्वत सरित जूट। 
कामदगिरि कर कल्याण कलित, सुमिरि सकल पाप छूट। 
सिय सह राम विहरत नित नितहि, मुद मानि चारहुँ खूट। 
सदचिद आनँदमय रस वर्षत, भक्त भले मोद लूट। 
सुर नर मुनि योगी धेइ लहत, परमतत्व जगत फूट। 
हर्षण चित्त कूट सदा बसत, पीवहु रस राम बूट। 
(७३) 
सुमिरहुँ श्री दश स्यंदन भूप। 
चरण सरोज प्रणाम सहस्त्रन, दृग भरि दीन स्वरूप। 


| 


पूर्ण ब्रह्म पितु पद को पाये, चक्रवर्ति गुण गेह। 
सत्य प्रेम जेहिं प्रभु पद पंकज, मानहु मूरति नेह। 
कौशिल्या केकई सुमित्रा, ब्रह्म राम सुत जासु। 
परम पवित्र रानि सह नृपतिहि, पुनि पद प्रणवों तासु। 
करहु कृपा बिनवहुँ कर जोरे, राम प्रेम मोहि देहु। 
हर्षण द्वार तुम्हारे निशिदिन, पड़ा रहे सुख एहु। 


(७४) 


बन्दहुँ अवधपुरी के वासी। 

जगन्नाथ के मूर्ति सबहिं जन, सदचिद आनंद रासी। 
धेनु बृषभ नर वाहन खग मृग, श्वान सियारहु सुअरा। 
जीव जन्तु जल जे जड़ चेतन, धन्य वसत प्रभु दुअरा। 
जिन पै ममता अमित राम की, आपन कहि सनमानै। 
सोऊ राम रूप रस रासत, प्रभु ते अन्य न जानै। 
बार बार तिन पद प्रणाम करि, याचत प्रेम अथोरा। 
हर्षण अवध वास करि सेवै, निशिदिन युगल किशोरा। 


(७५) 


बन्दहूँ जनक सुनैनहिं हर्षत। 
आदि शक्ति सीता पितु माता, पाये पद रस वर्षत। 
सहजहिं वर-विज्ञानि-विरागी, भये ब्रह्म विदु सरसत। 


४२ 


जासु ज्ञान रवि परम प्रकाशत, मुनि गन पद्म सुविकसत | 
पितु-कौशिक-वसिष्ठ सम माने, राम प्रमोद प्रवर्षत। 
राम सीय पद प्रेम सिन्धु महं, मगन रहत पै तरसत। 
याज्ञवल्क गुरुदेव कृपा ते, गृहहिं परम पद परसत। 
हर्षण जननी जनक कृपा करि, देहु प्रेम प्रभु कर्षत। 


(७६) 
बन्दहुँ श्री लक्ष्मीनिधि चरणा। 
सिद्धि सहित सादर सिरनाये, मन वच कर्म स्वअन्त: करणा। 
जनकराय के पूत पतोहू , राम श्याल सरहज सुख सरणा। 
जनक लली के भ्राता भाभी, निमिकुल के दूनौ आभरणा। 
राम सिया पद प्रीति अपारी, प्रेममूर्ति दोउ सुन्दर वरणा। 
नेह नदी नवनवउर उमगति, झरतरहतनित आँसुन झरणा। 
पर परमार्थ बने दोउ रसमय, संत स्वभाव सहज दुख हरणा। 
रसि रसि राम पनहियाँ पूजत, हर्षण सुमिरि सुमिरि भव तरणा। 


(७७) 


धनि धनि मिथिला पुर के वासी। 

सहजहिं ज्ञान विराग योगमय, परमारथ पद पासी। 
सीताराम प्रेम रस भीजे, शुचि सम्बन्ध प्रकाशी। 
सदचिद आनन्दमय गुण अगरे, प्रभु संग हास विलासी। 


४8३ 


राम रूप सौंदर्य सुधा रस, पियत परशि सुख रासी। 
सिय रामहु तिन प्रीति फँसे पुर, विहरत मोद विकासी। 
यथा अवध तस मिथिलहिं मानत, अधिक श्वसुर पुर आसी। 
हर्षण. करत दण्डवत सब कहाँ, मिलें राम अविनाशी। 


श्री परिकर वंदना 
(७८) 


जयति जय सियराम परिकर सुपावने। 
राम पद पंकज पराग प्रिय सिय पति 
सेवा सुख सरसि निज सरबस भुलावने। 
युगल छबि छहरत सुधा सरसि लोचन दोने, 
ललकि लखि पी पी पगत भावने। 
राम सिय मंद मुसकान मुख मानत प्रमोद हिय, 
हरषि तत सुख सुखहि छावने। 
सर्व शुचि सेवा निपुण भाव अष्टयाम अविरत, 
सुखद करत हिय हरषावने। 
दासि दास सखी सखा रसिक, मधुर -भाव-वाछल, 
वरष लीला ललित गावने। 
सदचिद आनन्द स्वरूप सबहि पागे राम प्यार, 
नित्य रसहिं रस वरषावने। 


४४ 


पाँव परि हर्षण निहोरि कह स्वपाँति मोहि वास, 
देइ रति राम रस लावने | 


(७९) 


राम सिय सम राम सेवक सुहावहीं। 
धाम पर दिव्य साकेत वसि, 
त्रिसाम्य रूप सरस लसत भावहिं भरे भावहीं। 
राम सम रूप वैभव, विलस गुण ज्ञान गौरव, 
सुगतिहिं मन मोद छबि छावहीं। 
ब्रह्म राम संग संग नित्य सरिस राम मन, 
काम सब भोगि भल रस पावहीं। 
धन्य-धनि प्रेम मूर्ति परमार्थ पद सेवा, 
सारि सबै मन मोद को बढ़ावहीं। 
देखि देखि भाव को प्रभाव युगल किशोर, 
सियाराम मुख कंज विकसावहीं। 
प्रिया प्रीतम प्रेमी परिकर, एक रस सिन्धु सुखद बनि, 
रसधार वरषावहीं। 
हर्षण हाय कृपा कोर ते विलोकि, 
अपनाय लीजै भ्रमत भव रस चाटहीं। 


श्री हनुमत स्तुति 
(८०) 


जयति जय अंजनानंद वर्धन 
कपि केशरी कुमार पवन पूत भाता। 
ज्ञान विराग वैराग्य वारिधि, 
चिदाकाश रूप रमत बुद्धि के विधाता। 
सचिदानन्द सुख संदोह सुठि, 
हृदय गगन पूर्ण चन्द्र चन्द्रिका राता। 
ब्रह्म भाव भावित परब्रह्म रस, 
विग्रह सुशोभ अपर ब्रह्म प्रगट जाता। 
शम दम क्षमा शील संतोष, 
शुचि मैत्रि करुणा कृपा अह ममविगत गाता। 
शांति पर्यंड् शयन सर्वदैव, 
निश्चिन्त निर्मूल वासना सुख व्राता। 
सर्व भूतात्मा सर्व हित सदा, 
सर्व लोक शारण्य अभय दान दाला। 
प्रेम परमार्थ पद परिनिष्ट नित्य, 
पाहि पाहि हर्ष हिय कलि मल घाता। 


४६ 


(८१) 


लाल लाल ललित लावण्य लसत 
तन लाल लोने अंजनी के अंका। 
लालने योग लालती लाल लघु 
लाय लाय लपटाय के कुमार बंका। 
ललकि ललकि लखति लाल मातु हुलसि 
लाल को लुभानी लोचननि राइ रंका। 
लाल वत्स लेरुआ छबीले छौना कहति 
लहति आनन्द अमित सुख दंका। 
बाल केलि भानु उदित लाल लखि 
लालफल लाल लीलि लियो चौकि चंका। 
हहरि हहरि जगत हाहाकार कियो इन्द्र 
वज गर्व गरेउ हनूमान हंका। 
ब्रह्मादि वरुण वायु अग्निदेव सर्व ते 
अभय वर प्रदत्त डमकि डंका। 
हर्षण विरोधी काम किमि न कुचरि स्वामि 
शरण रखि बोर प्रभु प्रेम पंका। 


(८२) 


लाल तल लाल नख लाल पद लाल पुनि 
गुल्फ लस लाल पवन पूत लाला। 


४७ 


लाल उरु केहरी कटि सुलाल उदर 
लाल लाल उरहु राम रंग ताला। 
लाल कर लाल तल अंगुली लाल 
मणि बंध लाल बाहु लाल बली बाला। 
कम्बु कंठ लाल चिबुक चारु लाल 
अधर ओठ लाल लसत बिम्ब फलहिं टाला। 
रसी रसना सुलाल लाल लसति तालु 
लाल लाल केशरी पुण्य थाला। 
लाल गाल नासिका सुलाल लाल लोने लोने 
लाल लोचन विशाला। 
कर्ण लाल भाल लाल हर्ष लसत केश 
कुंचित सुलाल शिरहु लाल ढाला। 
लंगूल लाल भूषण वसन लाल 
चन्दन सुपुष्प लाल फलहु लाल लाला। 


(८३) 


जय जय हनूमान महाशम्भु बिग्रह 
विदित वेद राम कैंकर्य हेतू। 
रुद्र कोटि कोटि अंप्रि शीश धृत 
आयसु उदार कार्य कला कुशल केतू। 


४८ 


अंजनी गर्भ संभूत विग्रह वानर 
विशेष राम-पद-पद्मानुरागी। 
अघटित घट सुघट विघटन विरद वपु 
पर्वताकार काम तन जगज्जागी। 
बल वारिध अगाध अगम अरू अपार 
देव दैत्य दानव नर किन्नर पुरारी। 
विधि हरि रवि राहु मृत्यु काल ग्रह हारि 
हृदय जय वदत बाल ब्रह्मचारी। 
विप्र धेनु देव संत सारि सुख दुष्ट दल 
दलन दीन देखि द्रवत गाता। 
धर्म थापि अघ प्रणासि भुक्तिमुक्ति हेतु 
हर्षण निर्षेक्ष कृपा दृष्टि पाता। 


(८४) 


हेरहु हमारे हनुमान भाग के बड़े। 

प्राकृत बानर वपु लघु बनाय, मुखोल्लास हेतु राम के खड़े। 
राम बाल केलि कैंकर्य निरत, नाचि कूदि कपि केलि में गड़े। 
पेखि-पेखि पेखन प्रमोद पाय, सुभग श्याम सुख सिन्धु में पड़े। 
कपि शीश कर कंज परसि-परसि, चूमत सनेह दृगन ते झड़े। 
खोलि-खोलि भूषण बसन अपुन, हंसि दृग हेरि तन कपिके जड़े। 


छड९ 


रघुवर अंक में बिठाय बहुरि, हिय लाय हरष रोम के खड़े। 
जेंवत जबहिं रामकपिहँ काहि, निजकर पवाय प्रेम में पड़े। 
कपि को विरह क्षण एकहु असह, प्रभु शयन राखि सेज के तड़े। 
विधि हरि हरहु नहिं भाग पायो, यथा हनुमान भाग में बड़े। 
महाशंभु ह्वै सेव सरस गुनि, कपि खेल करत नैच्य के कड़े। 
हर्षण तब ह्लै कृपालु सत, सह सांसति दुख सिंधु में सड़े। 


(८५) 


हरि-हनुमान मिलनि रस वर्षति। 

रिष्यमूक के पार्श्व विपिन बिच, स्वामी सेवक दोऊ चित कर्षति। 
बहुत वियोग योग दिन आयो, अंग मालिका हिय कहूँ हर्षति। 
प्रेम अश्रु रोमांच कंप तन, सात्विक भाव सबहि तन दर्शति। 
प्रेम विभोर देह सुधि भूले, अनुपम आनंद सिन्धु प्रहर्षति। 
सिद्ध देव सब चढ़े विमानन, पुष्प वर्षि जय घोष अधरपषति। 
प्रेम मगन विधि हरिहर सबही, ईशन भूलि जगत सुख धर्षति। 
हर्षण अस हरि-हरिजन आश्रय, करतहु किमि भव राग अकर्षति। 


(८६) 


रमैया राम रहसि आज आये। 
केशरी कुमार कृपा कोरन, सुग्रीव दरश पाये। 
साखि पावक प्रभु प्रीति जोरी, राम को सखत्व पद पाई। 


५० 


सब ते अभय होय हर्ष सदा, राज पद राजि सुख छाई। 
सिय-अनुज अवधहुँ ते अति अधिक, माने ताहि रामराया। 
अतिअपराधहुँ न त्यागेव कबहुँ, जित क्रोध कृपा रूप काया। 
सत्यसंध शरणागत वत्सल, सब समर्थ प्रभु निष्कामा। 
हर्षण हनुमत कृपा दृष्टि ते, हा द्रविहैं कबहुँक रामा। 


(८७) 
जयति जय राम-दूत बालि-वध कारण 
प्रधान सुग्रीव-संकट विदारी। 
कपि-राज सिंहासनासीन पद प्रदत्त 
सर्व सुख सम्भार अभयकारी। 
राम-कृपा-दृष्टि-मुदिका-मेलि राम-नाम 
महिमा-सम्हारि सिंधु पारा। 
पवन-वेग पवन पुत्र गगन मार्ग अहि अम्ब 
आनन प्रविशि सिंहिका विदारा। 
कृत ब्यथित लंकिनी अप्रेमय बल 
सीतान्वेषण पर प्रदर्श हर्ष गाता। 
आश्वास्य नृप-नंदिनी मुद्रिका-समर्प्य 
प्रभु-कथा-कीर्त सुख कर्ण दाता। 
दशशीश-प्राण-वाटिका विनाश यातु धान 
मारि अक्षय-प्रप्राण हर्ता। 


कु 


रुदं रावण निदेश मेघनाद-संग्राम चणक 
लौह कटु चबाय दर्ता। 
यातुधान आयसु विवर्ध बालधी पावक 
प्रचण्ड दिक चार लंक लाई। 
हाय हाय शब्द पूर्ण पुरी कृत जानकी 
पद प्रपूर्ण प्रेम शीश नाई। 
धृत शीश आयसु आश्वास्य विद्रुत उदधि 
पारकृत कपि रिक्ष प्राण दाता। 
अभिज्ञान मणि समर्प्य राम हिय हर्ष 
हनुमान संदेश सुख विधाता। 
महिमा राम-नाम-वर्ण वर्णि सिन्धु सेतु 
नलु नील कर द्वुत वर विधाई। 
कुंभकर्ण-मेघनाद-रावण-विनाश कारण ; 
सुकीर्ति रामचंद्र दाई। 
प्राप्ति नृप पद विभीषण कृपा यस्य 
जानकी जानकी रमण प्राप्ति हेतू। 
पुष्पकारूढ़ दक्षिण सौमित्र वाम भूमिजा 
दर्श राम मग्न चेतू। 
साकेत प्रस्थान कृत वायु वेग विरह वह्नि 
विदग्ध भारत प्राण चारी। 


हि 


सिंहासनासीन सीतारमण दृष्ट निर्भरानंद 
मग्न नृत्य कारी। 
सर्व देश सर्व समय अष्टयाम सेवा सक्त 
सर्व भाँति सुखद रामा। 
हर्ष हेरि हनुमान पाहि-पाहि पाप नाशि 
देहि राम पद प्रीति धामा। 


(८८) 


परम अर्थ परम प्रेम पवन पूत पाये। 

रोम रोम ते प्रकाश प्रेम, निखरि निखरि भले भाये। 
राम राम सिया सिया सुमिरि, बनि विभोर कलित काये। 
निकरि निकरि नेह दृगन राह, अश्रु बनत तन डुबाये। 
कथा कीर्ति कर्ण जबहिं आय, सजल दगन सुठि सुहाये। 
सात्विक शुचि सुखद अष्ट भाव, सदा शोभ को बढ़ाये। 
नाम रूप चरित्र शुचि सुधाम, रहत चतुर चित रँगाये। 
हर्षण तव प्रेम कणहु पाय, करहिं कृपा कपि जिआयें। 


(८९) 


जो सुख कथा सुनत कपि पांवत। 
सो सुख ब्रह्मादिक नहिं जानत, औरहिं काह कहावत। 


पे 


राम कृपा सिय कृपा को पाई, हनुमत हिय हरसावत। 
बनि रस रसिक रसहिं मय भाषत, रसिकन रस बरसावत। 
कृत शिर अंजलि अश्रु दृगन बह, तन रोमांच सुहावत। 
भाव भरे नैच्यहि धिय धारत, भूले भव बिसरावत। 
सुनत श्रवण जनु दृग ते देखत, सत्यावेषहु आवत। 
हर्षण हाथ जोरि प्रभु मागत, कथा प्रीत भल भावत। 


(९०) 


ऐसो नाम रसिक कोउ नाहीं। 

नाम नरेश प्रताप दिवाकर, जानत कपि अवगाही। 
परा पश्यन्ती मध्यम वैखरि, अहनिशि राम रटाहीं। 
रोम-रोम ते राम राम सत, सरसत शब्द सुनाहीं। 
राम नाम अंकित सब देही, अवध लखेऊ दूग माहीं। 
राम नाम परतीति प्रीति प्रिय, अचल अकाम अथाही। 
तेहि बल शरणागत नृप पालेव, प्रगट कथा जग आही। 
सीताराम जपे ब्रह्मास्त्रहु, निष्लल भो जग दाही। 
आपुन ते निज नाम प्रबल लखि, राम मधुर मुसकाहीं। 
सेवक जीति स्वामि की हारी, लखि सब नामहि गाहीं। 
नाम प्रभाव राम मय हनुमत, रामहिं दूसर आहीं। 
हर्षण अधम दीन लखि शरणन, देहू नाम रति चाही। 


प्‌ 


(९१) 


हनुमत राम रूप रस रसिया। 

बिन देखे नयना नहिं मानत, यदपि दृगन नित धँसिया। 
सीय राम मय सब जग पेखत, तदपि सगुण रस चषिया। 
प्रभु पद पद्म पलोटत हर्षण, यद॒पि परम पद पसिया। 
सीता राम लखत सिंहासन, निरतत प्रेम परसिया। 
निर्गुण रूप यदपि वर बोधा, वर विज्ञान विलसिया। 
युगल मूर्ति नित वसति हृदय महँ, प्रभु पद तउ हिय कसिया। 
हर्षण हनुमत कृपा कोर ते, हाय कबहूँ मन बसिया। 


(९२) 


हर्षि हनुमान हरि धाम बसत। 

अक्षर अच्युत अवध सुहावन, रमंत राम मन ललकि लसत। 
परमप्रीति साकेत सनी हिय, छन वियोग नहिं कबहूँ ग्रसत। 
पुरबीथिन सरयू तट बिहरत, कीर्तन करि करि रूदत हँसत। 
सीताराम विहार थली वर, निरखि प्रेम के पंक फँसत। 
प्रभु परिकरन प्रीति बहु वर्धति, कहतराम गुण रसहिंचखत। 
नव नव नेह निरत कैंकर्या, मुख प्रसन्‍न सिय राम रसत। 
हर्षण कबहु सेई कपि पद रज, सेइहौं सिय पति धाम वसत | 


ध्ष 


(९३) 


प्रभु लीलानुकरण कपि राया। 

करत करावत प्रेमिन मध्ये, चरित रसहिं वरषाया। 
रसिक राय लीला रस पीवत, बढ़त प्यास दिन राती। 
प्रेम पियूष अधात न कबहूँ, राम रूप रस माती। 
राम रजाय शीश निज राखी, मुनिन बालकन लेई। 
अजहूँ गन्धमादन गिरि ऊपर, राम रूप करि सेई। 
गंध्वी शत पंच सहायक, लीला रस वरषावै। 
निज प्रभु प्रत्यक्ष समान सदा, सुख सरसत हरपषावें। 
ऋषि अगस्त लखि लखि सोइ लीला, मुनिन समेत प्रहर्षे। 
जप तप संयम ध्यान धारणा, भूलि चरित आकर्षे। 
रसमय बनि सुख सिंधु समाये, प्रभु लीला जग प्रगटे। 
चरितानुकरण सोइ सुख हर्षण, चह हनुमत पद लपटे। 


(९४) 


कीर्तन रस चख पवन कुमारा। 

आनंद सिन्धु मग्न निशिवासर, बनि अमृत अविकारा। 
सामवेद-संगीत-ज्ञान विद, राग-रागिनी-ज्ञाना। 
भाव-भेद गंधर्व-कला-कवि, नाट्य-कला सुख साना। 
श्रीराम: शरणं मम कीर्तन, कर करतार बजाई। 


५६ 


नृत्यत प्रेम मत्त रस भीने, मन बुधि भान भुलाई। 
प्रेम विवश श्री सिय रघुनंदन, आकर्षे सम आवै। 
अश्रु पोंछि हनुमंतहि हर्षित, पुनि पुनि हृदय लगावैं। 
कहुँ-कहुँ दूर खड़े अवलोकत, कपि कीर्तन सुख साने। 
भरत प्रकाश पुंज हिय भीतर, हनुमत भाव भुलाने। 
मुर्छित गिरत रूदत अरू हिचकत, दौरि तहाँ रघुराया। 
कपिहि अंक लैं पोंछि मुखहि द्रुत, स्वयं वारि दृग छाया। 
निज कर करि बयार जल सिंचित, कपिहिं चेतना देहीं। 
प्रीति रीति अस को जग जानत, रघुपति एक सनेही। 
सब साधन फल कीर्तन सुख गुनि, हनुमत सोइ रस पागे। 
हर्षण सोइ रस सिंधु बूंद इक, याचत अति अनुरागे। 


(९५) 


रहहिं राम सेवा सुख सरसे। 

अष्टयाम तत सुखी सेव रत, हनुमान हिय हरषे। 
बिन सेवा पल रहि न सकत कपि, सहज स्वभाव सम्हारी। 
देह प्राण सुर भोग ब्रह्म पद, मुक्तिहु तुच्छ विचारी। 
प्रीति पारखी सिय रघुनंदन, आत्म अधिक कर मानी। 
कहेउ बुलाय सुनहु हे हनुमत, तुम पर अहौं बिकानी। 
तउ तव सन्‍्मुख होत लाज लगि, सत सत वचन हमारे। 


५७ 


तुम समान तुमही ब्रह्मांडहि, प्रीति रीति जग न्यारे। 
वत्स अमित उपकार किये मम, देहूँ प्राण एक कारा। 
और शेष उपकार हेतु मैं, ऋणियाँ भयो तुम्हारा। 
दे न सकौं कछु कबहूँ हनुमत, हृदय इहै अभिलाषा। 
आप्तकाम तुम रहहु सदा सत, तुम्हरिहिं करि सब आशा। 
निरखि निरखि निज नयनन नित्यहिं, सुखी रहहु हनुमाना। 
देह गेह तिय तनय अनुज सुर, नहिं प्रिय तुमहिं समाना। 
सकल भाँति कैंकर्य निपुण कपि, राम सियावश कीन्हें। 
प्रभु पद सेवन चहत हर्षणहु, हनुमत पद शिर दीन्हे। 


(९६) 


अतिशय कपि करत भक्त पर प्रीती। 

नयनन निरखि राम के दासहिं, हरष समुझि प्रभु हीसी। 
पुलकत अँग दृग वारि बहत तन, कँप रोमांच विभ्राजे। 
हिय लगाइ छोड़न नहिं चाहत, प्रेम विभोर विराजे। 
कहत सुनत प्रभु चरित परस्पर, पावत वर विश्रामा। 
हरि संतन हिय हेतु स्वशक्तिहिं, अरपे त्रिकरण नामा। 
प्रभु प्रेमिन सहवास निरंतर, अरू अनुभव दिन राती। 
हर्षण कपि सम संत शिरोमणि, सुमिरत लहहु सुशान्ति। 


५८ 


(९७) 


गुनि हरि सम हनुमत परम प्रभाऊ। 
रामहु बड़े राम के दासा, उर धरि प्रेम बढ़ाऊ। 
नाम रूप लीला अरु धामा, जस-जस अभिमत दाई। 
तस चारुहु बजरंग बली के, भुक्ति मुक्ति प्रद भाई। 
हनुमत कृपा सहज शुचि पाई, जीव अभय पद पावै। 
सीताराम लखन शिव गौरी, सानुकूल ढिग आवै। 
ग्रहारिष्ट प्रेतादि निवारक, भाल कुअंक विनाशी। 
कपि की कृपा हेरु हिय हर्षण, जो चह॑ परम सुपासी। 
(९८) 
राम मंत्र तारक रहस्य ज्ञानी। 
सीताराम रहस्य अनूपम, कोउ कहिं कपि सम जानी। 
परमै-कान्तिक चरित राम के, नाम रूप अरू धामा। 
सार तत्वविद सत्य यथारथ, हनुमत पूरण कामा। 
कर्म योग बैराग परम अरुू, भक्ति ज्ञान विज्ञाना। 
प्रपति प्रेम सेवा-रस तत्वहिं, जानत सत हनुमाना। 
सदगुण सदन स्वयं सब रूपा, अप्रतिम तत्व प्रवक्ता। 
शुक सनकादि शेष शिव ब्रह्मा, योगी घटज सुभक्ता। 
समय-समय सबहीं हनुमत ते, तत्व सुनहिं चित लाये। 
राम-चिन्ह सुनि सियहु सुखी भडँ, रामहु सिय यश गाये। 


५९ 


सीताराम चरित्र दै भरतहिं, शोक सिन्धु किय पारा। 
हर्षण मग्न परेउ भव सिन्धुहिं, कर गहि करहु उबारा। 
(९९) 

शरणागत वत्सल हरि हनुमाना। 

दीन हीन असमर्थ समुझि जिय, करत अशोक प्रधाना। 
महा दुखित सुग्रीव विभीषण, ठाढ़ होन नहिं ठाऊँ। 
पद प्रहार पुर बाहिर निकसे, राव किये कपि राउ। 
आरत शब्द सुनत द्रुत कपिवर, अभय करहिं सब तेरे। 
भुक्ति मुक्ति प्रभु प्रेम अचल दइ, शोक हरहिं जन केरे। 
बिरद पतित पावन सुनि आयऊँ, पाप रूप करि आशा। 
शरण राखि कपि राम प्रेम दे, अमृत हर्षण दासा। 

(१००) 

जन हित कमर कसे कपि वीरा। 

रामदास संकट तनि निरखी, नहि सहत है अधीरा। 
वज गदा कर लीन्‍्हे संतत, समाधान चित चाये। 
रहत अहर्निशि सजग समय सब, निज मुख पंच बनाये। 
पूरब पश्चिम उत्तर दक्षिण, रक्ष ऊर्ध दूग देखी। 
अध: दिये पद तल जन रक्षत, प्रभु सेवा कपि लेखि। 
विरद बाँकुरी दास निवाजी, तव अछतहिं हनुमाना। 
हर्षण पिसत कर्म के कोल्हुआ, पीसत कलि बलवाना। 


६० 


(१०१) 


शरण शरण प्रभु शरण में तुम्हारी। 

पाप रूप कलि देह सत्य सत, अतिशय अधम अनारी। 
साधन हीन दीन बेलायक, माया विवश विभोरा। 
कोउ नहिं पूँछे बात जगत में, मुख फेरे झकझोरा। 
कासो कहौं कौन गृह जाऊँ, जग रक्षक नहिं कोई। 
रामभक्त शुचि साधु तुमहि सुनि, हनुमत पद गहि रोई। 
सब समर्थ सब लायक सब दिन, काल कर्म गुण ग्रासी। 
दया दृष्टि तव हर्षण सेवत, प्रभु पनहीं पद दासी। 


(१०२) 


दीजै मोहिं भीख कपिराई। 

परेउ दरिद्र आइ तव द्वारे, छुधा तृषा अकुलाई। 
सियराम दरशन जल पिआइय, पुनि प्रेम सुधा सुनाज। 
परमैकान्तिक युगल सुसेवा, शुचि वस्त्र अमल सुआ्राज। 
साधु स्वभाव सुभग आभूषण, प्रभु-मन-वास-अमोला। 
त्रय अकार सम्पन्न स्वरूपा, चमकै चंद्र अलोला। 
कृपा सिंधु कपि कृपा विलोकनि, हेरहु दीन प्रवीरा। 
नतु हर्षण मरिहें तव द्वारे, हँसिहि लोक हरि-हीरा। 


६१ 


(१०३) 


मंगल मंगल हनुमत हेरी। 

मंगल देखहिं मंगल परसहिं, मंगल कथा कहेरी। 
मंगल सीताराम सुसेवा, करत रहे रस रासा। 
मंगल चरित सुनहिं सुख पागे, मंगल सूँघ सुनासा। 
मंगल ज्ञान अन्य नहिं जानहिं, मंगल भजन सुभावा। 
मंगल राम सिया मय जगतहिं, दर्शाहिं दृष्टि सुहावा। 
मंगल राम दास नित रक्षहिं, मंगल-मंगल होवै। 
हर्षण हनुमत मंगल मंगल, मंगल मंगल जोवै। 


(१०४) 


जय जय श्रुतकीर्ति स्वामि शत्रुघ्न नृपति छौने। 
राम अंग राम रूप, राम भक्तिभाव भूप। 
भूमावतार भूमि भार भले खोने। 
रामचंद्र लघु सुभ्रात, भरत सेव सरस गात। 
भक्ति भागवत भाव भवहिं भल दिखाई। 
संतन कैंकर्य कर्म, विशेषतम सत्य धर्म। 
त्रय अकार पूर्ण चरम, स्थिति हिय भाई। 
सिया रमण चरण प्रीति, अगम अनुप अति अतीति। 
सोउ सियराम प्यार पाइ परम सुख मानी। 


६२ 


राम यज्ञ अश्व साथ, किये महि परिक्रम नाथ। 
विजय कीर्ति श्री सम्पति, प्रभु पद दिय आनी। 
लवणासुर संहारी, मधुपुर राज सम्हारी। 
राम संग साकेत गवन, अति अनुरागी। 
हर्षण तव पद दासा, मन महँ अति अभिलाषा। 
दरस परस प्रभु प्रेम चहौं, बनि बड़भागी। 


(१०५) 

लाल रिपुहन पद प्रणामी। 

शूर सुशील भरत पद किंकर, प्रभु प्रिय पूरण कामी। 
काम क्रोध मद मोह विनाशक, शरणागत जन पाली। 
अह मम आस रहित करि भक्तहिं, प्रेम पियूषहिं लाली। 
संत स्वभाव सहज सुखदायक, कृपा दृष्टि दृग हेरी। 
सीताराम प्रेम परिपूरण, देत जनहिं बिन देरी। 
कलिमल ग्रसित पाप-पारायण, सुनियश शरणहिं आयो। 
हर्षण. भगवत और भागवत, चाहत प्रेम अमायो। 


(१०६) 
जयति जय सौमित्रि लक्ष्मणानंत, 

परम पुरुष सियराम सेवानुरागी। 
यस्यांश अंश सहस्रास्य प्रगट भूमि, 

भार वहत राम कीर्ति प्रेम पागी। 


६३ 


विभूतिर्यस्य शिव शंकर सुखद, 
विश्व संहार हेतु कठिन काल रूपी। 
सैव रामानुज प्रभु हित प्रमोद, 
सच्चिदानंद विश्व भावन अनूपी। 
शैशव केलि कृत राम संग शुचि, 
दर्शनाह्लाद दिव्यानंद बुधि अपारा। 
सह रघुवीर यज्ञ कौशिक कृत 
पूर्ण मिथिला प्रधाम नूप संकट निवारा। 
भृगुवर गर्व गरिमा प्रनष्ट पुर, 
अष्टयाम सियाराम सेवा प्रहर्षी। 
अनन्याह शेषत्व स्वरूप निज सहज, 
रमत चित्त रामानंद प्रकर्षी। 
प्रस्थान राम बन श्रवण गोचर, 
मत्स्य निर्जल यथा व्याकुल विरह व्राता। 
जाग्रत सुषुप्ति सेवा सर्व दिन, 
सर्व भाँति स्वामि हेतु हिय हर्ष गाता। 
चक्रवर्ति वैभव विपुल त्यागि, 
सियाराम पृष्ट गवन धृत आज्ञा उदारी। 


ग्रस्ताभिमान यथा देह राग, 
तथा सीताराम शुचि सेवानुसारी। 


६४ 


भूमि भार रजनीचर संहार सर्व, 
रावणी मेघनाद प्राणहर्ता। 
सीता सीतारमण सह पुष्पक विमान, 
यात्रा स्वपुर उर्मिला सुभर्ता। 
सिंहासनासीन सीताराम पृष्ठ, 
धृत छत्र चमर मग्न मोद सिन्धो। 
कौशलाधीश दंपत्ति सुख सुखी, 
सम्प्रहर्ष सेवा धन्य श्रीराम बन्धो। 


(१०७) 


जयति जय गौरांग चंद्र चम्पक कनक, 
कान्ति कल कीर्ति जगज्जात एका। 
सुभग सौमित्र सौन्दर्य सुधा सिन्धु, 
सौख्य महा माधुर्य महिम्न टेका। 
कोटि कन्दर्प मद मर्दन सौकुमार्य, 
वपुष सुठि सौष्ठव लावण्य सारा। 
कोमल कलित कल्याण गुणागार, 
लोक प्रिय-दृष्ट चित्तापहरण हारा। 
जय बाल केलि वशीकार पुर प्रमोद, 
सुखमय साकेत बीथिन बिहारी। 


घ्५ 


धनुर्बाण धृत रघुवीर राम संग मुनि, 
मखपूर्ण तिय गौतम प्रतारी। 
जयति लक्षण समूह-रामबन्धु, 
ललित लक्ष्मण उदार मिथिला मन हर्ता। 
रंग भूमि अभय भूप भयद दृष्टि एक, 
जनक जननि जानकी सुखकर्ता | 
जानकी कर सरोज विजय माल, 
राम कंठ पेखि परम आनंद मग्ना 
राम वैदेहि व्याह संप्रहर्ष जयति, 
उर्मिला वल्‍्लभ प्रभु प्रेम लग्ना। 
परमैकान्तिक भक्ति सेव सीता रमण, 
सुचरित्र एकान्त ज्ञानी। 
राम भक्त संग सदा सुलभ पाहि, 
हिय हर्ष प्रभु प्रीति याच द्वार आनी। 
(१०८) 
जय जय सुभग सुमित्रा नंदन। 
राम प्राण प्रिय बहिप्राण सम, सीता प्रिय हिय चंदन। 
कौशिल्या के परम दुलारे, तैसहिं प्रिय दश-स्यंदन। 
लक्षण धाम उर्मिला-वल्लभ, जय जय प्रभु सुखकंदन। 
राम सिया पद कंज परागहिं, पियत प्रेम स्वच्छंदन। 


६६ 


लाल लाड़िले प्राण पियारे, जय जय जय जग वंदना 
कृपा सिंधु की कृपा विलोकनि, कब नशिहैं दुख द्वंदन। 
हर्षण प्रभु पद पाँवरि सेई, फँसे प्रेम के फंदन। 


(१०९) 


ललित लाल लक्षिमन वसीले। 

पाय प्रमुदित हिय न शोचत, होंहु कब भवपार कूले। 
सर्व लोक शारण्य राम के, सरिस तद्भ्रात भयहारी। 
जिय जानि जन अपनो सम्हारत, सजि साज निज सम अपारी। 
कपिराज निशिचर राज के घर, जाय लक्षमण वीर बाँके। 
दै द्रुत नृपासन हर्षि तिन कहँ, कीन्हे राजतिलक ताके। 
हर्षण हृदय मलिन अति यद्यपि, तदपि हौं रघुवर गुलामा। 
कृपा सिन्धु रखि लाज स्वजन की, दैहैं मोहिं अति विश्रामा। 


(११०) 


जय जय श्री राम भक्त भव्य-भव्य 
भाव भावित भरत भद्र भक्ताग्रणी। 
सीताराम पद पंकज पराग परम प्रिय, 
वैराग्य ज्ञान ध्यान धारणी। 
श्याम वपु वारिद सौंदर्य सिन्धु सुधाचंद्र, 
श्रीराम सम प्रमोद कारी। 


६७ 


चक्रवर्ति नेत्र रघुकुल प्रदीप प्रजा प्राण, 
श्री रामपुर प्रहर्ष चारी। 
भ्रात भावति बाल केलि निपुण राम विजय 
मोद म्लान निज विजय जाता। 
प्रिय पित्रादि गुरू भावत चरित्र कर्म सार, 
सेव सदा सिय रमण ध्याता। 
मिथिला मणि मंडप विचित्र दृष्ट राम, 
जानकी ब्याह प्रमुद संप्रकाशा। 
जयति मांडवीरमण राम सिय सेवा सरस, 
अष्टयाम शुचि समुल्लासा। 
सीताराम वन श्रवण-शूल मृत्यु सत क्लेश, 
विरह दावाग्नि दुसह दागी। 
पितु प्रदत्त पद चक्रवर्ति राज्य त्यागि, 
स्वार्थ परमार्थ तृणवन्न रागी। 
चित्रकूटाद्रि सीताराम पद पंकज, 
, प्रणाम दण्डेव कृत प्रेम मूर्ती। 
पाहि पाहि शब्द श्रवण व्याप्त विह्लांग, 
द्रुत राम कृत अंकमाल पूर्ती। 
राम कृपा राम पद-त्राण प्राप्त शीश, 
धृत पर्ण कुटी कृत नन्दिग्रामा। 


६८ 


वर्ष चर्तुदश अवधि आस अर्चि, 
पादुका श्रवत सलिल नेत्र धामा। 
हनूमान मुख रामागवन संदेश श्रवण, 
मृत्यु ग्रस्त पीयूष आप्ता। 
सानुज राम जानकी दर्शनाह्लाद, 
पूर्ण प्रेम गद प्रभो पाहि प्राप्ता। 
सिंहासनासीन सीताराम दृष्टि मोद, 
धृत विंजन सेवानुरागी। 
प्रेम मूर्ति प्रभु प्रसन्‍न कृपा दृष्टि दृग-हर्ष, 
हिय कदा राम प्रेम पागी। 
नमो वैकुण्ठ नायक विभो जगद्धेतु, 
धृत अवतार भरत राम श्राता। 
सीता सीतारमण सेवाभिलाष अष्याम, 
त्राहि-त्राहि अभय दाता। 
(१११) 
ऐसो प्रेम मूर्ति कोउ नाहीं। 
महा भागवत भरत यथा जग, तीन काल के माही। 
सीता रामचरण अति प्रीति, अगम अपार अथाही। 
अनुपम अकथ कहै को कोविद, विधि हरि हर नहिं पाही। 
ऋषि मुनि संत देव लखि भूले, भरत भाव भल भाही। 


६९ 


भरत प्रेम कणिका जल बूड़े, जनक वशिष्ठ सोंहाही। 
सकल धरमधुर ज्ञान विरागी, राम विरह बहु-दाही। 
हर्षण कृपा कोर प्रभु पेखहु, पावहूँ प्रेम अचाही। 


(११२) 


प्रभु पद त्राण पूजि सुख पावत। 

देखत भरि दृग नेह वारि ते, नित्य नित्य नहवावत। 
नयन शीश हिय बार बार बहु, छटपटात छपकावत। 
वस्त्र पोंछि इत्रादि अरपि पुनि, चंदन पुष्प चढ़ावत। 
प्रेम विभोर आरती फेरत, गिरत भरत भहरावत। 
रुदत राम हा राम सिया कहि, नयन नीर वरषावत। 
पुनि उठि शिर धरि राम पादुका, राम: शरणं गावत। 
हर्षण हा कब राम पनहियाँ, पुजिहों नेह नहावत। 


(११३) 


जय परम प्रभु पद पादुके प्रिय, प्रणत जन सुख दायिनी। 
प्रभु प्रेम पूरण पियूष प्रद जो, परम आनंद लायिनी। 
शुचि कर्म विरती योग ज्ञानहु, भक्ति भर चित चायिनी। 
गति अन्य नहिं जेहिं के अहर्निशि, योग क्षेमहिं छायिनी। 
सिय राम उर करुणा कृपा कहूँ, भक्त हित उपजायिनी। 


७० 


अह-मम-अविद्या-आस-नाशिनि, दुःख-दोष-दुरायिनी। 
हर्षण तुम्हाही आस केवल, शरण आयो ज्ञायिनी। 
निज माथ मणि करिके तुम्हें चह, प्रीति प्रभु अनपायिनी। 


(११४) 


मन मोर सिखवन चित्त दे लहु, शरण प्रभु पद पानही। 
तजि सर्व साधन-आस धेवहु, राम के पद त्राणही। 
जेहिं सेइ भरतहु राम भ्राता, विरह राखे प्राणहीं। 
भरि नयन दर्शन पाइ प्रियतम, सिन्धु सुख सुठि सानहीं। 
चाहें समर्थहिं हेतु साधन, वेद वर्णि वितानहीं। 
पै तोहिं सरिस असमर्थ दीनन, एक रक्षक पानहीं। 
जनि सरिस कूकर द्वार बागै, अति प्रतीतहिं आनही। 
जो अनुप आनंद चाह हर्षण, प्रेम प्रभु मन मानही। 


(११५) 


जय जय सीताराम परम तत्व वेद-वेद्योपनिषद-सिद्धांत सारा। 
नित्य एक विमल अचल अभेद सच्चिदानंद परब्रह्म जगद्वारा। 
ज्ञान गम्य ज्ञान ज्ञेय ज्ञाता महिम्नसर्वधी साक्षिभूत ज्योति-रूपा। 
आश्रयसैवतत्वमसि महावाक्‌ प्रभु सर्वथा प्रकृति पुरुष-पार भूपा। 
सत्यासत्य परावर गुण अगुण कार्य कारण सूक्ष्म थूल परम-पारा। 
साणोरणीयान महतो महीयान पार पर प्रभु अनादि तत्व सारा। 


७१ 


द्रष्टा दर्शन दृश्य ध्येय ध्याता ध्यान यज्ञ ज्ञाता ज्ञान-ज्ञेयादर्शा 
भाव प्रमेय प्रमाण प्रमाता त्रिपुटी विनष्ट वाक्‌ बुद्धि किं सो पर्शा। 
अमृत अलख अरूप अनाम जागतिक अरु अज अद्वैतब्रिगुण-गोतीता। 
रसो वैस: अव्यय नित्य एक रस परम धाम परमार्थ वेद यो गीता। 
यस्य च्चिदानंद सिन्धु स्वाभाविक अण्डोर्मि अमित उदूभवलय भाया। 
सैव जानकी दाशरथिसीताराम शोभित मिथिला-कौशल बिनु माया। 
युगल नाम रूप लीला स्वधाम सदा तत्वैकाभेद सच्चिदानंदा। 
यो वै राम सैव सीता सीता शुचि यो वै सैव राम सत्य स्वच्छन्दा। 
यथा अग्नि-उष्मासुभानु-प्रभा चन्द्र-चन्द्रिका वारि-ऊर्मि अर्थ-वाणी। 
पृष्प-गंध रस-शर्करा पवन-स्पंदन तिल-तैल तत्व एक वदत ज्ञानी। 
तथा राम सीता अभेद सदा सत्य वज़ रेख गदत परम तत्व दर्शी 
एक ब्रह्म द्विधा रूप लीला विनोद चिन्मय रस रूप-आनंद-वर्षी। 
सौशील्य सौलभ्य सर्व गुण संपन्‍न सत्य संध सद्‌ शरणागत पाला। 
क्रोध जित कृपा सिन्धु सीतारमण कुरूदया दृष्टि भ्रमि हर्ष-भव जाला। 
(११६) 
जयजानकीजनक-जाताजग-जननि जयतिजनहितजन्मिलीलाकारिणी। 
भ्रू विलास किंचित कटाक्ष अंड उदय स्थिति विलय स्वेच्छा सुचारिणी। 
विधि हरि हर अनंत सह शक्ति सर्वदा कृपा दृष्टि दिव्य दर्शाभिलाषी। 
धृत हृदय भव्य भव्य भाव सेवारत स्वकार्य नैपुण्य निज निज प्रकाशी। 
जगदात्मा राम तस्यात्मा श्यामा सुखद सौन्दर्य सिन्धु सुधा पूरी। 


७२ 


द्वादशाब्द वर वयसा नित्य एक रस प्रतिक्षण सुवर्धमान प्रभा भूरी। 
सर्व श्रेयस्करी धारका पोषका पुरुषकार कृत जगद5भय दात्री। 
रस रूपरघुवर वल्लभा प्राण-प्रिय हर्षण कृपा कुरू कृपा करुणगात्री। 


(११७) 


जय जय सुनैनानंद वर्धनि, जनक जाया जानकी। 

जय जय महल मिथिलेश क्रीड़ति, जनक-जननी-प्राण की। 
पितु मातु भाभी भ्रात अंकहि, सरसि क्रीडा कारिणी। 
सुख समृद्धि पितु पुर प्रकाशति, प्रमुद प्रभु हिय धारिणी। 
रस रसिक रघुवर रूप रसिका, रास लीला कोविदा। 
प्रिय-प्राण दगल चकोर चन्द्रा, सुधा सिन्धु प्रमोद दा। 
तव पाद-कंज पराग पीवत, हंस योगी बनि मधुप। 
सह शक्ति विधि हरि शंभु सेवित, अकथ महिमा अति अनुप। 
कृप स्वरूपिणि की कृपा लहि, सरस सेवा राम की। 
पद कंज पाय पराग सेवत, सोह सरसत धाम की। 
बिन तव कृपा विधि हरि हरहु, कहूँ दर्श दुर्लभ राम रस। 
औरन कथा का कहि चलाई, सबहिं जगती जाल फँस। 
सुशक्ति अनादि अचिन्त परमा, सबहिं सब सुख श्रेयदा। 
भवथिति विलय जग कार्य कारिणी, राम रति अविरल प्रदा। 
सिय राम हर्षण दास आशा, पूर्ण स्वामिनि कीजिये। 
निज सहित प्रभु प्रिय प्रेम पूरण, सेव सुन्दरि दीजिये। 


७३ 


(११८) 


कबहुँ सिय स्वामिनी सो कृपा करहुगी। 
जेहिं कृपा सुरपति सुवन जयंत राखी, 
मोहिं राखि तिमि शुचि स्वभाव अनुसरहुगी। 
जेहि कृप आत्म दुखदा राक्षसी रक्षी, 
तथा कृप किशोरी कबहुँ निस्तरहुगी। 
अधम अधीर अनाथ अलायक गुनि मोहिं, 
करुणामयि कृपालुनी बिरद बहहुगी। 
पराधीन निरूपाय जानि रत पापन, 
शरण राखि त्रय अकार धर्म भरहुगी। 
अह मम अशक्ति वासना विषय भरेऊ, 
स्व स्वरूप स्थिति करि जगदुद्धरहुगी। 
भव रस रंजित कामिनी कर केलि मृग, 
हा कबहु प्रभु प्रेम दै संवरहुगी। 
हौं जग जन्मि उदर सेयौं सत हरषण, 
हरि गुर संत सेव दे दोष दरहुगी। 
(११९) 
कबहुँ जगदम्ब सिय शांति सुख सोइहौं। 
भव रस विरति अनुराग राम पद परम, 
सतसंग शम संतोष सुख समोई हों। 

मन ममता मद अहमासक्ति दुरासा, 
चित्तनाश निर्बीज कृपा तव जोइहौं। 
युगल रूप सिय राम नित्य सुख सरसत, 
दर्शि पर्शि पद सेइ पाँवरी ढोइहौं। 
नाम रूप रस चरित धाम रसे रहत, 
प्रेम सिंधु हर्षण निज को बिलोइहौं। 


(१२०) 


मोरी मैथिलि कब मोर मन भरिहौ। 
जानकी जगत जीवनी जगत वंद्या, 
मम हित हाय कबहु पुरुषकार करिहौ। 
निज नाथ रघुनाथ ते दीन दीनता, 
सुनाय पद सेव हित विनय को उचरिहौ। 
निज रूप-गुण-शील-सौलभ-उदार अति, 
वात्सल्य ते स्ववश राम करि उधरिहौ। 
भव रस भुलाय महाभाव रति प्रथापि, 
युगल पद सेव साकेत दै सम्हरिहौ। 
सीता राम मंद मुसकान हेतु मम, 
सेवन निरखि हर्षण मन मोद धरिहौ। 

(१२१) 


जो पै जानकी उदासीनता लइहौ। 
मोहि मानि अवगुण अगार उपेक्षनीय, 
मुख फेरि राघव के सम्मुख न दइहौ। 
तौ कृपामयि शतधा विनशि आत्म मोर, 
जड़ता जड़ी अन्वेषणउ पुनि न पइहौ। 
रघुवर-कृपा-दर्शन-सेव स्वप्न नाहिं, 
प्यार प्रेम दुर्घट रोज रोज रोइहौं। 
अकारण कृपा रूपिणि शरण पालिनी, 
असमर्थ माया मय मोहिं मानि छड्हौ। 
पाँव परि परि कहरि कहरि दुख रोइ रव, 
तृण रद हर्ष शरण परेउ कब बसइहौ। 


(१२२) 
मैथिलि कृपा को काह कहिये। 
मन वाणी बुधि पार विलक्षण, समुझि हृदय सुख लहिये। 
यद्यपि दया सिन्धु रघुनंदन, तदपि अपेक्षा राखी। 
कहत तवास्मि सकृत याचक कहूँ, अभय करन सब साखी। 
रहित अपेक्षा करूणामयि सिय, दुंदुभि गिरा उचारी। 
पापी अशुभ वधन के योगू, कैसहु जीव अनारी। 
संत स्वभाव आर्य सत धर्मा, कृपा दृष्टि अनुरागी। 

रक्षे तेहिं हठि चरित उदारा, नहि जग कोउ बिना दागी। 
आत्म विरोधी दुखद निशिचरी, अपनेहिं ते शुचि सीता। 
बिन कछु कहे अभय करि राखी, केवल कृपा पुनीता। 
अस जिय जानि हृदय नहिं आई, प्रीति सिया पद पाहीं। 
हर्षण वृथा जगत कत जीवत, भरत उदर अघ माही। 


(१२३) 


दानी सिय सम सिय कहूँ कहिये। 

त्रिभुवन तीन काल बहु ढूंढे, सम अतिशय नहिं लहिये। 
सीता हरण हेतु खल रावण, यति वर वेष बनाई। 
मागेव भीख रेख के बाहर, भीतर सकेउ न जाई। 
अंतरयामिनि सब विधि जानति, दुष्ट दुसह दुरभावा। 
तदपि अतिथि सतकारेउ स्वामिनि, लखन रेख नकि जावा। 
परशि पेट हर्षण पसारि कर, रोवत परि तव द्वारा 
याचत सीताराम गुलामी, प्रीति परम अविकारा। 


(१२४) 


कृपा करूणा विग्रह किशोरी। 

बाल केलि जेहि रिस नहिं आई, सुख सरसत रस बोरी। 
दासी-भगिनि-सखी-पितु-माता, भाभि-भ्रात-पुरवासी। 
कृपा दृष्टि देखत निज ओरहिं, आनंद मग्न सुधासी। 

सब कोउ सतत चहत सिय चितवनि, दरसत नाहिं अघावै। 
परसि परम सुख हिय करि अनुभव, आनंद सिधु समावै। 
तैसहिं अवध राम सह भ्रातन, पुर परिजन नृप रानी। 
सियहिं पाइ सुख सिंधु समोये, भजु हर्षण तेहि जानी। 


(१२५) 


कृपा कोरहिं जबलौं न पइहौं। 

तब लौं सिया सत्य सत सुनिये, सुख नींद ते न सौइहौं। 
नयन विषय बनि प्राणन-प्यारी, यदा दरश मोहि दैहौ। 
तदा शान्ति सुख सिन्धु समोई, पिछलो क्लेश भुलइहौं। 
निज कर परशि अभय करि स्वामिनि, निज गुलाम मुख कहिहौ। 
सहज स्वरूप तबहिं हिय पागी, सत सुखआत्म जिअइहौं। 
राम प्रिया हर्षण हिय जानति, पार अविद्या जइहौं। 
महाभाव पद प्रेम दान लहि, कदा राम पद सेइहौं। 


(१२६) 


रे मन अनुभवसि सिय के चरण। 

शुचि सुभग शीतल कमल कोमल, सुनख चन्दा वर वरण। 
साम श्रुति स्वर नद नवल नूपुर, योगि जन जेहिं जिय धरण। 
भव पोत रक्षक जगत जीवन, आर्त अति आरति हरण। 
भक्ति ज्ञान वैराग प्रदायक, राम पद रति हिय भरण। 

विधि हरि हर जेहिं शक्ति सहित नित, सेइ मुद मंगल करण। 
सिय-राम-परिकर नित्य लालित, रसद रसमय रस झरण। 
प्रेम परमारथ चहसि हर्षण, सेउ सीता पद शरण। 


(१२७) 


सुमिरहु जिय जानकी कर कमल। 

सुठि सुखद शीतल अरुण सुन्दर, पुनि अभय दायक अमल। 
मुद्रिका दिव्य कंकण सुसज्जित, उपदेश मुद्रा विमल। 
जेहिं चित धरत शान्ति सुख सरसत, नशत दुख दोषहु समल। 
जेहि छाँह विधि हरि बसत नित,संत सुर अभिमान दल। 
तेहि सुर वृक्ष छाया बसहु मन, त्यागि सब साधन सबल। 
जो जो बसे सो सो सुखी बनि, हरित फूलत फरत फल। 
तोहिं अन्य हर्षण ठौर कहुँ नहि, लहु शरण चह आत्म भल। 


(१२८) 


मैथिलि मुखारविन्द ध्यावै। 

सुनु शुचि सिखवन मम चित्त चंचल, विषय विकार बिहावै। 
ध्यान धारणा संयम समाधिहिं, भाव भरे अनुरागी। 
चंदहिं यथा चकोर विलोकत, तन मन बुधि प्रिय पागी। 
जेहि विधि मुखोललास सिय होवै, सोइ करहु सुख भूली। 
कृपा. सुधा नयनन झरि लागी, लखहु सुमंगल मूली। 


७९ 


शत-शशि-मुख सहजहिं रस वर्ष, रसमय बनहु उदारा। 
परम प्रेम लहि दुर्लभ हर्षण, सेउ अपनपौ वारा। 
(१२९) 
भजु मन सिया नाम सुखदायी। 
सीता सीता मधुर मधुर जपि, राम दरश शिव पाई। 
सूपनखा सिय नाम निदरि निज, नाक कान कटवाई। 
प्रथमहिं सीता सुमिरि बिभीषण, लंकाधिप कहवाई। 
सी सुख वर्धन ता भव तारक, अमृत स्वाद सुहाई। 
सी कहतहिं सिय जन वश होवहिं, ता सुनि भान भुलाई। 
रामहिं सौंपि नाम निज जापक, अभय करहिं चित चाई। 
हर्षण नाम सुधा अस पी पी, जियब जगत भल भाई। 
(१३०) 
महिमा अपरम्पार सिया की। 
सुमिरि सुमिरि सुख सानहु मनुआ, चरित चन्द्रिका राम प्रिया की। 
बालमीक वरणेउ रामायण, कहेउ सत्य शुचि बातहिया की। 
यहि महँ महत कथा सर्वत्रहिं, केवल जनक राय बिटिया की। 
जो कछु भयो जो होइहै जगमहँ, सो है प्रभुता जीव-जिया की। 
निर्मल सरस सबहिं सुखदायक,सदा एक रस मधुर हिया की। 
आनँद अमृत अकथ अनूपम, चिन्मय लीला प्राण-प्रिया की। 
हर्षण समुझि शरण गहु ताकी, जेहि ते राम समर्थ घिया की। 

(१३१) 


ऐसी सीय दीन हितकारिनि। 

करूणा कृपा क्षमा गुण सागरि, शील सदन सुख सारिनि। 
दया रूपिणी सहज दयावश, द्रवति रहति उपकारिणी। 
रामहिं प्रेरि अवध प्रगटाई, जनक पुरी वपु धारिणी। 
सो केवल परहित के लागी, स्वेच्छा स्ववश विहारिणि। 
पूर्व राग पिय प्रेम विवश जो, कीन्ह विविक्त अधारिनि। 
सो साधक प्रेमिन उपदेश्यो, अस्ति भाव अस कारिनी। 
पुष्प वाटिका प्रेम थली महँ, मिली राम जस चारिनि। 
प्रेमातुरहिं पथहि दरशाई, सो श्रुति वाक्य संभारिनि। 
आत्मावारे द्र॒ष्टव्य: इति, मंत्र विधी अनुसारिनि। 
श्रद्धा वीर्य सुस्मृति समाधी, प्रज्ञा योग सुधारिनि। 
राम दर्श धनु भंग समय जो, प्रेम प्राण प्रण पारिणि। 
सो प्रेमिहिं बिन सेव जियब धिक, सिखइन प्राणन वारिनि। 
आत्म समर्पण करि पिय परिणय, सेई अवध अधारिनि। 
सो प्रेमिहं साकेत परम पद, सुख स्मरण हँकारिनि। 
हर्षण सिय लीला यहि हेतहि, नतु दोउ नित्य विहारिणि। 


(१३२) 


ऐसी सीय जगत दुखहारी। 
सुठि सौलभ-सौशील दयामयि, सहि दुख जग सुखकारी। 


ब्प 


पितु-आयसु बन गवन राम सुनि, आगेहि चली त्वराई। 
मुनि-वसना लखि अवध अश्रुमय, भूमि दरारहिं खाई। 
पतिव्रत-प्रेम तियन सो सिखयो, शेषहिं सेव बुझाया। 
स्वामी-सेवा बिन स्वरूप नश, दास भ्रष्ट जग जाया। 
बन-पथ रामहिं अस्त्र तजन कहि, कृप करुणा विस्तारी। 
अभय अहिंसा दान महाव्रत, कहेउ जीव सुख सारी। 
सुख विलास गिरि कामद काकहिं, लखेउ विकल प्रलपाता। 
त्राहि त्राहि इति रामहिं बोली, अशरण राखेउ माता। 
सो सब जीवन कहेउ पुकारत, सुरपति सुत सम पापी। 
सभय शरण रघुपति के आवै, अभय करीं तेहिं थापी। 
प्रभु सम्मत सिय अग्निवास करि, छाया लंक प्रवासा। 
सदल राम तहँ पहुँचि वेगहीं, किय निशिचर कुल नाशा। 
सो उपदेश दियो जग काहीं, जो प्रभु शरण न ऐहैं। 
तेहि कहूँ काल रूप बनि रघुवर, उचित शुभाशुभ दैहैं। 
पै तिनहूँ संग कृपा मोर नित, रहत सुखद पछिआई। 
समय पाय रघुवर निहोरि सत, मुक्ति देउँ हठि आई। 
हर्षण अधम पाप की मूरति, अस सिय शरण न आयो। 
तौ तोहि नरकहु नाक सिकोरी, चौरासी भटकायो। 


(१३३) 
ऐसी सीय दोष दुख हारी। 


८२ 


छायहु सहज स्वरूप सम्हारति, दिय उपदेश विचारी। 
राम जपति रावण नहिं देखउ, नत दृष्ठी पद पाही। 
मन क्रम वचन राम अनुरागति, सेव-दरश जिय चाही। 
अहनिशि अविरल अश्रु बहत नित, खान पान सब त्यागी। 
हनूमान संगहु नहिं गवनी, यदपि विरह दुख दागी। 
सो सब सीख देह अभिमानिन, प्रवृत्ति लंक जे वासे। 
राम ध्यान रत राम राम जपु, जो चह भव दुख नासे। 
भाव विरोधी त्यागि सकल विधि, बनि निरूपाय प्रपन्‍ना। 
निजबल परबल त्यागि विरह पगि, त्रय अकार सम्पन्ना। 
दास धर्म सपनेहु नहिं त्यागै, प्राण बरुक द्रुत जाई। 
रघुपति विरह मरब भल जागै, असह पीर अधिकाई। 

तबहिं राम संतन सो सुधि लहि, दरश देहिं अनुरागी। 

देहि परम पद वास अयोध्या , अरू सेवा रस पागी। 
रावण को उपदेशेउ सीता, प्रपति धर्म अविकारी। 
दुष्टहु शरण राम रखि लेहैं, हर्षण हृदय विचारी। 

(१३४) 

सिय स्वभाव जबहिं उर आनिहैं। 

श्रद्धा विश्वास प्रीति प्रभु पद, भाव भले लानिहैं। 

मिटि हैं दोष दुख प्रपंच सबहि, सुधा सुखहि सानिहैं। 

सदगुण सबहिं हृदय आइ बसहिं, जगत भलो मानिहैं। 

सरसत राम कृपा दृष्टि-सुधा, विषयहि नहिं जानिहैं। 
रामहिं राम जपत रूप ध्याय, लीला रस छानिहैं। 
सेवा सरस पाइ धाम वसत, आनँद अति मानिहैं। 
सीताराम मुखोल्लास लखत, हर्षण. रस ॒पानिहैं। 


(१३५) 


शरण तकि आयो राज किशोरी। 

सपनेहु अन्य द्वार नहिं देखेव, अब न जाउँ कहूँ भोरी। 

तुम्हरो भेजो भोजन पइहौं, रखो सरो न कोरी। 

नीच ऊँच सेवा सब करिहौं, तव प्रसन्‍न हित बोरी। 

श्रीपद कमल दरश नित लहि हीं, द्वार परे सुख सोरी। 

ब्रह्मानन्द सुखहु॒बिसरइहौं, परमानन्द हिलोरी। 

रावरि कृपा दृष्टि रस वरषनि, पाइ रहौं रस घोरी। 

हर्षण विनय धरौ हिय स्वामिनि, लहहुँ गुलामी तोरी। 
(१३६) 

हौं तो गुलाम जनम जनम को। 

तुम्हारेहिं सुकौर को जिआयो, जियो अब लौं दिनम को। 

काह भयो माया वन भूलि भ्रम्यो, ठगे ठग धन धरम को। 


पै तुम्हारो त्रिकाल गैर नहिं, वद संत श्रुति मरम को। 
पीपल पात तासु ही कहाय, गिरे भुइ्ट परो भरम को। 


ट्ढड 


अस जियहिं जानि जानकी जननि, कीजै कृपा परम को। 
दीन दुखी द्वार काके जाय, पिये सबहीं सरम को। 
हर्षण अनाथ अशरण विचारि, पालिय विरद वरम को। 


(१३७) 

बिन सीता को मोहिं उबारे। 

मोरे हृदय आस नहिं अन्यत, दीनहिं कौन निहारे। 
लोक न ठांव प्रलोक निराशा, कर्म खोट अति भारे। 
छन छन पाप करत निशिवासर, सुकृत न स्वप्नहु सारे। 
भक्ति योग वैराग कठिन अति, ज्ञान अगम पचि हारे। 
साधन हीन दीन असमर्थहिं, सीता शरण सम्हारे। 
जेहि जयन्त निशिचरी उबारी, सोइ इक मोहि उधारे। 
हर्षण कृपा करुण की मूरति, भव भय सकल निवारे। 


(१३८) 


सीते तुमहिं कहहु कहँ जडये। 

काके हृदय पीर बहु मोरी, कृप करुणा कहूँ पइये। 
आपनकरि को मोहिं जग मनिहै, काहि क्रोध नहि आई। 
कवन कहिय बैठन भल त्रिभुवन, मोर पाप चितलाई। 
सुहृद सखा तिय मातु पिता सब, सेवक बन्धु सु पूता। 
बिन स्वारथ मोहिं कोउ न पूछे, चितवत जस यम दूता। 


थ्ष 


तुरत मारने योग जयन्तहिं, हृदय निराश्रय जानी। 
जेहि सीता रक्षेहु द्रुत हर्षण, राखी सोइ गहि पानी। 
(१३९) 
सिय द्वार एक नहिं अन्य ठौर। 
पाप कुष्ट भरपूर दुखद तन, व्याप रहेउ करिके विभोर। 
कुयश कुकीट मच्छिका मंदिर, औषधि साधन है न थोर। 
जँह जहाँ जाँव तहँ तहाँ निदरि, घृणा करत हा मनुज घोर। 
बात करिबी कथा कौन कहै, मारिके दूर करहिं छोर। 
त्रिभुवन सूनो लगत सत्य सत,मो कहँ तो नहिं कोउ मोर। 
तेहि ते कहँ जाँव केहि ते कहौं, कौन देइ सुख सुधा कौर। 
करुणामयि अहेतु कृपा करनि, हर्षण हिय एक आस तोर। 
(१४०) 
मोरे तो एके सिया सत्य स्वामिनी। 
काहू को मैं न मोर कोऊ, जगत प्रीति जान्यो घन दामिनि। 
जनमजगत जोहे अमित वार, ठग्यो पुत्र कंचन अरु कामिनि। 
जानकी कृपा जागि जबहिं जिय, जानि परेउ झूठ साँच धामिनि। 
सर्व जन सर्व भाँति मानि तुछ, तिरस्कार करत दिवस यामिनि। 
जगत ठुकरायो औ निकारेव, आयो शरण श्रीराम भामिनि। 
तेरो जगायो औ बुलायो, जन परेउ द्वारे आय रामिनी। 
हर्षण सुधार सबहि भाँति करू, देहु मोहिं राम प्रेम स्वामिनी। 


८६ 


(१४१) 


दयामयि देखु दुखिया ओर। 

फिरत भवाटवि ठग कामादिक, ठग लीन्हे बरजोर। 
विरति विवेक शमादि संपतिहिं, लूटे दल बल आई। 
'साथहु मोरे एक न स्वामिनि, कोड न आव गोहराई। 
छुधित तृषित पुनि निशि अंधियारी, इत उत व्याकुल धावहूँ। 
कॉँट कुराय कुपथ बन बीहड़, नदी नार दुख पावहुँ। 
सिंह बाघ वृक रव कठोर अति, भय भरि गिर दुख कूपा। 
तेहिं पर तृष्णा सुख की आशा, मोदति यदपि अरूपा। 
काल महा विकराल कूप बिच, डसन चहत॑ अब प्राणा। 
है करुणामयि कृपा विग्रहे, अबहिं आत्म अवसाना। 
पाहि पाहि अब पाहि सियाजू , व्याकुल अतिहिं अधीरा। 
निरालम्ब निर आश्रय हर्षण, रोवत तव पद तीरा। 


(१४२) 


हाय मोहिं सम न दीन दोखिया। 

हेरु हिये सब भाँति सियाजू, व्यर्थ भइ मम सुमातु कोखिया। 
वेद विहित कबहूँ नहिं कीन्हे, सुकृत अकाम अमाया। 
योग अंग नामहु नहिं जानौ, चित्त निरोध न आया। 
ज्ञान कहाँ तन के अभिमानिषहि, विषइहिं कहाँ विरागा। 
भक्ति भाव बिन दुर्लभ मोही, हरि अर्चन नहिं पागा। 


८७ 


प्रेम-नाम स्वपनहु नहिं भयऊ, नहिं जानौं कस रूपा। 
आर्ति युक्त शरणहु नहिं लीन्हीं, यथा बिभीषण भूपा। 
साधन रहित पाप परिपूरण, काम मत्त सब भूला। 
माया विवश स्वत्व सब खोयो, कामिनि के अनुकूला। 
नख शिख रोग शरीरहि ग्रासे, मन भव रोग अपारा। 
जग पद दलित नित्य अपमानित, सुर नर नयन निकारा। 
कहिबी कौन दुर्दशा बाकी, जरत सदा त्रैतापा। 
यम गण दंड उठाये घुइरत, काल चहत द्रुत चापा। 
केवल आस रावरी सीते, किमि चुप हेरहु नाहीं। 
कृपा रूपिणी कृपा कोर ते, हर्षण सुखी सोहाहीं। 


(१४३) 


हों तो कुटिल कर्म को सतायो। 

सो सबजानहु श्री सिय स्वामिनि, दुख स्वरूप जग जायो। 
उत भव रस सुख सुठि स्वर्गादिक, इन्द्रिन अति सुख दाता। 
इत तव पद प्रेमामृत स्वादहु, दियो न एक विधाता। 
एकहु हॉथ न आयो मोरे, जन्म अनंतन खोई। 
प्रभु पद प्रेम परम परमारथ, चाह हृदय महँ मोई। 
काल कर्म स्वभाव गुण नाशिनि, त्रिगुणातीत अपारी। 
हर्षण कृपा कोर अवलोकिय, शरण राखु सुख सारी। 


८८ 


(१४४) 


अब तो किशोरी केहू भाँति कृपा कोर हेरिये। 
मोरे हृदय सत्य साखि कहौं एक आस तेरिये। 
भव भूलि भ्रमि भ्रमत शोक सिन्धु ते उबारि पालहू। 
निज कर कंज मम शीश फेरि अभय प्रदेइ लालहू। 
विरति विवेक भगति भाव भरे सेवन सुख सानही। 
सीय राम पद प्रेम परम पूजूँ प्रिय प्रभु पानहीं। 
शम दम शील संतोष सतसंग सुख सहज सानिकै। 
प्रकृति पार भेद भ्रम दूर करि रमहु रसहिं छानिकै। 
देखि दम्पति मुख सरोज विकसित नित हृदय हर्षहीं। 
नाम रूप लीला धाम मगन सुधा सिन्धु सरसहीं। 
अह मम अविद्या निर्बीज करि जन अबहिं उबारिये। 
हर्षण अनाथ रोय रहेउ पाँव सिय शोक टारिये। 


(१४५) 


सिय स्वामिनि के गाँव बसो मैं तो। 

सियहिं भरोसे सिय कृप जोहत, अनत उठत नहिं पाँव। 
सिय की दीन्ही शीथ प्रसादी, करि प्रणाम नित खाँव। 
सिय को स्वयं अहौं मै नित नित, पाली सियहिं स्वभाव। 
सिय सेवा हित मैं अर मोरहु, बार बार बलि जाँव। 


द्डु 


मोरी सरबस सोउ सुखदाई, सुनहु सबै पतिआव। 
निर्भय रहौं शांति सुख साने, है निरपेक्ष अघांव। 
हर्षण हृदय छोड़ि जग आशा, जियत रटत सिय नाँव। 


(१४६) 


सिय मुख निरखत रहहु मना तू। 

जेहि विधि सदा प्रसन्न रहैं सो, सेवा सरउ सनेह सना तू। 
सिय सुख सुखी अहं मम त्यागे, तेहि इच्छा निज चाह बना तू। 
सुख दुख सिय प्रसाद गुनि हिय ते, शिर धरि माने मोद घना तू। 
हर्ष विषाद नेक नहिं आनै, इष्टानिष्ट समत्व पना तू। 
शम संतोष विचार सुसंगति, टूढ़ करि हृदय बसाय छना तू। 
सिया राम मय सब जग पेखे, आपौ खोय भुलाय तना तू। 
हर्षण हर्षि प्रेम रस पीवत, रमैं सिया पद राम जना तू। 


(१४७) 


मैं तो सिय स्वामिनि के गुण गाऊँ। 

भरो भरोस ताहि को हिय में, देवी देव न ध्याऊँ। 
बने तो सियजू सो सब मोरी, और बनब जरि जाऊँ। 
आत्म समर्पण करि है निश्चित, अभय रहौं सब ठाउँ। 
विष के गहत अमिय फल देखहूँ, खाले परत ना पाऊँ। 
सिय सिय जपत मधुर मधु मुख महँ, सुख सनि हिय न अघाऊँ। 


आठहु याम हजूरी हाजिर, चरण कमल चित लाऊँ। 
मन परिपूरण प्रेम विलक्षण, हर्षण चह सत भाऊँ। 


(१४८) 


हमारी सिय स्वामिनि सरकार। 

करुणामई कृपा की मूरति, कोमल चित्त उदार। 
बिना हेतु जीवन प्रति पालिनि, लीन्हे सब छर भार। 
विधि हरि हरहु शक्ति सह जा कहूँ, ध्यावत तन मनवार। 
निरखत भौंह करैं जग कारज, गुनि सेवा सुख सार। 
भलो पोच जस तस हौं सिय को,पर्‌यो ताहि के द्वार। 
जगत आसरंचहु नहि हिय महँ, सीतहिं सकल सम्हार। 
हर्षण विषय विहीन प्रेम चह, सेवन सिय साकार। 


(१४९) 


जय निमिकुल नभ चन्दिनि जगवन्दिनि हे, 
शक्ति अनादि प्रकाश जय जय जनक सुते, 
जयति सुनैना नंदिनि सुख कंदिनि हे, 
श्रीनिधि अनुजा भास जय जय 
सद्चित आनन्द रूपिणि भव भूपिनि हे, 
स्थिति चिद आकाश जय जय 


दर 


अपृथक ब्रह्म सुहावनि छबि छावनि हे, 
घट घट करति सुवास जय जय 
मिथिला मग कृत केलिनि स्व सहेलिन हे, 
मुख शतचन्द्र विकास जय जय 
जय जय रघुवर भामिनि, अभिरामिनि हे, 
अवध बिहार सुरास जय जय 
पति पद प्रेम अपारिनि सुखसारिनि हे, 
कांमद गिरिहिं प्रवास जय जय 
निशिचर कुल सब नाशिनि अविनाशिनि हे, 
अमल अवद्य विभास जय जय 
अवध सिंघासन शोभिनि रवि छोभिनि हे, 
संग राम सुख रास जय जय 
छत्र चमर सिर भासिनि,बहु दासिनि हे, 
शक्ति त्रिदेवि सकाश जय जय 
विधि हरि हर ठकुराइनि, जग जायिनि हे, 
पालन बहुरि विनाश जय जय 
करुणा कृपा अगारिनि, जन तारिनि हे, 
राम बल्‍लभा आस जय जय 
सेवक सदा संभारिनि, सुखकारिनि हे, 
नत पद हर्षण दास जय जय 


कर 


(१५०) 


नित पेखैं सुमंगल पिय प्यारी सिया। 

मंगल मयि मंगल मय मन्दिर,मंगलमय निज नाथ लिया। 
मंगल मय परिकर पद सेवित, मंगल परसे प्रेम दिया। 
मंगल चाखहि मंगल सूँघहि, मंगल सुनहिं प्रमोद हिया। 
मंगल मय हर्षण सब चेष्टा, मंगल हित जिव जीव जिया। 


(१५१) 


जयति जयति राघवेन्द्र भानुकुल भानु भव्य दयासिन्धु दाशरथि रामा। 
सीतापति रामचन्द्र रामभद्र भल, कौशिला कुमार वर वरण श्यामा। 
जय जय सौन्दर्य सुधा सिन्धु माधुर्य सौकुमार्य सौष्ठ लावण्य राशी। 
अनन्तममोहकत्व भव्य भावन कंला केलि वशीकरण लालित्व भाषी। 
जयति जय प्राणि पुण्यावतार मूर्ति मधुचन्द्र कीर्ति कथा सुधा पूरी। 
गायन्ति नूप सदसि मुनीन्द्र संत पाप विद्रावणी सुमुक्ति प्रदा भूरी। 
मातृ पितृ भक्ति सदगुरु सानुकूल सदा पुरजन परिवार हर्ष दाता। 
सुहृदसखाबाल वृद्धप्राण प्रिय केलि भ्रात विजयको विधायमोद पाता। 
ताड़का सुबाहु मारीच दर्प दारि बाण लक्ष्य कृत कौशिक मख रक्षी। 
ब्राह्मणी उद्धार नृप समाज शंकर धनु भंजि जनक शोक हरण दक्षी। 
संग सीता विवाह चमत्कार पूर्ण पथ परशुराम गहन गर्व गर्ता। 
जयसाकेत सीतारमण सुधा सिन्धु मग्न प्रमोद विपिन विहार कर्ता। 


९३ 


(१५२) 
जयतिजयसत्यसंध दादूर्य व्रत अक्रोध सर्वलोक शारण्य मोद दाता। 
धृत आयसु कृत वन प्रवास गुह गरीब कपिपति बिभीषण उर मेलिमाता। 
बालि वध रावण विनाशि सुग्रीव प्रिय रजनिचर रक्षि राज्य पद विधाई। 
मित्र भावेन सम्प्राप्तं न त्याज्यं कदाचनेति सत्य सत दिखाई। 
जय सिंहासनासीन राजाधिराज जयति सीता समेत स्वयं राटा। 
दक्षिण भरत वामे शत्रु शाल पृष्ट लक्षण सुशोभ सेव साज ठाटा। 
नाकपाल दिक्पति वसुप किरीट जुष्टअर्चित पाद पंकज प्रिय प्रभावा। 
ब्रह्म हरि हर मुनीश योगिवर्य प्रभूति वंदनीय महिमा सुठि श्रुति गांवा। 
सप्तभूमि सागर कटि सूत्र एक नृप कौशलेन्द्र परमेश प्रकृति पारा। 
शारदा शेष सुरपति शंकर गणेश श्रुति नेति वर्णत धृत धवल धारा। 
सौशील्य सौलभ्य वात्सल्य भाव भल प्रजा रंजन रसे राम राया। 
हर्ष असमर्थ पाप पूर्ण ब्राहि त्राहि शरण देहि प्रभु प्रेम पद अमाया। 
(१५३) 
जय जय पूर्णतम पूर्णब्रह्म सच्चिदानंद संदोह चक्रवर्ति वारा। 
रामभद्र निर्गुण निराकार निरुपम निर्विशेष सगुण साकार पारा। 
अज अद्वैत अनंत अरूप अनामी अलख अगम अति अव्यय अविनाशी। 
अकथअगाध अपार अपरिमित अविकल आद्य अवद्याचलआनंद रासी। 
जयति सर्वमय सर्व आत्मा सर्वत: चक्षु सर्व द्रष्टा सर्वत्र यामी। 
सर्वज्ञसवत्र व्याप्त सर्वाधार सर्व शक्ति शाल श्रीशं नमामी। 
सर्वोपाधि वर्जित सनातन सर्व वित सर्व संचालक सर्वनुगन्ता। 


९४ 


सर्वाराध्य सर्व पूज्य सर्व सुरेश सर्वेश्वर सुठि सर्वानुमन्ता। 
सर्वभूत सुहृद सर्वसाक्षी सर्व संत श्रुति शास्त्रानुमोदित महाना। 
स्वयं प्रकाशमय स्वयम्भू सर्वलोक शारण्य सर्ववेद वदत बाना। 
सर्व प्रिय सर्व भाव सर्व सेव्य सर्व गति सर्व रूप सर्व पति पुराणा। 
शील सिन्धु सुख स्वरूपसर्वसौलभ्य शुचि सुधा सारशांति श्रुति प्रमाणा। 
समस्त सदसद्वस्तु विलक्षण सुसृष्टि सृजन संरक्षण संहार-कर्ता। 
सत्यकाम सत्यसंकल्प सत्य सन्ध शून्य संकल्प सरल शोक हर्ता। 
सौंदर्य सुधा सु समुद्र सुषमागार स्वेक्षा विग्रह शौर्य अति उदारा। 
सर्वत: पाणि पाद शीर्ष सर्व रमण सभ्य स्वयं स्वेस्वेनकृत विहारा। 
मायाधीश मायाधार माया पार महा महिम्न माधुर्य महाना। 
प्रकृति परमेश परम व्यक्ताव्यक्त रूप राम रघुवर्य श्रुति रस बखाना। 
निजानन्दमयी निज महिमा प्रतिष्ठित नित्यपरव्योमाधिपति परेशा। 
अखंडानंत विविध रस रूपैक रस विभिन्‍न रस आधार धृत धरेशा। 
अनंत कल्याण गुण गणाधार कलाअनन्ताचिन्त्यमहत मह स्वरूपा। 
परमगतिपरमज्योति परमपुरुषोत्तम परमात्मा अअथअतिशय अनूपा। 
युगपद अचिन्त्यानन्त परस्पर विरोधिगुण धर्माश्रय सर्व दोष दारी। 
विभु व्यापक कर्तु अकर्तु अन्यथा कर्तु समर्थ सर्व दुःख हारी। 
नवाश्चर्यदा नित्य निरतिशय प्रतिक्षण वर्धमाना कल कमनीय कान्ती। 
अचिन्त्यानन्त शक्ति विश्ववास बृहद्‌ विश्वरूप विश्वाधार नान्‍्ती। 
रामो धर्म विग्रहवान धर्मस्यच सत्य कर्ता कारयिता अमाया। 


९५ 


धर्म धृत धर्म धुर धर्माविता सदा सर्वदैक रस धर्मा सुहाया। 
अनुपम अमृत अनल्पविशोक विज्वर भूमा चिन्मयचिदाकाश भाषी। 
काल कर्म स्वभाव गुण भक्षक प्रकर्ष वासुदेव रामचन्द्र वेद साखी। 
योग रूप योगीश योगद यज्ञमय यज्ञभुक्‌ यज्ञ वस्तु यज्ञेशा। 
भोग भोक्ता भक्त भावन भक्तेष्टद भक्त सुरतरु भगवान अवधेशा। 
ज्ञान गम्य ज्ञानमय ज्ञाता ज्ञेय गुरु गंभीर ज्ञान मुक्ति मंत्र दाता। 
परब्रह्म तारक निरामय निरंजन निराभास भलभुक्ति मुक्ति धाता। 
जय जय ओम पद वाच्यतत्वमसि लक्ष तुर्यातीत सीतापति स्वधामा। 
करुणा वरुणालय कृपागार कोमल स्वभाव सर्वक्लेश हरण रामा। 
ब्रह्मैकान्तिक शुद्ध सुखामृत शाश्वत अव्यय शब्द संनिहित प्रतिष्ठा। 
केवल राम रमन्ते यस्मिन योगी श्री चक्रवर्ति रघुराज वरिष्ठा। 
उपर्युक्त स्तुत्य प्रबंधावलि वर अयथार्थ बोधक वाणी व्यवहारा। 
सो वाक्‌ बुद्धि मन पार अनिर्वच प्रभु सीतारमण राम हर्ष सुखसारा। 
(१५४) 
श्री जानकी पति मधुर मूरति, मोद मंगल दायिनी। 
विधि हरि हरहु जेहि ध्यान धारत, भक्ति हिय अनपायिनी। 
पद कंज शोभित नवल नूपुर, योगि योग लुभाइनी। 
कटि पीत धोती मेखला छबि, उत्तरीय सुहायिनी। 
हिय .हार कर कंकण विराजित, मुद्रिका मन भायिनी। 
नक मुक्ति माथे क्रीट कुण्डल, केश चित्त चुरायिनी। 

नव नील वारिज वरण वारिद, श्याम सुख सरसायिनी। 
मुखचन्द्र काम करोर लाजित, हर्ष हिय हुलसायिनी। 
(१५५) 


भजु जनक जामाता मनोहर, प्रेम प्रिय रस रूपिणं। 
मिथिला बिहारी श्याम सुन्दर, सुख स्वरूप अनूपिनं। 
नख शिख सुभग वर वेष बनरा, व्याह वसन विभूषिणं। 
अंग अंग आभा छहरि छहरति, सर्व भाँति अदूषिणं। 
बहु कोटि मन्‍्मथ मनहि मोहत, नित्य निमिपुर वासिनं। 
मधु मधुर मुसकनि चारु चितवनि, दृष्टि चित हृत हासिनं। 
अति अनल्प सुख अमृत भौमा, दु:ख दोष निवारिणं। 
बसि हृदय हर्षण नशि अविद्या, चरण प्रेम प्रसारिणं। 
(१५६) 

मंगल मंगल गाइये, प्रेम के सिन्धु समाइये। 

सानुज सदा राम को मंगल, मंगल मनहि मनाइये। 
मंगल निरखहिं मंगल परसहिं, मंगल श्रवण सुनाइये। 
मंगलमय मंगल रस रसना, मंगल प्राण सुंघाइये। 
मंगलमय बस मंगल धामहिं, मंगल चरितहि चाइये। 
मंगलमय सँग सिया सोहागिनि, परिकर सहित सोहाइये। 
भक्त काम पूरण रसिकेश्वर, अहनिशि रमहिं रमाइये। 
हर्षण. मंगल मंगल मंगल, रघुवर राम रिझाइये। 


९७ 


(१५७) 
श्रीराम पद पंकज सु अनुभव, करसि रे मन छन छनहिं। 
लखि कंज अंकुश वज् ध्वज धृत, रेख परशे मन मनहिं। 
प्रिय प्रेम प्रद मन मनसिज विनश, कीर्ति कर रेखा गनहिं। 
जेहि गीध सीता भरत ध्यावत, प्रीति पागे सुख सनहिं। 
प्रभु पद सुमिरि मारीच गति लहि, राम निरखेउ कन कनहिं। 
जेहि पद परागहिं परसि मुनि तिय, पूत गइ पति सँग बनहिं। 
सोइ. पद पखारन तोय पीकर, पार भव केवट तनहिं। 
जेहि पद सलिल शिव शीश राखेउ, प्रगट जग सुरसरि भनहिं। 
तिहुँ लोक पावन करति नित नित, महा महिमा महि घनहिं। 
सब व्याधि विनशन मृत्यु हर जल, मारि दपटत यम गनहिं। 
प्रभु पाद सेवन मुक्ति दायक, भुक्ति सुख प्रद जग जनहिं। 
तेहिं ध्याउ हर्षण काम तजिसब, अवशि तव सब विधि बनहिं। 


(१५८) 


रमो रे राम रसिकेश्वर चरण। 

जहाँ रमत योगी सिद्ध सिगरे, अति अरुण पंकज वरण। 
श्री जानकी कर सरोज लालित, शिव सदा मानस धरण। 
तल अष्ट चालिस चिन्ह सुखकर, मोद मय मंगल करण। 
नख चन्द्र राजित नवल नूपुर, शब्द रस रति अति झरण। 
नित पद त्रिवेनी सोह सरसत, श्वेत श्याम अरूण वरण। 


९८ 


जे जन निमज्जहिं प्रेम परसत, शुद्ध ते तारण तरण। 

प्रभु संग विहरत धाम सदचिद, हरषि हर्षण तेहिं शरण। 
(१५९) 

शरण तकि आयों राम चरणियाँ। 

मोरे और अपाय एक नहिं, निरालम्ब दुख सनियाँ। 

सब विधि हीन दीन असमर्थहिं, कोउ नहिं पूँछ कहनियाँ। 

बने बने को आदर जग महँ, मोहिं घिनात सब दुनियाँ। 

हे प्रभु पाद पदुम तव आशा, छोरेउ सबहिं सधनियाँ। 

मोहिं पुरुषारथ हीन भले जग, कहै अकर्मण गनियाँ। 

भोरेहु शरण बिहाय न जै हौं, बरूक सहौं अपमनियाँ। 

हर्षण रक्षहु सेव सुखद दै, छमहु पाप अनगनियाँ। 
(१६०) 

मनुआ राम चरण चित लावै। 

गंगा जनक पोत भव सागर, करू विचार हिय ध्यावे। 

भक्ति प्रवर्धक तारक पूरण, महिमा को कहि गावै। 

आनंदमय अति आनंद दायक, परसि परम सुख पावै। 

रसमय स्वयं रसहि उपजावतं, रसिकन रसहिं रमावै। 

परम प्रेम परमारथ वितरत, दिवि साकेत बसावै। 

सीताराम सुखद कैंकर्यहिं, देय सकल मन भावै। 

अस विचारि हर्षण तू अबही, चरण शरण महँ जावै। 


९९ 


(१६१) 


मनुआ राम रहस के ते अधिकारी। 

गुरु के वचन प्रतीत किये जे, निर्मल हृदय मझारी। 
तजि कुसंग सत संग करत नित, प्रेम पथहि अनुसारी। 
भव रस विरति भई दृढ़ स्थिति, हरि गुरु संत पियारी। 
राम रसहिं चाखन की इच्छा, एक आस उर धारी। 
रसिकन रहनि लिये अपनाई, दंभ न द्वेष विकारी। 
अहंकार ममकार शून्य होइ, सेवा धर्म सम्हारी। 
हर्षण स्वसुख न स्वपनेहुँचाहत, प्रभु सुख सुखहिं विचारी। 


(१६२) 


परम प्रिय सद्गुरू सीख सुहाई। 

रामचन्द्र की चरण शरण गहि, परे रहहु असहाई। 
परम उपाय उपेय राम पद, कृपा कोर गति दाई। 
विषय विकार विरोधी भावहिं, सोइ समूल जराई। 
सीताराम सुखद देै सेवा, प्रेम प्रवाह बहाई। 
निज बल पर बल केवल त्यागहु, प्रभु पद शेष बनाई। 
सहज अभागी साधन हीनहिं, गुरु वच भाग भलाई। 
हर्षण सोइ प्रतीति उर आनी, मंत्र रत्न चित लाई। 


१०० 


(१६३) 


सुनहु हर्षण गुरु को संदेश। 

जस समुझाय कहेउ श्रुति सम्मत, शुचि संतन उपदेश। 
तजि स्वतंत्र पन अहं त्यागि के, बन परतंत्र बुझाई। 
शरण गहे सेवहु सिय रामहिं, दास धर्म अपनाई। 
अन्यालम्बन स्वबल आस तलजु, रक्षक हैं रघुराई। 
देहिन्द्रिय-मन-बुद्धि आत्म को, विषय एक सिय सांई। 
श्रुत अर दृष्ट भोग गुनि दुखप्रद, छाँडहु छलहि बिहाई। 
मम गुनि मृत्यु अमिय गुनु निर्मम, तत सुख सुखी स्वभाई। 
मन्त्ररत्न मुख ते निशिवासर, उचरहु अर्थहिं ध्याई। 
कृपा कोर निरखत रहु छन छन, वरै कृपा तोहिं आई। 
नित्य निकुंज सेव साकेतहिं, पै है कह गोहराई। 


(१६४) 


सुमिरि रे मन रघुवर कर सरोज। 

सतत अहर्निशि अनुभव ते लहु, अति अभय आनँद ओज। 
सब-समर्थ बल-निधि बल-बाहुन, धृत चाप सायक रोज। 
जेहि कर अभय मुद्रा दिखाई, सब समय सब कहाँ खोज। 
जेहि बल पाय त्रिलोक अभय बनि, पुनि परम आनँद भोज। 
धृत ज्ञान मुद्रा वेद तत्वहिं, नित देत जीवहिं मौज। 


पुनि प्रेम मुद्रा महत छाया, शुचि सुखद सरसत रोज। 
तेहिं सेउ हर्षण हर्ष हिय हठि, जो चह परम पद भोज। 


(१६५) 


करसि मन रघुवर कर कमल ध्यान। 

जेहिं कर कौशिक सेवा सारेव, किय प्रसन्न गुरुहिं ज्ञान। 
जेहिं कर शम्भु चाप छुइ खण्डेव, सिय पाणि ग्रहण सुहान। 
जेहिं कर केवट गृद्ध भीलनी, परसि पिण्ड कियो दाना 
जेहिं कर सुग्रीव विभीषण कहूँ, मिलत कियो तिलकवान। 
जेहिं कर उर्ध राम व्रत लीन्हेव, करहुँ अभय सब जहान। 
जेहिं कर दुष्ट दलन द्रुत कीन्हेउ, जग धर्म थपेउ महान। 
हर्षण सोइ कर कमल छाँह वसि, चख प्रेम परम प्रमान। 


(१६६) 


राम कर कंज शरण मैं आयो। 

जेहिं सकृद्देव याचक प्रपननहिं सब ते अभय बनायो। 
केते जग पद दलित अनाथन, अपनी छाँह बसायो। 
अभय करन सुख सारन सब के, परशि जनहिं रस छायो। 
कोमल कमल कलित कमनीया, सब समर्थ बल भायो। 
सुर नर मुनि जग जीव अनंतन, देखि दुखित अपनायो। 


कर गहि गहि भव सिन्धु उबारेउ, आश्रित आदर दायो। 
तेहिं कर छाँह वसिहि अब हर्षण, भोरेउ अनत न जायो। 
(१६७) 
तकु छाँह वर बाहु रघुवीर की । 
उपदेशेउ सदगुरु दया सिन्धु, लखि पीरा अधीर की। 
जनि डरहि अपनाये अनेकन, अधम अधियन भीर की। 
दुष्ट दलन जन अभय प्रदायक, प्रलम्ब बाहु हीर की। 
जेहिं भव चाप खण्डि शोक हरेउ, निमि नगर नर वीर की। 
जेहि जनक सुता पाणि ग्रहण किय, थापेउ सुख सुथीर की। 
जेहि बाहु अभय दानि व्रत लियो, त्रिभुवन विदित सुधीर की। 
सोइ सतत हर्षण तोहिं रखि हैं, मेटि दुख भव पीर की। 


(१६८) 


मन मधुकर प्रभु मुख सरोज पीवै। 
. मंदस्मित मधुमय मधु बोलनि, स्वाद सुधा सुख सरसत जीवै। 
चितवनि चारु श्रवण लौं लोचन, पेखि अभय आनन्द अतीवै। 
कर्णाश्रितचंचल कल कुंडल, शोभित गंड सुधा सरसीवै। 
भाल विशाल तिलक द्ुति भ्राजत, केशर खौर सबहिं वश कीवै। 
कुंचित केश कहर कर कारे, वितरत रसिकन रस भरि लीवै। 
कोटि काम शतचन्द्र लजावन, आनन रसमय स्वाद सुधीवै। 


१०३ 


हर्षण परम अर्थ पुरुषारथ, इहैं परम फल गुनि चित दीवै। 
(१६९) 


करु मन प्रभु मुख सरोज ध्यान। 

अमृत मय छबि सिन्धु मनोरम, मोहन मदन महान। 
विधु शत विजित लोक प्रिय दर्शन, मधुर मधुर मुसकान। 
शीतल सुखद भक्ति रस पोषक, रसिकन प्राणन प्राण। 
वदन वनज विकसित रह निशिदिन, सो करु कर्म प्रधान। 
योग विराग ज्ञान धरि ताखे, करु मुख मधुरस पान। 
भव रस त्यागि रसिक जन संगति, स्वाद लेन जिय जान। 
हर्षण कृपा राम रस धर की, चहत रसहिं रस खान। 


(१७०) 


नमामि राम नाम तारक प्लवमेक संसार सिन्धु पारकं उदारा। 
वाक्‌ दोष हारि सर्व कलि कलुष हंति सर्वश्रेय सुखदायकं अपारा। 
रामेति पर जाप्य पर ध्यान पर धर्म परं ज्ञान श्रुति शास्त्र तत्वा। 
रामैव परं योग परं तीर्थ परं यज्ञ परं कर्म सद संत मत्वा। 
राम नामैव क्रिया कर्म करण कर्त अधिष्ठान द्वैधा प्रकृति प्राणा। 
राम नामैव परं ज्योति परं तत्व अमल शिव स्वरूप कैवल्य थाना। 
राम नामैव ओंकार सो5हं रां बीज कारण अच्युत अजप्रधामा। 
विधि हरि हर सह सर्व शक्ति अनिि सूर्य चन्द्र प्रगट राम-नामात्‌ रामा। 


राम नामैव पर ब्रह्म परं भूति साधन साध्य योगीवर्य गम्या। 
राम नामैव ररंकार रूप सर्व प्राणि वर्ग हृदि ध्वनित परम रम्या। 
राम नामाज्जगचेष्टा 5क्षरातीत कारण कार्य परे प्रभु परमेशा। 
यच्छिवा सह शिवभोक्तु कामा सहरत्र हरि नाम सम॑ जजाप हर्षेशा। 


(१७१) 
राम राम राम राम राम गाउ रे। 
नाम सुधा मधुर मधुर रसी, रसना पियत न अघाउ रे। 
सरसि सुखद राम नाम सुनत, श्रवणहिं शोभ सरसाउ रे। 
चपल चित्त दोष को निवारि, राम राम सदा ध्याउ रे। 
अमल हृदय अमित करत यत्न, राम नाम ही वसाउ रे। 
श्वास श्वास राम नाम जपत, आत्म प्राण को पठाउ रे। 
राम नाम प्रणमि नित्य नित्य, सरसि शीश को झुकाउ रे। 
हर्ष हरषि राम धाम बसत, पाव प्रेम को पसाउ रे। 
(१७२) 
रमि रमि रसि रसि रसना रसमय, राम नाम रस लेरी। 
स्वाद सुधा सुख सरसत सब विधि, सुभग सौख्य सब देरी। 
अतिशय आनंद अमित अनूपम, आवहिं बिना बुलाये। 
दुरित दुराशा दुःख दोष दब, दुर्दिन दूर दुराये। 
करुणा कृपा मयत्री मुदिता, शम दम सुठि संतोषा। 
ज्ञान विराग भगति भल भावित, बढ़े प्रेम उर कोषा। 


१०५ 


सीताराम ब्रह्म वर दर्शन, अछत तनहिं हठि होई। 
अस विचारि हर्षण अनुरागी, राम नाम रस मोई। 


(१७३) 


मन चित बुद्धिहिं राम रंगाई, राम रटसि रस खानी। 
पगि पगि प्रेमहिं परा पश्यंती, मध्यम वैखरि बानी। 
दीर्घ काल अनवरत समादर, करत करत अभ्यासा। 
परम सिद्धि अछतहिं तन आवै, राम नाम रस रासा। 
देहेन्द्रिय मन बुद्धि सु आतम, सबहिं राम मय होई। 
आनंदमय अमृतमय अनुपम, रसमय प्रेम समोई। 
वर विज्ञान प्रकाशमयी थिति, नित्य निरामय सत्या। 
चिदाकाशमय हर्षण आपुहि, लखै अनंत सुगत्या। 
(१७४) 

राम राम राम राम राम राम श्रवण पुटहिं पीउ रे। 

ग्राम्य बात विषय विष विहाय, अमर हेतु अमिय जीउ रे। 
काशी मृत जन्तु राम नाम सुनत, मुक्ति पदहिं पाव रे। 
सादर शिशुपन ते नाम सुनै, अवशि राम पुरहिं जाव रे। 
वेद शास्त्र संत साखि भरें, केते अघी अघ स्वरूप रे। 
राम राम श्रवण सुनत नितहिं, भये राम मय अनूप रे। 
र-रंकार शब्द हियहिं होत, सुनत यदा चित्त चेति रे। 
हर्ष सुख समाधि बिना बीज पाइ, रस रमि रस लेति रे। 


१०६ 


(१७५) 
राम कहि राम सुनि, राम गुनि गाव रे। 
राम रमि राम रसि, राम भल भाव रे। 
रा कहत राग भरि, नीर दृग छाव रे। 
मा उचरि सुधिहिं सब, भूलि सरसाव रे। 
नाम हिय हेरि धरि, धीर चित चाव रे। 
पाइ उजियार हिय, ग्रन्थि सुरझाव रे। 
संशय विनाशि कर्म, बीज जरि जाव रे। 
दर्श लहि राम हिय, हरषण बसाव रे। 
(१७६) 
राम कहि राम सुनि, प्रेम को श्रवाव तू। 
लाहु लहि लोचननि, नीर को चुआव तू। 
नेह नव अश्रु लखि, राम आँख आवहीं। 
बिन्दु एक विकत शेष, ऋणि कहवावहीं। 
देव दुलभि दिवि, दर्श रूप राम को। 
देखि दृग मोद लहि, नयन विषय श्याम को। 
रूप रमि सुखद शुचि, सरसि सरसि पेखि है। 
देव तिहूँ न हर्ष सम, भाग निज लेखि है। 
(१७७) 
मनुआ मनन करत निशिवासर, राम नाम रसपीजै। 


१०७ 


योगिवर्य जहँ नित्य रमत हैं, चित चंचल रम लीजै। 
नित्यानन्द चिदात्मक जानी, सुनु सिखवन मन मोरा। 
राम राम रमु राम राम रसु, राम राम रँग बोरा। 
राम नाम निर्वाहक निरूपम, अत्र तत्र सुखदाई। 
भवहिं सुखाय परम पद देवत, योग क्षेम प्रभुताई। 
सीता रमण राम रस वर्षत, आनंद सिन्धु समावै। 
अस विचारि हर्षण सिख सुनि सुनि, राम नाम रमि जावै। 
(१७८) 

राम राम गति राम राम पति, राम राम दिन रतिया। 

राम राम वरू राम राम रमु, राम राम रसु मतिया। 

राम राम हिय राम राम जिय, राम राम प्रिय सारा। 

राम ज्ञान गुण राम ध्यान धुन, राम विराग अपारा। 

रामभुक्ति भलि राम मुक्ति थलि, राम भक्ति भर पूरी। 

राम प्रेम रस राम ध्येय धँस, राम योग यग भूरी। 

अस डृढ़ निश्चय बुद्धि सयानी, टेक सुपतिव्रत धारै। 

राम नाम वर वरण विमोहै, हर्षण रति रस सारै। 

(१७९) 

सीताराम सीताराम सीताराम कहु रे। 

अर्थ धर्म काम मोक्ष, भगति भाव लहुररे। 

दुःख दोष पाप प्रणसि, सुखद शान्ति गहु रे। 


पाइ परम प्रेम सरस, स्ववश राम रहु रे। 
राग द्वेष अहं ममहि, दुखद आस दहु रे। 
विरतिज्ञानयोग यगहु, उर पुर बस बहु रे। 
कलि की कुचालि जाय, सम्पति षंट लहु रे। 
हर्षि हर्ष सिया राम, जपत सेव चहु रे। 
(१८०) 
रे करु प्रीति राम नाम वरण। 
छिन छिन बढ़ाव चित्त चेत तू , ढरहिं नाम आपने ढरन। 
उलटा नाम जपत बालमीक, जगत भये तारन तरन। 
राम राम जे जगत जपत सदा, भुक्तिमुक्तिपावहिं फरन। 
मन वच करम पाप दूर होहिं, बनत भूमि पावन करन। 
सुर नर मुनि प्रशंसि मान देत, प्रणमि प्रणमि जय जय चरन। 
राम दरश प्रेम सेवा सरस, मिलत मोद आनंद घरन। 
हर्षण हिय विचारि राम रमै, अवशि जाय जिय की जरन। 
(१८१) 
रटो रे राम राम रस छाई। 
परब्रह्या की यावत शक्ती, नामहि बीच समाई। 
भगति ज्ञान वैराग शान्ति सुख, भुक्ति मुक्ति प्रभुताई। 
जाहि रटत लक्ष्मी नारायण, प्रभु बनि प्रभुता पाई। 
सह सावित्री विधिहु जपत नित, विधिता लहि जग जाई। 


१०९ 


सहित शिवाशिव जपत निरंतर, शिवता शुचि सरसाई। 
पतितन पंक्ति कहै को पारी, लह गति नाम सहाई। 
हर्षण. पतित जपत नहिं नामै, ठगि लिय ठगिनी माई। 
(१८२) 

भजो रे राम राम सुखदाई। 

राम नाम तारक सुतेजमय, मोक्षरूप भल भाई। 
राम नाम वर वरण विराजत, छत्र मुकुट मणि मोहै। 
स्वर विरहित सब वरणन ऊपर, उर्ध्व गतीहिं गहि सोहैं। 
तो कत सादर राम रटे ते, ऊर्ध्व गती नहि होई। 
अवशि परमपद पावहिं करतल, राम जपैं जे लोई। 
राम नाम निज नामिहि निश्चय, जापक के ढिग लावै। 
वाचक वाच्य विचारि अर्थ सह, राम हर्ष हिय ध्यावे। 


(१८३) 


सरसि राम सिया राम सिया, राम सिया गाई। 
कहहु को न भयो पार भवहिं, सत्य सुख समाई। 
यवन कोल भिल्ल वारमुखी, कपिहु गीध गाये। 
राम राम रंटत पूत भये, अमित पाप काये। 
काशी मरत कीटहूँ विलोकि, शंकर शं दाता। 
राम नाम श्रवण देत सदा, मुक्ति को विधाता। 


११० 


सबहिं भाँति सुखद राम नाम, जो जो चह प्राणी। 

हर्ष हृदय प्रिय प्रतीति आनि, राम रटै बानी। 
(१८४) 

राम राम राम राम राम राम गाये। 

भुक्ति मुक्ति सबहिं सुलभ सदा, बिना भेद भाये। 

राम नाम राम धाम देत, सबहि राम सेवा। 

अति उदार चिन्मय प्रकाश, जानि सबहिं धेवा। 

राम नाम कल्प वृक्ष, कामधेनु जीव हेता। 

प्रीति परतीत ते सेव किये, मंगल मुद देता। 

तीन काल तीन लोक, चार जुग प्रताप पूरा। 

राम नाम शरण हर्ष चहत, जगत सिन्धु झूरा। 
(१८५) 

राम नाम रमहु जिय करि सनेह। 

प्रीतिप्रतीति सुरीतिहिं अनुसरि, भूलि भवहिं बनिके विदेह। 

यथा जपे प्रहलाद भक्त भल, त्रिकरण नव नेहहिं पसारि। 

लखे राममय अणु-अणु अहनिशि, अभयी बनि जग हितहिं कारि। 

आत्म विरोधिहु दुखन सके सहि, सबको किय द्वुतहिं कल्याण। 

शील सरलता सत्य सहनि प्रिय, क्षमा दया धृती सरसान। 

नाम प्रभाव काल ते बाचे, लहि दरशन प्रभु प्रेम प्यार। 

हर्षण भक्त प्रथम पद पायो, अवर अत्र तत्र सुख सार। 


है | 


(१८६) 


जपो रे राम राम अनुरागी। 

यथा जपे हनुमान पवन सुत, गति अनन्य बड़भागी। 
प्रभु सेवा बिन पल न सकत रहि, निज सुख सर्वस त्यागी। 
श्वास श्वास प्रति रोम रोम ते, निकसत नाम सुरागी। 
रोम रोम रमि राम रहेव रसि, रामांकित तन यागी। 
कथा कीर्तन अश्रु विलोचन, भूलि भान रस पागी। 
सीताराम हृदय करि डेरो, नित्य वसत बनि रागी। 
हर्षण सोइ रहनि अपनावै, बनि भव भोग विरागी। 


(१८७) 


रटो रे राम राम दिन राती। 

यथा जपत नित शम्भु शिवा सह, राम राम रस माती। 
नाम अहार अहै तिन केरो, तेहि बिन प्राण न छाती। 
नाम प्रभाव यथारथ जानत, विषहिं सुधा करि भाती। 
शत करोर रामायण तेरे, राम नाम लिय राती। 
मुक्ति हेतु काशी उपदेशत, जीव शरण सरसाती। 
काहू मुख श्री नाम श्रवण सुनि, नृत्यत तन पुलकाती। 
हर्षण सीख मानि शिव केरी, जपहि राम लव लाती। 


११२ 


(१८८) 


कहो रे राम राम लव लाये। 

यथा कहे श्री भरत भाव भरि, विकल विरह रस छाये। 
कृश शरीर भव भोग बिसारे, चित प्रभु पाहिं पठाये। 
अश्रु नीर प्रभु पाँवरि पूजत, प्रेम मूर्ति सरसाये। 
प्रभु प्रसन्‍न हित सेव सुधासी, अह मम सब बिसराये। 
बीते अवधि बिना प्रभु दरशन, प्राण तजन प्रण ध्याये। 
नैच्य भाव अनुसंधत नित्यहिं, राम: शरणं गाये। 
हर्षण भरत रहनि उर आनत, प्रेम भक्ति हिय आये। 


(१८९) 


करो रे कीर्तन सीताराम | 

यथा देव ऋषि नारद सरसत, करत नित्य अठयाम। 
वीणा ब्रह्म राग आभूषित, वाद्य बजाय ललाम। 
रमंयति आतुर जगत अहर्निशि, राम राम रटि राम। 
नृत्यत गावत प्रेम मदीले, विचरत जगत तमाम। 
विधि हरि हर के प्राण पियारे, बने अकिंचन धाम। 
सर्व भूत हित त्रिकरण राते, कहि कहि हरि गुण ग्राम। 
हर्षण हृदय अधमता अतिशय, त्यागि भजहिं हरि नाम। 


११३ 


(१९०) 


जपो रे राम यथा वालमीक। 

नाम प्रदायक गुरु के वचनन, कीन्ह प्रतीति नीक। 
सुत वित नारि भवन भव बंधन, छोरि दिये गुनि फीक। 
सुमिरि स्वपाप त्यागि सब साधन, मरा जपत भे ठीक। 
उलटा नाम जपत सिधि पाई, विधि समान जगतीक। 
शत करोर रामायण गायेव, सत्य सत्य श्रुति लीक 
राम तत्वविद जानि विरज्चिहु, पाय दरस गे बीक। 
नाम प्रभाव जानि नहिं भजिहैं, मरिहें हर्षण हीक। 


(१९१) 


राम राम रटु राम राम रमु, राम राम रसु भेया। 

यथा अहर्निशि ध्यान हिये धरि, जपी जानकी मैया। 
त्रय अकार संपन्न सदा शुचि, भर्तू भाव भरि छड्या। 
विरह व्याधि बाढ़ति तन छन छन, साश्रु विकल दुख दइया। 
निजबल परबल त्यागि निरंतर, रटति राम रघुरइया। 
आत्मविरोधिहिं दृष्टि न सपनेहु, प्राण तजन प्रण कइया। 
राम दरश बिनु जलहु न लीन्हीं, कृशित मलिन तन तोइया। 
राम दास हनुमान परखि प्रिय, हर्षण हर्ष समइया। 


११४ 


(१९२) 


राम नाम कलि कामद भाई। 

सुर सुरभी सुरतरू सम सोहै, भक्त जनन सुख छाई। 
प्रीति प्रतीति सुरीतिहिं सेवत, अभिमत आस पुराई। 
विरति विवेक भगति यग योगहु, तीर्थ दान जप ताई। 
जहँ लगि साधन वेद सुवर्णित, कलि महँ श्रम फल दाई। 
कलियुग केवल नाम अधारहिं, भुक्ति मुक्ति सब पाई। 
चारहुँ युग परताप नाम को, त्रिजग त्रिकाल महाई। 
हर्ष त्रिसत्य नाम तजि कलियुग, अन्य गती नहिं गाई। 


(१९३) 


राम नाम चिन्तामणि पाई। 

को नहिं भयो सुखी जन सेवत, करु विचार मन मोर सुहाई। 
लोक लाहु परलोक सुखद सत, संत शास्त्र श्रुति कहेउ बुझाई। 
चिन्ता हरणि करति चित चायन, मन क्रम वचन जो सेव स्वभाई। 
इष्ट दानि अन इष्ट निवारक, सहज प्रकाश हिये महँ छाई। 
सुकृत नारि सोहति तेहिं धारत, नतु विधवा सम जगत जनाई। 
प्रेमा परा भक्ति उपजावनि, सब सदगुण उर बीच बसाई। 
ब्रह्म राम दृग विषय बनावति, हर्षण कस न सेउ हर्षाई। 


४3 


(१९४) 


कैसेहु नाम जपे भव पारा। 

भाव कुभाव अश्रद्धा हेलन, आलस अनख उदारा। 
जान अजान जम्हात विवश है, कैसेहु नाम उचारै। 
मंगल मोद घेरि तेहि काही, सब सुख साज सम्हारै। 
यवन हराम कहत गोखुर सम, पार कियो भव काहीं। 
सादर सुमिरन करत भगत जन, कस न परम पद पाहीं। 
नाम नरेश प्रताप समुझि उर, नामिहु ते बड़ नामा। 
हर्षण पाप पयोधि तरन चह, रटहु राम रम रामा। 


(१९५) 


राम राम राम रदु मोर मन बाबरे। 
लोक ईषणा त्रिविध छोड़ि छल छावरे। 
देखु तू न काहु को कोउ नहिं तोर रे। 
व्याल बन्ध मायामय तोर अरु मोर रे। 
अविद्या $स्मिता $सत राग दुख द्वेष रे। 
भयद अभिनिवेश किमि पंच सह क्लेश रे। 
अजहूँ राम शरण रहि राम जपु ध्याव रे। 
पाइ राम धाम हिय हर्ष हर्षाव रे। 


११६ 


(१९६) 


राम को गुलाम राम, हर्ष हिय राम जपु रे। 
अन्तराय सर्व दूर होहिं पद सिद्धि थपु रे। 
सम्प्रमोह निशा जागि ज्ञान सत सूर्य लखु रे। 
ओघ अघ पुरीष त्यागि त्रिविध ध्रुव शौच रखु रे। 
. धर्म भागवती त्रिसंध्या शुचि सुसाधि पनु रे। 
भाव पात्र प्रेमवारि को प्रपूरि सुखहिं सनु रे। 
बनि विभोर अर्घ देइ देखु भलु भानु भल रे। 
मध्य राम सिया दर्श पाइ फल सर्व फल रे। 


(१९७) 


जिव को तू हरि हेतु विचारे। 

संतन सीख सुनै शठ मनुआ, छन छन सोइ सम्हारे। 
ब्रह्म किसान जीव बीजांकुर, रोप्यो शेषत्व खेता। 
सद्गुरु को कैंकर्य नहर करि, कृपा जलहिं भरि चेता। 
सींचि उगावै उत्तम पौधा, ललचत सुर जेहिं जोई। 
संतन को अपचार अछम अरु, उलटा ज्ञान जो खोई। 
कीड़ा समुझि बचावहु वृक्षहिं, काटन तनिक न पावै। 
भगवत विषय फावड़ा लैके, अह मम घास निरावै। 
अन्याराधन पशु नहिं चरई, विषय वायु न उड़ाया। 


तेहि हितआर्त प्रपत्ति पन बाड़ी, रुचैं चहुँ दिशि लाया। 
संत मेघ हरि यश वर वारी, वर्षत रहै सुहाये। 
हर्षण तरू सुरभित शुचि पुष्पन, अवशि लसै लहराये। 
प्रेमी संत सुरि गण जेते, भे चहुँ युग चहुँ काला। 
सोइहैं पुष्प जासु गुथि माला, पहिरे राम कृपाला। 


(१९८) 


तू राम राम जपु शुचि स्वभाव, बिन अन्तर भरि हिय महँ उराव। 
आपात रमणीय जग विचारि, नश्वर भ्रम स्वरूप दुःख धारि। 
अशुचिहिं शुचि दुखहिं सुख जिय जानि, अनितहिं नित अनात्म आत्म मानि। 
शोक सिन्धु मगन भूल्यो विवेक, असत अविद्या फँसि फाँस एक। 
चारखानि लख चौरासि योनि, भ्रमि भ्रमि भोग्यो भोगहिं स्वबोनि। 
शान्ति शयन सुख स्वपनेहु न होय, रोय रोय जियो मरेउ स्वखोय। 
राम कृपा नर तन सुलभ तोहिं, सुर दुर्लभ जेहिं कहत जोहि। 
दास राम हर्षण कह पुकारि, जपु राम राम होवै सुधारि। 


(१९९) 


शुचि सिखवन सुनि मन मान मोर, जोहु जग यामिनी भयो भोर। 
जागु जागु सोवत जिवन खोउ, बहु विधि सुखस्वप्नहिं असत जोउ। 
श्रुति संगत सद्‌गुरु के सकास, निज स्वरूप बोधय हिय प्रकाश। 
चित अचितकी कठिन ग्रन्थि छोरि, आतम परमातम लख हिलोरि। 


अनुद 


सद्यहिं सब संशय विनशि जाहिं, जरि कर्म बीज बहुरि न उगहिं। 
निरत नाम रूप लीला धाम, सच्िदानंदमय अष्टयाम। 
प्रेम परम पाइ रामहिं सुसेउ, इहै परम परमारथ प्रभेउ। 
हर्षण जपत राम राम राम, सहजहिं सब सुधरै बिना दाम। 


(२००) 


मन मानै सिखवन मोरी, तू राम भजै रस बोरी। 

शुचि शम संतोष विचारा, रमु सत संगतिहि सम्हारा। 
प्रिय पथ परमारथ साधै, मानुष तन को फल लाधै। 
प्रभु प्रेम परम प्रिय पाई, रहु आनँद सिन्धु समाई। 
है प्रकृति पार प्रभु धामा, सच्चिदानंद अभिरामा। 
तहँ प्रभु संग करसि विहारा, नित बनि त्रिसाम्य सुख सारा। 
सो सुख सुरगण नहिं दरशें, जेहिं पगि हरि हर्षण हर्ष । 
भव भेद बुद्धि भ्रम नाशी, रट राम जो चहै सुपासी। 

(२०१) 

मन राम नाम रस पीजै, बड़ि बतिया हिय धरि लीजै। 
जो जग हित जन्म अमीता, खोयो सो सब विपरीता। 
तजि अमृत बहु विष खायो, मरतउ तोहि चेत न आयो। 
मैं कौन कहाँ ते आया, कित जैहों केहि अपनाया। 
का करहु कवन सुख सारा, करू सत्यासत्य विचारा। 


११९ 


भल भगति ज्ञान वैरागा, करू प्रभु हित कर्म अदागा। 
शुचि संत संग सुखकारी, नित भजु श्री अंवध बिहारी। 
हिय सरसे शांति सुहाई, प्रभु रति हर्षण हिय छाई। 


(२०२) 


भजन बिन व्यर्थहिं दिवस गये। 

प्रभु पद प्रीति हृदय नहिं उपजी, दरश न स्वप्न भये। 
मन क्रम वचन संत नहिं सेयेड, नहि सतसंग कये। 
गुरु के वचन प्रतीति न कीन्हीं, अह मम हृदय तये। 
राम चरित पीयूष मधुर अति, श्रवण पुटहिं न पये। 
राम नाम भव सागर सोषक, रसना रस न लये। 
रसमय राम रूप नहिं ध्यायो, चंचल चित्त चये। 
हर्षण राम पुरी बसि सरयू, दरश परश न नहये। 


(२०३) 


अघहिं करत जीवन छन बितये। 

अह मम राग द्वेष कामादिक, मनहिं न क्षणमपि रितये। 
हरि गुरु संत द्रोह निशिवासर, अकृत करण करि नितये। 
सुकृत कर्म को स्वप्न न पायो, हिय लिय तिय तनि चितये। 
असत अविद्या तिमिर भयानक, ज्ञान भानु छिप भितये। 
जड़ स्वरूप जग जीवन दुखमय, शिश्नोदर पर प्रितये। 


जियब मरब व्यापार अनंतन, करत कष्ट सहि कितये। 
पाप मूर्ति हर्षण अघ नाशन, राम लख्यो नहिं मितये। 
(२०४) 

हा हर्षण पतितन सिरमौर। 

कौन पाप जग शेष अहैं अब, जेहि न कियो करु गोर। 
बार सहस्त्रन इक इक अध कहँ, करत अघाय न थोर। 
पाप वारि मन मीन बन्यो तव, बिछुरत जीवन छोर। 
शास्त्र संत श्रुति हरि गुरु केरे, निदरेउ वचन विभोर। 
कर्म विपाक समय दुख मानत, पटकत शिर महि भोर। 
कोउ नहिं सुनत कोउ नहिं पूँछत, मुख फेरत लखि ओर। 
पतित उधारन केवल एकहिं, कौशल राज किशोर। 

(२०५) 

हा भव भोग रोग मन पूर। 

तदपि न सूझति व्याधि विवशता, यद्यपि चकना चूर। 
रोगी रोगहिं रोग न जानै, तो अरोगता दूर। 
रोग अरोग विषहिं गुनि अमृत, करत कुपथ्य कुक्रूर। 
सद्गुरु वैद वचन नहिं समुझत, अन प्रतीति दृग घूर। 
तौ कत कल्प अनंतहु बीते, उबरन आस बिसूर। 
नरक रूप नरकहिं सुख मानत, रहिहै नरक प्रपूर। 
हर्षण पात्र बनेव यम दंडहिं, अजहूँ सुमिरि प्रभु मूर। 

(२०६) 


केहि विधि विनती प्रभुहिं सुनाऊँ। 

समुझि समुझि अघ अमित जनम के, गरि गलानि जिय जाऊँ। 
यथा योषिता प्रिय पति निज तजि, काम विवश मतवारी। 
नव नव नित पर पुरुष संग रमि, खोय आयु सुखकारी। 
वृद्ध भये कोड बात न पूँछत, असन वसन बिनु रोवै। 
दुख पगि जाय प्रथम पति पै पुनि, कहहि नाथ संग सावै। 
भोग विभूति देहिं मोहिं सुखप्रद, हों तुम्हारि प्रिय वामा। 
हर्षण तथा निर्लज्ज कुकर्मी, कहत शरण रखु रामा। 


(२०७) 


तिहरो दोष एक नहिं स्वामी। 

मानि स्वभोग लहन हित मोरे, किये यत्न बहु भ्रामी। 
जानतहू कटु कुटिल कलंकी, विषय विवश अति कामी। 
वेद शास्त्र सदगुरुहिं प्रगट करि, किय उपाय बड़ नामी। 
स्वयं लिये अवतार अनंतन, बहु योनिन बहु धामी। 
केवट यथा भोग गुनि मत्स्यहिं, अन्न फेंक जन ठामी। 
फेंकत जाल मीन बहु फँसिगे, कछुक बचे जल यागी। 
केवट दोष कहा कोउ देवै, हर्षण हियो हरामी। 

(२०८) 
अति उदार रघुनायक मोरे। 
कृपा सिन्धु करुणाकर स्वामी, दीनबंधु सम कोरे। 
सब प्रकार जे विमुख जीव जग, छन छन पाप बटोरे। 
सपनेहूँ धर्म बुद्धि नहिं आई, प्रभु निंदा रत होरे। 
ताहू संग तज्यो नहिं कबहूँ, चिंतत हितहिं अथोरे। 
गर्भ वास ते मरण काल लौं, अन्न वसन देै ठौरे। 
भव बंधन ते मुक्त करन हित, "करत" यत्न छल छोरे। 
अस स्वभाव सुनि समुझि रे हर्षण, क्‍यों न परे तेहि पौरे। 
(२०९) 
मैं नहिं राम कृपा अधिकारी। 
आरति पूर्ण प्रपत्ति कियो नहिं, कैसे द्रवहिं खरारी। 
भयो अनन्य प्रयोजन नहिं मैं, चाहत विषय विकारी। 
तेहि ते प्रेम पात्र नहि प्रभु को, क्रोध पात्र कुविचारी। 
जान बूझ अभिमान विवश है, करत पाप अति भारी। 
ताते क्षमा योग नहिं हरि के, दंडहिं योग अनारी। 
समुझि-समुझि जिय जरत हहरि हिय, नरक घिनात निहारी। 
कहाँ जाऊँ केहि काहिं पुकारूँ, तुम बिन और न द्वारी। 
नित निरपेक्षोपाय अहैतुक, अशरण शरण खरारी। 
महा कृपालु-मौलि उद्धारक, विरदावली तिहारी। 


१२३ 


श्रवण सुयश सुनि दौर्‌यो, द्रुतहीं, त्राहि कहत धनुधारी। 
तृण रद गहे देखि मोहिं हर्षण, करहु आप रखवारी। 
(२१०) 
मोहिं समान महि महँ नहिं पापी। 
भयो न है नहिं है हैं त्रिभुवन, सत सत कहां अलापी। 
प्रभु के शेष भोग अरू अंशहि, आत्महिं आपन थापी। 
कर्ता भोक्ता गुन्यो अहं॑ वश, ममता महा सुरापी। 
आत्मा अपहर पाप प्रबल अति, करि अनर्थ जग व्यापी। 
जिऔ जगत बिच सोइ अघ लागे, नहिं अघात मन खापी। 
नरकहू नाक सिकोरत मोहिं लखि, करि विचार यम काँपी। 
हर्षण शोक सिन्धु अवगाहत, राम नाम तजि जापी। 
(२११) 
मोहि सम पतित न कोऊ! प्रभु जी। 
गणिका व्याध अजामिल यवनहु, मम सरि सकत न ओऊ। 
छन छन नव नव पाप प्रबल अति, करत उमरि सब खोऊँ। 
सपनेहु धर्म कबहूँ नहिं कीन्हरेऊ, नरक गर्त नहिं जोऊँ प्रभु जी | 
सुकृति जनन देखि जिय जरफऊँ, अधियन के संग सोऊँ। 
अनभल बन्यो सबहि को मोते, परहित सुनतहिं रोऊ! प्रभु जी | 
यद्यपि जरत सदा त्रैतापहिं, सुख की गंध न मोऊँ। 
हर्षण कृपा सिन्धु बिनु मेरो, उबरक कबहूँ न होऊँ! प्रभु जी। 


१२४ 


(२१२) 


प्रभु जी हौं संसारहि को व्योपारी। 

काल अनंत करत भो सौदा, कबहूँ न मानी हारी। 
संसृत संपति पाय अनन्ती, भोग्यो भोग अपारी। 
कटुक मधुर तेहिं स्वाद को स्वादत, हर्ष विषाद पसारी। 
राम नाम सौदा ते वंचित, रह्मो सदा कुविचारी। 
संत शास्त्र गुरु कहौ यदपि बहु, यहि मँह लाभ महारी। 
अमृत करि अमृत सुख देवत, परमानंद सम्हारी। 
हर्षण कृपा करहुँ हरि अबहूँ, भव ते लेहु निकारी। 


(२१३) 


कलि कलुष कारिख मुखहिं लागि। 

तेहि पै हिय कछु लाज न लागति, कर्म करत श्रुति दागि। 
श्री हरि गुरु संतन के आगे, केहि विधि जावहूँ जागि। 
कुमुख दिखाइब योग न सपनेहु, हा भरि पूरि अभागि। 
जरत त्रिताप अहर्निशि यद्यपि, तदपि न अघ पथ त्यागि। 
समुझाये समुझत नहिं मनुआ, विषय विकारहिं रागि। 
शास्त्र वचन विश्वास विहीनहिं, हित वार्ता जनु आगि। 
हर्षण निज बल उबरि न पैहै, लखु प्रभु कृप पथ पागि। 


.. १२५ 


(२१४) 


मै तो आतम हन जग जायों। 

ईश दियो मोहिं नर तन यद्यपि, भव वारिध नौकायो। 
कर्णधार सद्गुरु दिय तारक, विरति विवेक स्वभायो। 
अमित अनुग्रह सन्मुख वायुहु, कियो कृपा के कायों। 
संतन साथ प्रदत्त परम प्रभु, काह न कीन्ह उपायो। 
तेहि पै तरन न चाहेव दुर्भग, भव रस पियत अघायो। 
नरपन विप्रपना वैष्णवता, छुई न नेक लखायो। 
वेष बनाय पुजौं करि दम्भहिं, हर्ष न तनिक लजायो। 


(२१५) 


अघ विहाय मन रहत न मोर। 

तन तजि छाँह यथा नहि देखियत,तस चित पाप बटोर। 
विषय बहुलता संत अनादर, सकल अघन सिर मौर। 
श्री हरि गुरु अपचार अमित किय, असह घोर ते घोर। 
अकृत करण करि जन्म अनंतन, खोय दियो भव भोर। 
कर्म विपाक भोग के कालहिं, क्रन्दत महि शिर फोर। 
काल कर्म ईश्वर दे दोषहिं, लखत न अपनी ओर। 
हर्षण राम कृपहिं ठुकराई, नहिं भल होइय तोर। 

(२१६) 


मुद भरि विषय सिंधु के माहीं। 

कूदि परेउ मन यत्न विविध करि, जिमि माछी मल पाहीं। 
सेवत विषय अघात न कबहूँ , छन छन रुचि अधिकाई। 
लोलुप चित चंचल इत उत फिर, जिमि मद पी मतवारा। 
यम नृप भय अरु जगत लाज तजि, जिमिसूकर गऊँ हाई। 
स्वेच्छाचार स्वतंत्र दुराशी, त्यागि शास्त्र अधिकारा। 
महामोह तम हिय महँ छायो, पर्‌यो अविद्या कूृपा। 
हर्षण हहरि मरत नहिं सूझत, बिनु विवेक रवि रूपा। 


(२१७) 


पाप गने नहिं जावाहिं मोरे। 

महि रज कण गिन जाहिं बरूक जग, नखत अकाश अथोरे। 
संख्या सिंधु उर्मि कोउ पावै, नहिं अति अघहिं अँकोरे। 
लेखनि शक्ति प्रबल जग जिनकी, सुर नर मुनि जो जो रे। 
कल्प अनंत लिखत नहिं थाहैं, कर्म कुटिल कट खोरे। 
यम की बात कहा कोउ कहियत, दबिहै दाँत अहो रे। 
दंड देह मोहि शुद्ध न करि सक, हारि मानि टक टोरे। 
हर्षण निरखि अधमता त्रिभुवन, कोउ न कहै अपनो रे। 

(२१८) 


मोहि सम को कृतधघ्न संसारा। 

श्री हरि-गुरु संत स्वभावहिं वश, कीन्हें मम उपकारा। 
अमित बार बहु भाँति यतन करि, करन हेतु भव पारा। 
सबहिं भाँति सो भूल्यो पापी, उलटि करत अपचारा। 
अहं पिशाच लगेउ तन मन बुधि, तनिक न ज्ञान सँभारा। 
ममता तिय सँग रमत रात दिन, को हम कहाँ विसारा। 
राग द्वेष द्वै पुत्र प्रजायो, दुष्ट दुसह दुखकारा। 
हर्षण व्यथित राम नहिं जापै, केहि विधि होय उबारा। 


(२१९) 


हों अभागिन को सरदार। 

अमिय अछतहि हठि हलाहल, पियत वर्धन विकार। 
तजि सतसंग विषय को धावत, विषइन सँग व्यवहार। 
राम कथा कीर्तन तजि मधुमय, ग्राम्य वार्ता प्यारा 
राम रूप अमृत नहि चूसत, चाटत युवतिन लार। 
राम धाम को वासहि त्यागी, वसत कुदेश कुचार। 
हरि गुरू संत सुसेवा छोड़ी, प्रभु विमुखिन पद झार। 
हर्षण कहँ लौ कहौ अभगपन, चित्रगुप्त यम हार। 

(२२०) 
पतित उधारन अवध किशोर। 
संत शास्त्र गुरु कहेउ बुझाई, रक्षक राम न और। 
गौतम तिय गति सुखहिं प्रदायक, पाप प्रनाशि अथोर। 
केवट गीध निशाचर जेते, जीवन हते करोर। 
आमिष भोजी भये सुपावन, जिन्ह सुमिरत दुख छोर। 
जानहु राम कृपा ते केवल, भये सबहिं सिर मौर। 
पतितन पावन करत नाम निज, शरण राखि सुख बोर। 
हर्षण अजहुँ शरण गहु प्रभु की, नहिं तोहिं दूसर ठौर। 
(२२१) 
काह भयो पीछे पछिताये। 
समय चुके कछु हाथ न आवे, रो-रों दिवस गमाये। 
चिड़िया चुगि गै खेत मिले का, अहनिशि बैठि बिताये। 
मृतकहिं यथा औषधी सेवन, एकहु काम न आये। 
जन्म मरण दुख सहै नित्य नित, कठिन कर्म फल पाये। 
कर्म विपाक समय शिर धुनि धनि, काह भयो चिल्लाये। 
बन रोदन सम सुनै न कोऊ, तलफि तलफि दुख ताये। 
हर्षण सुमरि अबै रघुनाथहिं, जिय की जरनि जुड़ाये। 
(२२२) 
अकथ अशांत अपुषिं जिय जान्यो। 


१२९ 


विषय विलग एकहु क्षण दुर्लभ, इन्द्रिन हाँथ बिकान्यो। 
जिमिकोउ पद कोउ पाणि पकरि हठि, निज-निज ओर हिं तान्यो। 
नस नस चूर भई तस यद्यपि, तदपि तियहिं ललचान्यों। 
सोऊ करति पराभव निशिदिन, तऊ चहत हिय आन्यो। 
जन्मि अनंत भयो भग को कृमि, जड़ बनि आत्म हेरान्यो। 
वृषभ महिष खर श्वान सुअर बनि, चाटत मूत्र पिछान्यो। 
हर्षण! सहत दु:ख निशिवासर, हाय राम अरुझान्यो। 


(२२३) 


हों जरत दुसह त्रय ताप नितै। 

सपनेहु शांति दरश अति दुर्लभ, रोवत उमिरि बितै। 
असह आँच बचबे हित जग महँ, करत उपाय कितै। 
पै अभाग वश भगेउ न बाँचऊँ, जहँ तहूँ तपनि चितै। 
संगिहु साथ न देवत नेकहु, ले लै लोठ- भितै। 
कठिन कराल भयानक क्रिय फल, भ्रमि भ्रमि भोग छितै। 
बचब आस अब नहिं दरसावत, साधन हीन इतै। 
हर्षण हा रघुवीर कृपा बिनु, कोउ नहि मोहिं हितै। 


(२२४) 


जरत जगत बिच बचब न मेरो। 
चहूँ दिशि बरति त्रिताप अगिनि नित, मैं बिच बैठि स्वखेरो। 

बढ़त-बढ़त दावाग्नि निकट भइ, दुखय आँच करि घेरो। 
देह गेह धन धान्य भस्म करि, मेटिय मोहि सबेरो। 
आरत गिरा सुनत नहिं त्रिभुवन, कोऊ आव न नेरो। 
शांतिःसुखद जल सींचि जो बुतवै, दया हृदय निज हेरो। 
हर्षण हहरि शरण हरि लीन्‍्हीं, जेहिं पी पावक गेरो। 
ग्वाल बाल सब जरत बचाये, मेट त्रिताप बड़ेरो। 
(२२५) 
हाय पर्‌यो भव सिंधु भर्‌यो। 
असक्ति दुराशा अह मम जल, तीन ताप तेहिं खार खर्‌यो। 
कामादिक षट वदन ग्राह ग्रसि, जहँ-तहँ इंद्रिन खैंचि दरयो। 
दानव मनुआ मारि दुखावत, माँस भखन को रहत अर्‌यो। 
तेहि पै पराधीन बिनु साधन, कर पद बँधे जकड़ि जकर्‌यो। 
पाप पषान कंठ बड़ बाँधेव, पैठत तलहिं न बनत तर्‌यो। 
कुटिल कर्म करि कोप सिन्धु महँ, फेंकि चहत अब प्राण हर्‌यों। 
हा हर्षण अब कौन उबारै, आस एक जेहिं गज उधर्‌यों। 
(२२६) 

कहहु कवन विधि गजहिं उधार्‌यो। 

अशरण आरत नाद सुनत प्रभु, सहि न सके दुख दार्‌यो। 
पाय पयादेहिं हरबर दौरे, गिरत पटहिं न सम्हारयो। 
गरूड़ गती पीछे करि स्वामिन, चक्र ग्राह गर मार्‌यो। 


१३१ 


दीनबंधु शरणागत रक्षक, गज के प्राण उबारूयो। 
देर भई कहि चूक छमायो, निज कर परसि सम्हारयो। 
हों भव सिंधु परो अकुलावत, काम ग्राह ग्रसि गारयो। 
हर्षण हीन दीन असहायक, किमि नहिं नाथ प्रतार्‌यो। 
(२२७) 

सुनहु विनय हो रमैया राम। 

आत्मा-रमण आत्म-पति पूरण, गति-भर्ता भल तिहरो नाम। 
आत्मा तिया तिहारी रघुवर, स्वयं सहज सुखमय सुखधाम। 
नर तन लहँगा चोली चादर, द्विजपन काढ़ी कनकहिं काम। 
वैष्णव देह सुगंधनि सींची, पिया पिन्हायो मन अभिराम। 
महा मोह रावण हरि लीन्हेव, चहै स्ववश करिके तेहिं वाम। 
सिंह भोग भोगहि श्रंगाल सठ, मैं अबला तुम बिन दुख धाम। 
हर्षण सियपति-सियहिं उबार्‌यो, सो प्रभु कत न उबारत माम। 

(२२८) 

कबहूँ करिहैं करुणा क्रन्दन कान। 

श्री सियपति जगपति श्री स्वामी, कृपा सिंधु वर विरद बखान। 
विषय-प्रेम भक्तन-अपचारा, दियो अनंत शरीर सग्लान। 
यथा जनकजा लंक प्रवासी, तिमि तन बसहिं हमहूँ करि थान। 
देवहिं दुख षट रिपु रजनीचर, इंन्द्रियगण निशिचरी वितान। 
शोक सिंधु परिखा चहुँ ओरहिं, जिवन अवधि अतिही नियरान। 


१३२ 


साधन हीन अनाथ दीन अति, एकहुँ गति नहिं कतों दिखान। 


हर्षण करि निर्वेतु कृपा प्रभु, उधरहुँ सब समर्थ भगवान। 
(२२९) 
जान्यो जेंहि ते नहिं उबारयो। 
राम राम रटि बुद्धि विलय करि, सिया न अन्य विचार्‌यो। 
पर निन्दा रस रसना हौं चखि, त्रिकरण नाम बिसार्‌यो। 
सब समर्थ रघुवीर प्रिया तहँ, त्यागि स्ववल दुख धार्‌यो। 
हां अति निर्बल तदपि अहं कृत, रक्षक स्वयं सम्हारयो। 
पर बल त्यागि आस एक रामहिं, सिया शरण अनुसार्‌यो । 
पर मुख देखि प्रशंसत निशि दिन, आश्रित है हौं हार्‌यो। 
प्राण तजब बरु चाह सिया नित, रावण निदरि विदार्‌यो। 
काम विवश बनि लोलुप जहँ तहँ, करत यतन हौं भार्‌यो। 
शेषी भोक्ता रक्षक रामहिं, सिय व्रत टरत न टारयो। 
अहंकार ममकार विवश है, हौं स्वरूप सब वार्‌यो। 
अँचई लाज हर्षण अब विनवत, तारहु पतितन तार्‌यो। 
(२३०) 
नाथ कैसे द्रोपदि लाज बचाई। 
निजबल परबल त्यागि लाज निज, सम्पुट पाणि उठाई। 
आरत हरण हाय जन रक्षक, प्रणत पाल गोहराई। 
पाण्डु वधू की दीन दशा सुनि, वस्त्र बने हरि आई। 


१३३ 


लिपटि गये तन द्रोपदि केरे, यदपि अपावन गाई। 
खैंचत चीर दुशासन थाक्यो, बैठ सभा शिर नाई। 
त्रिभुवन॒ जय जयकार मचायो, शरण सुखद हरि सांई। 
हर्षण लाज लेत अब कलियुग, राखि लेहु रघुराई। 
(२३१) 

हाय हमै मन बरबस कैद कियो। 

अशुचि देह यातन गृह बेंड्यों, लख चौरासि जियो। 
अहंकार ममकार बेड़ि बड़ि, कर पद डाल दियो। 
बेड़ी रगड़ घाव दुख दायक, अणु अणु घेरि लियो। 
मुर्छा विवश दुखहि गिनि सुख सम, तन गृह आत्म धियो। 
तेहि पै निर्दय मालिक मनुआ, कृपहिं फेंक दियो। 
तकि तकि चोट करत ऊपर ते, कठिन कराले हियो। 
कूप खनन को काम लेत नित, गर्त गहिर बढ़ियो। 
थूक लार मांसादिक भोजन, विष सम विषय पियो। 
अमृत भूमा सुख सब भूल्यो, अरू दिवि धाम धियो। 
हृदयहु उबरन हेतु न चाहत, नहिं भव सिंधु भियो। 
हर्षण दयासिंधु निज ओरहिं, देखि दया करियो। 

(२३२) 
जग महँ जेते पुरुष सयान। 
देखि दुखी हिय माहिं पसीजत, बिना हेतु अकुलान। 


१३४ 


यथा मदक्‍की मद मतवाला, नालिहिं गिर॒यो अपान। 
पर्‌यो कुगंध कुजल बिच यद्यपि, विहर सुजल जिय जान। 
देखि दयावश प्राकृत प्राणिहु, खैंचि बहिर सुख मान। 
सब समर्थ प्रभु कृपा के सागर, दीन बन्धु भगवान। 
क्षमा दया करुणाकर कोमल, कत न उबारत आन। 
हर्षण हाय पर्‌यो भव नालिहिं, छटपटात छुट प्राण। 


(२३३) 

मोहिं मदन अहि अतिहिं चावतो। 

अमित समय ते लगेउ मोर तन, छनहुँ न छोड़ कोहावतो 
करि फुफकार काढ़ि फन विषधर, काटत रक्त अघावतो। 
विषय हलाहल जरत दिवस निशि, स्वपनेहूँ शांति न पावतो। 
वारण करत देखि धरि दौरत, अधिक अधिक रिसहावतो। 
चहुँदिशि अति अँधियार जनावत, सकल उपाय अपावतो। 
राम-कृपा-विनती-सुत बिनु मम, उबरत नाहिं दिखावतो। 
हर्षण हहरि मरत करुणाकर, समय चुके किमि धावतो। 


(२३४) 


चढ़ो विषय ज्वर जोर हरी। 
हाय बड़ो विकराल दु:ख प्रद, आत्महिं अतिशय ताप जरी। 
तेहिं वश भुलि गयो सुधि सिगरी, दशा दुसह हठि आय परी। 

को मैं कौन कहाँ ते आयो, जननी जनक को बंधु वरी। 
कौन अहै कर्तव्य हमारो, केहि हित अहिनिश कर्म करी। 
स्वार्थ परमारथ सब भूल्यौ, आई सब विधि विपति घरी। 
प्रभु पद प्रेम अन्न नहिं रुचिकर, हरि दर्शन की प्यास मरी। 
सुन्यो राम भव रोग वैद्य सत, हर्षण को करु स्वस्थ्य खरी। 


(२३५) 


हाय कष्ट कछु कह्यों न जाई। 

मन वच कर्म रोग ते ग्रासे, जियत जगत बउराई। 
राखि निहाई घन ते पीटत, जिमि लोहहिं दुखदाई। 
तैसहि दशा मोर नित जानहु, प्रणतन पाल गोसाई। 
कर्म कराल कठिन फलदायक, शुभ अरू अशुभ बिधाई। 
रावरि विरद कर्म-गुण-भक्षक, काल-स्वभाव नसाई। 
कृपा अहेतुक करहु दंयानिधि, अब की लेहिं बचाई। 
शरणागत वत्सल रघुनंदन, हर्षण हिय हहराई। 


(२३६) 


दोउ दूग मोरे फूटि गये। 
सब साधन करि हारि मानि हिय, बैठेउ अंध अंधेर तये। 
लकड़ी धरन सहाय एक नहिं, भटकत भूलि पथहि अपये। 

कोउ गरीब गोहार सुनत नहिं, दुर दुराय मुख फेरि लये। 
भूख पियास सहत निशिवासर, गिरत परत तन चोट मये। 
तेहि पै हँतत ठठाय जगत जन, नेक दया नहिं हियहिं हये। 
अह मम ऐंठि हौंहु हिय तुनगत, गिरिहों नरक कूप अघये। 
हर्षण हृदय आस अब तेहिं की, पतित अजामिल जिन जितये। 


(२३७) 


श्रुति साधु सब एक स्वर भने। 

भव-रुज-हर हरि वैद्य सत्य सत, अस वच स्वयं कानन सुने। 
हों भव व्याधि व्यथित करुणालय, आत्मा अरपहूँ सगुन गने। 
काम कोढ़ कढ़ क्रोध जरनि तन, लोभ तृषा अति पेट तने। 
मोह डीठ डसि मद तन फुलवा, मत्सर चुभनि शरीर हने। 
अहंकार बड़ प्रेत लग्यो प्रभु, ममता प्रेतिन दुखद घने। 
तेहि के राग द्वेष द्रै-बालक, पेखत बहु विष फेंकि फने। 
हर्षण हाय काल को कवलहिं, भयो चहत रख राम जने। 


(२३८) 


हा भव रोग ग्रसे मोहि आई। 
काम क्रोध अर लोभ प्रबल मिलि, सन्‍्यपात दुखवाई। 
दरश प्यास प्रभु प्रीलि छुधा सब, हिय ते गई हेराई। 


१३७ 


जल्पत वृथा अर्थ बिन बातन, भ्रमत बुद्धि अकुलाई। 
सेवा वस्त्र साधु गुण भूषण, फेंक्या तन हठियाई। 
उठि-उठि भगत देखि तिय तनयहूँ, बांधे निज चौपाई। 
छटपटात अब प्राण दयानिधि, घेरि लिये यमराई। 
यथा अजामिल विप्र बचायो, लेहिं राख रघुराई। 


(२३९) 


भव वन भ्रमत श्रमित हों श्याम। 

निशितम पूरित पथिक संग नहिं, भूल्यों मग अरु ग्राम। 
पीछे लगे चोर षट अपने, लूटे सम्पति नाम। 
कांकड़ काँट कुराय नार नदि, नहिं सूझत दुख धाम। 
सिंह सर्प वृक बोलत भयप्रद, जित तित जाँउ सकाम। 
गिरेउँ कूप बट वृक्ष शाख लहि, लटकत अब अविराम। 
कूप मुखे गज मारन ठाढ्यो, तल अहि निरखत माम। 
श्वेत श्याम दुइ मूषक शाखहिं, काटि रहे अठयाम। 
एतेहूँ पर काटत बन माछी, तऊ नहिं सुमरित राम। 
शाख लग्यो मधु माखी छत्ता, चुअत बुन्द दुइ चाम। 
चाट जीभ अतिशय सुख मानत, भूलत दुःख तमाम। 
कटत शाख होइहौं अहि भोजन, लेह दयानिधि थाम। 
आपन- ओर निहारि नाथ मोंडि, देहु विशद विश्राम 


१३८ 


(२४०) 


काल कराल भयंकर भारी। 

शिखा गहे एक हाथहिं मोरी, एक करहिं तरवारी। 
चाहत काटन शीश अबहिं प्रभु, निर्भय दया न धारी। 
अहैं अनादि अनंत समय सों, खायो जीव अपारी। 
उदर भर्‌यो नहिं तनिकहुँ ताको, भूखो रहत सदारी। 
सुर नर मुनि अह बचे एक नहिं, जल थल नभ निशिचारी। 
कौलत कवल करन अब मोकहँ, रखु हरि आरत हारी। 
काल कर्म-स्वभाव-गुण भक्षक, हर्षण सुनहु गोहारी। 


(२४१) 


हों पाप रूप जग जीवत। 

यद्यपि लहत तासु फल नित्यहिं, कटुमय कठिन दुखीवत। 
तदपि नित्य वहि मारग विचरत, हरि गुरु साधु न धीवत। 
नित्य निरादर निन्दहुँ सहि सहि, यत्न अकथ अघ कीवत। 
नरक-नृपति भय मनहुँ न आनत, लाज घोरि मुद पीवत। 
जन्म अनन्त गये अरू जहहैं, जाय रहे भय भीवत। 
शांति स्वसुख सपने नहिं अइहै, जी-भर जगहिं अघीवत। 
हर्षण हरि निर्हेतु कृपा बिनु, दुर्लभ दिवस सुखीवत। 


१३९ 


(२४२) 


तुम बिनु अहौं अनाथ सबहिं विधि। 

जगन्नाथ सुख प्रद रघुनंदन ,निरखु कृपा की कोर दयानिधि। 
नस नस रोग ग्रसित मम तनुआँ, दुसह पीर कहि जाय न केहूँ विधि। 
मनमहँमानसव्याधि थान करि, सबहिं भाँति मोहिंदुखवतिदुर गिधि। 
वचन विकार बहुत बहु बुरे, कपट कुतर्क कठिन कटु शर भिधि। 
एतेहूँ पर बहु दंभ दिखावत त्रिकरण स्वस्थ मनहुँ मिलि सब सिधि। 
भांड समान स्वांग सुठि साजत, अपुहिं पुजावन हेतु हृदय रिधि। 
हर्षण सीतानाथ शरण रखि, देवहिं निज पद प्रेम परमनिधि। 


(२४३) 


हाय हमहिं नहिं पूछें कोऊ। 

पाप कर्म लखि अतिहिं घृणा करि, त्यागेव जग जिय जोऊ। 
तिय सुत सेवक सखा सुहृद सब, बन्धु मातु पितु सोऊा 
स्वारथ को साम्राज्य जगत बिच, नहिं परमारथ मोऊ। 
मौ कहँ निरखि नयन तिन्ह पीड़त, हृदय कसक पुनि होऊ। 
एक परमारथ रूप सांचिलो, दीनबन्धु दुख खोऊा 
अधम उधारन सिय को स्वामी, अशरण शरण भलोऊ। 
हर्षण परयो तासु के पौरहिं, शोक सन्‍यो रह रोऊ। 


१४० 


(२४४) 


सब तजि शरण गही हरि तोर। 

ऊंचे चढ़ि चहुँ दिशि तकि ताकेऊं, नहिं कोउ दीखत मोर। 
बने बनेको जग बहु चाहत, बिगरेहिं निरखि न थोर। 
तेहि ते तिया-पुत्र-गृह-सम्पति, तजि आयों प्रभु-पौर। 
गुरु-माध्यम प्रभु की प्रपत्ति गहि, अन्य गती नहिं और। 
राखु राखु रघुनन्दन अब मोहिं, दुखित देखि कृप बोर। 
परो रहौं प्रभु-पाँवरि झारत, द्वार देश भव छोर। 
हर्षण कृपा सिंधु करुणाकर, देवहिं निज मुख कौर। 


(२४५) 


रखिहैं राम कृपालु शरणिया। 

परम प्रतीति उमगि उर उपजी, परेउ पौर गुण गनिया। 
सपनेहूँ अन्य द्वार नहिं जइहों, सेइहों श्वान समनियाँ। 
द्वारहिं टूक स्वामिकर लहिकै, सुख संतोष लहनियाँ। 
कबहुँ अहैतुक कृपा कोर ते, हेरिहैं अवशि महनियाँ। 
बनिहे कल्प करोरन बिगरी, हिय रस झरी झरनियाँ। 
निज कैंकर्य देइ अपनइहैं, राम रसिक रस खनियाँ। 
हर्षण अड़ो आय अब हठ कर, त्राहि त्राहि जग जनियाँ। 


१४१ 


(२४६) 


आरति हर सुखकरन गोसाई। 

देहेन्द्रिय मन बुद्धि आत्म सब, अर्पित तोहिं रघुराई। 
आपन वस्तु सम्हारहु आप, क्षेत्रहिं क्षेत्र जताई। 
मैं अरु मोर इहै नहिं किंचित, तै अरु तोर स्वभाई। 
बिगरब-बनब हाथ सब तुम्हरे, तुम्हरेहि वस्तु कहाई। 
सब समर्थ प्रभु करहु यथा रुचि, कहिं न सकौं गोहराई। 
कहतहिं प्रपति स्वरूप बिनशि बहु, अह मम हिय मह छाई। 
हर्षण हिय पुर बैठि सिंहासन, शासहु सिय सुखदाई। 


(२४७) 


सहज स्वरूप प्रपति अनुकूली। 

चेतन लक्षण प्रपतिहिं भाषत, अरू अधिकार अतूली। 
अस जिय जान जीव गहिं शरणहिं, निज-पर आसहैिं त्यागै। 
शेष स्वरूप सम्हारि सहज सत, राम नाम अनुरागै। 
इतने काम तोर रे हर्षण, करहु यत्न सु विचारी। 
शेषी भोक्ता रक्षक रघुवर, स्वयं स्वरूप सम्हारी। 
नश अनिष्ट इष्टहिं द्रुत दइहै, प्रणत पाल सुखशाला। 
पर पुरुषार्थ सुहावनि हर्षण, लहिहै प्रेम रसाला। 


१४२ 


(२४८) 


त्राहि त्राहि प्रभु शरणहिं आयो। 

जन्म अनंत फिरत टक टोर्‌यों, कोउ नहिं मोहिं अपनायो। 
निरालम्ब बिनु आश्रय दुखमय, अति अनाथ सिय स्वामी। 
निज कृत कर्म भोग भ्रमि भटक्यो, जानत अन्तरयामी। 
सह्यो दुसह दुख दोष प्रपूरित, भव सुख करि हिय आशा। 
स्वपनेहु शान्ति शयन नहिं कीन्हेऊ, जियत मरत यम फाँसा। 
सब विधि सबते है निराश अब, प्रभु पद आस लगाई। 
द्वार परूयो जाचत कृप कोरहिं, हर्षण हिय अकुलाई। 


(२४९) 


जो पै अघहिं हेरि मोहि तजि हौ। 

तो प्रभु सबहिं भांति द्रुत नशि हों, आत्म अभाग अथहिहां। 
उबरन आस बात हूँ व्यर्थहिं, कोटि कल्प बरू बीतैं। 
जड़ता घनी घेरि मोहिं सब विधि, बनई तव विपरीते। 
कृपा-सिन्धु करू करुणा कोमल, बिरद गरीब निवाजी। 
शरण जानि प्रभु अधिहिं उबारहिं, होहि सुखी भल भ्राजी। 
अस विचारी हेरहु कृप कोरन, बिना हेतु रघुबीरा। 
हर्षण हिय की पीर मिटै द्रुत, सेवे पद तव तीरा। 


१४३ 


(२५०) 


आरति पूर्ण प्रपत्ति न कीन्ही। 

यथा विभीषण द्रोपदि गज अहि, अह मम बुद्धि विलीनी। 
शुद्ध शरण पथ पाव परत नहिं, इत उत प्रकृति भ्रमाही। 
तेहि पै चहत सिद्धि पद मनुआ, अचरज हिय न अमाही। 
करि निर्हेतु कृपा करुणाकर, बिगरी मोर बनावै। 
निज अनुकूल करहि मोहि आपहि, आर्ति दशा दरशावै। 
हृषीकेश उर प्रेरक सबके, काल कर्म गुण गारी। 
हर्षण सम्बल रहित सकल विधि, निरखत कृपा तुम्हारी। 


(२५१) 


हाय प्रपति विपरीत बहत नित। 

हों हरि गुरु संतन प्रतिकूलेड, काम करत कटु चंचल चित। 
जीव स्वरूप सहज शठ त्यागी, अह मम मलिन अमंगल थित। 
सदगुरु शरणहुँ पाय भ्रमत भ्रमि, मूरति मनहुँ अभाग अमित। 
तेहि पै अहंकार हिय राखत, कहत शरण सियपति के हित। 
झूठहिं झूठ व्यर्थ बिनु करणी, प्रभु उर रिस प्रद हेतु उदित। 
सहज सनेही कृपा अकारण, सुखप्रद श्री सिय राम अजित। 
लखि निज ओरहिं रखिहं हर्षण, तब कहु सुधरी प्रपति विहित। 


(२५२) 
प्रभु प्रणतपाल रघुराई। 
पतित उधारन पाप प्रणाशन, बिरद वेद बतराई। 
सकृत तवास्मि कहत जन रखिहाँ, कीन्हें प्रण गोहराई। 
मो कहँ छाँड़ि किहेउ को सतव्रत, जेहिं ते रहेउ भुलाई। 
तव हौं तव हौं तव हौं कहि कहि, कैयक बार सुनाई। 
अभय बाँह नहिं दियो दयानिधि, अह ममरह मोहिं खाई। 
जो प्रभु कहहु अहं के कारण, नहिं राख्यो तोहि आई। 
तो तव योग उचित नहिं हर्षण, सब समर्थ सुखदाई। 
(२५३) 
अह मम नहिं होवत जो मोरे। 
काम क्रोध मद लोभ बिना जो, रहतेउँ भव रस छोरे। 
तौ तुम सरिस राम भल भ्राजत, काहे करत निहोरे। 
आत्म विशारद समरथ सम पुनि, शरण गहत किमि भोरे। 
साधन रहित दीन असमर्थहिं, मति मन मलिनहिं कोरे। 
प्रपति उपाय संत श्रुति वरणी, आपुहु कहे अथोरे। 
मोचिहों पाप शरण जो अइहैं, बिसरयो वचन कह्मो रे। 
हर्षण शरण परो दुख दाहत, अघ लखि प्रभु मुख मोरे। 
(२५४) 
हिय बिच एक आस तोरी। 


शरण शरण सत शरण अगति है, पर्‌यो आय प्रभु पौरी। 
कर्म ज्ञान अरू योग भगति भल, प्रेम भेंट नहिं थोरी। 
दान दक्षिणा पूजा पत्री, एक आतमा कोरी। 
तव पद अर्पित करौं परम प्रभु, यदपि उहौ नहिं मोरी। 
पद प्रहार ठुकराय या राखहिं, सब समर्थ भव-छोरी। 
मन उनमत्त प्रेम का भूखा, भिक्षा चह रस बोरी। 
हर्षण हृदय हेरि हरि हेरहु, बड़ी विरद की ओरी। 
(२५५) 
खोरि न देहिं गोसाई। 
विरद विहाय मोहिं हठि तजिहैं, जाइय लाज बड़ाई। 
राउर हित हिय चिंतन करि करि, दीन्‍्हेउ द्रुत गोहराई। 
आप कहाय अनाथ हमहिं लखि, को न हँसी प्रभुताई। 
लोक कहिय जो प्रणतहिं रक्षत, प्रणतपाल हठियाई। 
तो किमि हर्षण काम विवश है, क्रोध लोभ अपनाई। 
नख शिख रोग सकल तन घेरे, मानस रोग महाई। 
तेहि पै कुपथ विषय बहु भोगत, यदपि रहेउ अकुलाई। 
(२५६) 
झूठेउ भगत काहि भगवान। 
रक्षत अहनिशि विरद वदत निज, करि करि बहु सन्‍्मान। 
अपद मूढ़ उपरोहित कहाँ जिमि, दान देत जजमान। 


१४६ 


अस उदार शरणागत पालक, सत्य सुन्यो मैं कान। 

मोसे अघी कुकर्मिहुँ उबरे, राम द्वार करि थान। 

सुयश श्रवण सुनतहिं द्ुत दौरयो, निज हित हिय अनुमान। 

यथा क्षुधातुर दाता गृह कहूँ, जात पंथ अतुरान। 

हर्षण यदपि मारिबे लायक, राखु जयन्त समान 
(२५७) 

बिनु कारण रघुवर हितकारी। 

प्रभु निर्षेक्षोपाय संत श्रुति, एक स्वर कहत पुकारी। 

विषम विषय प्रावण्य निरखि जन, दयासिन्धु सुखदाई। 

निज स्वरूप सुन्दर दिखाय तेहि, कर्षे चित हठियाई। 

सहजहिं सो भव रस तजि चाख्यो, प्रभु रस रंसिक रसाला। 

सोइ कृपा निशि-वासर चाहत, छुटै सकल भ्रम जाला। 

दशन दाबि तृण संपुट पाणिहिं, शिर तव पद रघुराया। 

रुदत आर्तमय शरणहिं याचत, हर्ष हहरि अकुलाया। 
(२५८) 

शरणहूुँ गये न मोर उबारा। 

अघ वश भयो न अबलों अभयी, नृप-सुत राम उदारा। 

मोर कुपाप दम्भ बिनु जाने, जगत साधु करि मानै। 


तदपि दुखित लखि कहिय सबहिं कोउ, प्रभु न दियो यहि थानै। 
जो पै राम राखि निज शरणन, रक्षत जन अपनाई। 


१४७ 


तौ कत हर्षण प्रेम अन्न बिनु, मरत स्वपेट खलाई। 
दरश प्यास सूखत किमि सब तन, सेवा वसन विहीना। 
साधु स्वभाव सुभूषण दुर्लभ, वास भवन बिनु दीना। 


(२५९) 


राम हर्षण दास कहि मोहिं जग पुकारी। 
दास धर्म नहीं नेक मन अति खभारी। 
हर्ष दियो नहिं रामहिं अकृत अभागी। 
बरुक खिझावत नित नित दम्भहिं रागी। 
बृथा कहायो जग बिच रघुपति दासा। 
सुनि सुनि श्रवणन सहत राम उपहासा। 
शरण शरण हौं शरण शुद्ध करि मोही। 
सहज दास्य प्रभु देय हर्षु हिय जोही। 


(२६०) 


कहत मोहिं स्वामी अहहि बात हाँस की। 
जगत जन जाने कहा दम्भ दास की। 
विषय विष भोगैं सदा इन्द्रिय लोलुपी। 
तिन कर त्रिकरण सुभृत्य भयो मोहपी। 
हृषीकेश एक स्वामी शुचि साँचिलो। 
सीतापति रामचन्द्र रसिक रॉचिलो। 


१४८ 


प्रणतपाल करि कृपा गुलाम हेरहीं। 
हर्ष विषई सिद्ध बने बिना बेरहीं। 


(२६१) 
सदगुरु गुनि मोहि भ्रमवश लोग पूजहीं। 
अह मम तिमिर तरूण हर्ष-हियहि सूझहीं। 
जिमि जग कामिनि-किलोल-प्रिय विमोहहीं। 
चित्र तियहिं हृदय लाय अतिहिं छोहहीं। 
तिमि मम वेष को विलोकि भक्त भावहीं। 
मोहिं मानि गुरू अपुहिं शिष्य करि थापहीं। 
त्राहि त्राहि प्रभु धोख जनि कोउ पावहीं। 
की करू कृपा हिय सद संत गुण आवहीं। 

(२६२) 
संत को स्वभाव नाहिं राम का करौं। 
हेरि हेरि हियहि बिना अगिन के जरों। 
सत्य शील तोष बिना ग्लानि ते गरौं। 
भाव भजन नेक नाहिं भवहिं भ्रामरौं। 
देखि वेष जगत साधु गुनि समादरीौं। 
होंहु दम्भ ते पुजाइ. बन्यो धातरों। 
शरण शरण राम करहु स्वजन पातरों। 
हर्ष हृदय होय संत, शुचि सुखागरों। 


१४९ 


(२६३) 


प्रभु प्रेमी कहि मोहिं जग जानै। 

कपट कुकरतब दम्भ देखि बड़, काँच साँच पहिचानै। 
सपनेहुँ राम प्रेम नहि परसेउ, अह मम मलिन महाना। 
काम क्रोध मदलोभ निरत मन, विषय अमिय कर जाना। 
सो किमि प्रेम भक्ति हिय आनय, शिश्नोदर रह राता। 
जगत तुम्हार सुनहु श्री रघुवर, तुमहिं तासु सुखदाता। 
ठगे जाय नहिं मोहि ते कोऊ, अस प्रभु करहु उपाया। 
निज पद प्रेम भरहु उर हर्षण, त्राहि त्राहि गोहराया। 


(२६४) 


जगत मोहिं जाने पंड़ित बड़ो। 

सुनि सुनि अत्र तत्र की बातैं, अपने अड़नि अड़ो। 
पंडित जो सत असत विवेकी, आत्म दरश जकड़ो। 
समदरशी शम दम संतोषी, निज अरूु परन लड़ो। 
प्रेम प्रवाह प्रवह नित नूतन, हिय सर झरनि झड़ो। 
मोरे हृदय कछुक नहिं मम प्रभु, मूरख मूर्ति खड़ो। 
वंचक ते जग वंच न जावै, करू उपाय सुघड़ो। 
बुद्धि विवेक भई मन प्रभुमय, रस रति रम रगड़ो। 


(२६५) 


वैष्णव कहत मोहिं जन जग रे। 

केवल बाह्य वेष वर निरखी, करत मान हठि पग रे। 
अन्त:करण अवैष्णव भाषत, विष्णु गुणन बिनु ठगरे। 
विष्णु-वैष्णव-गुरु प्रतिकूलहिं, क्रिय करि अब गुण अगरे। 
पाप मूर्ति मोहिं देखत द्रुतहीं, भागे सदगुण सगरे। 
छल करि जगत बच्ावहूँ वित हित, विषय विवर्धन ढंगरे। 
सब समर्थ प्रभु वेष लाज रखि, करि तदरूप सुभग रे। 
हर्षण अब ठगि जाय न कहूँ जग, सही सरण रंग रंगरे। 


(२६६) 


वैष्णव वंश कलंकी मैं तो। 

कुमती कायर कुटिल कुकर्मी, नीच निशील निशंकी। 
दम्भ दोष पाखंड पाप रत, प्रपति ज्ञान-धन रंकी। 
हरि गुरु संत न आदर कीन्हेउ, फँसि अभिमान के पंकी। 
ममता मृत्यु ग्रस्यो निशवासर, बुद्धि बिगरि भै बंकी। 
अति अज्ञान अन्यथा ज्ञानहिं, बह विपरीत अहं की। 
राखु लाज रविकुल रवि रघुवर, तिहरी कीर्ति मयंकी। 
हर्षण बूले कछुक न होई, मेटहु कठिन कुअंकी। 


१५१ 


(२६४) 


चरम देह द्विज को प्रभु दीन्हो। 

परम कृपा फल जनतउऊ दुर्भग, सद उपयोग न कीन्हो। 
ब्रह्म रूप ब्रह्महि अवलोकन, ब्राह्मण देह सुहाई। 
वेद विहित आचारहि रत नित, तोषै रघुकुल राई। 
सो मैं स्वपनेहु नहिं हिय लायो, प्रभु प्रतिकूल अचारा। 
नित ठुकराय कृपहिं अज्ञानी, नहिं कछु कीन्ह विचारा। 
मृत्यु समय निकटहिं चलि आयौ, सहिहौँ यम की भीती। 
त्राहि कहत तृण रद महि हर्षण, शरण पर्‌्यो जिव मीती। 


(२६८) 


सुर दुर्लभ परमारथ गेह। 

करि निर्देतु कृपा हरि दीन्हेव, मोहिं यह मानव देह। 
तेहि कहँ विषय हेतु हठि खोयो, तिय तनयहिं के नेह। 
सुभग सुधा सत सुखमय तजिके, पीवत विष दुख लेह। 
मानव कर्म एक नहिं किय जग, बितयो खातहिं खेह। 
मणि तजि काँच किरच में राजी, ज्ञान गयो भ्रम तेह। 
पशुवत मम आचरण अविधि श्रुति, सुधरब कठिन अजेह। 
हर्षण आह श्रवण करि सियपति, भरू हियनिज नव नेह। 


बपरे 


(२६९) 

पशु पषान भूरुह ते मंदा। 

जगत जाय हा भयो पापमय, परहित पंथ न नन्‍्दा। 
पशु को चर्म मांस अरू अस्थहुँ, औरन हित बिन द्वन्दा। 
तैसहिं काष्ठ पषाण सबहि हित, सरित बहत सुख कनन्‍्दा। 
हौं परमार्थ-स्वार्थ नहिं जान्यो, काँच साँच करि बन्दा। 
कबहुँ कियेव नहिं पर उपकारहिं, पर्‌यो विषय के फन्दा। 
कौन अहीौं केहि भाँति रहौं नित, जड़ जीवहु ते गन्दा। 
हर्षण अब हरि हेरू कृपा कर, निरखहूँ तब मुख चन्दा। 


(२७०) 


रघुवर सहि न जाय पै सहिये। 

कहतहुँ बनै न अन्तरयामिहि, है अति आतुर कहिये। 
सब समर्थ नृप अछत तासु सुत, जिमि दुख लहै अपारा। 
छुधित तृषित अकुलात अहर्निशि, अति अनाथ भय भारा। 
भूषण वसन एक नहिं लखियत, वास भवन बिनु दीना। 
जहँ जहँ जाय आस करि जग बिच, पद प्रहार तहँ पीना। 
काम परे पुनि शीश भार रखि, जग बेगार करवाई। 
नयनन निठुर नृपति नित निरखत, तउ तेहि दया न आई। 
तिमि मम दशा त्रिसत हिय हेरहि, करुणाकर श्रीरामा। 
अंति उदार शरणागत रक्षक, हर्ष विरद केहि कामा। 

(२७१) 
भव भय हरण कृपालु गोसाई। 
कहत डेराउँ छोट मुख बातें, तदपि निकसि बरियाई। 
मैं हों कौन कहाँ ते आयो, केहिं जायो जग माहीं। 
जननि जनक को अहहि वास्तव, कौन कला हम पाहीं। 
सत्य सत्य सब कहहु आज प्रभु, खोहिहीं कर्म तुम्हारा। 
शा्सँति सहत अनंत समय ते, पुनि दुखबहु बरियारा। 
किमि न कहहु चुप शान्ति सुहाये, का मैं और को जाया। 
तिहरो अहहुँ न का सत बोलहु, बैठ अचेत अमाया। 
हौं हठ पर्‌यो लाज तव विभुवर, नहिं रखिहौं दुख पागी। 
कहूँ लगि हर्षण सहै दुसह दुख, कहूँ अस बाप बेलागी। 
(२७२) 


हे हरि अविनय छमहु हमारी। 

कटुक वचन कहि कीन्ह ढिठाई, दिय निज धर्म बिसारी। 
आरत काह कुकर्म करे नहिं, स्वारथ सने अपारी। 
भव प्रवाह महँ बहत निरन्तर, चाहत लगन किनारी। 
हौं अकुलाय चहूँ दिशि देखत, कोउ नहिं परै निहारी। 
केवल एक आप दृग पथ में, शरणागत भयहारी। 
रोय रोय बहु बार पुकारयो, सुन्यो न नेक गोहारी। 
तेहिते हिय दुख छाय के हर्षण, बोल्यो बिना बिचारी। 


पृष४ 


(२७३) 


हों तवास्मि सत सत्य कृपाला। 

सो सब जानहु अन्तरयामी, दोउ दृग बड़े विशाला। 
तिहरो अंश तुमहि ते जायो, जननि जनक तुम मोरे। 
प्रभु प्रेरित सिगरी मम चेष्टा, नहिं स्वतंत्र पल थोरे। 
जेहि विधि चहहु नचावहु कपि सम, बांधि गले बिच डोरी। 
परम स्वतंत्र निरतिशय स्वामी, विधि हरि हरहु दरोरी। 
सब समर्थ सुत होय अहह मैं, सहौं विपति अकुलाई। 
हर्षण कृपा सिन्धु तट वसतउ, कृपा बिन्दु नहिं पाई। 


(२७४) 


मोरे स्वामी राम तुही एक हौ शिशु सेवक तेरो। 

सहज नित्य सम्बन्ध एक रस, सत्य सत्य श्रुति ठेरो। 

गरत गलानि दोष दुख दाब्यो, सो कत न्याय निबेरो। 
सब समर्थ परतम विभु व्यापक, श्रुति बिच बिरद बड़ेरो। 
घटहिं अघट अरु अघटहिं घट करि, शक्ति अचिन्त्य हहेरो। 
भक्षक काल कर्म स्वभाव गुण, अस प्रभु अछत अंधेरो। 
हृषीकेश मायापति प्रेरक, जीव जीव उर डेरो। 
जड़हि अजड़ करि अजड़हि जड़मय, स्ववश स्वभाव वरेरो। 
जो नहिं तरौं परों भवसागर, दोष रंच नहिं मेरो। 


इष्टनिष्ट न कछु मम करनी, है इक केवल तेरो। 
हर्षण किया न आन कछुक सत, सोइ कीन्हेव जो प्रेरो। 
(२७५) 
सुनहु राम रघुवीर दयानिधि, अशरण शरण खरारी। 
आरत हरण सबहिं सुखदायक, सियपति अवध बिहारी। 
गुरु के वचन प्रतीति हिये करि, गह्मो शरण अकुलाई। 
रक्षहिं या ठोकरावहिं मम प्रभु, अनत न जाव भुलाई। 
जो मम बनी सो तुम ते रघुवर, की बिगरी भरपूरी। 
औरन बनी आग बिच जरियत, सत्य वचन सुख मूरी। 
तव कहाय नहिं और कहाइय, जग बिच हर्षण दासा। 
मारहु चाहै जियावहु जगपति, सम्मुख प्रणहिं प्रकाशा। 
(२७६) 
कहहुँ सत्य रघुनाथ दशा निज, अगतिन के गति ज्ञेया। 
कृपासिन्धु करुणाकर स्वामी, योगिवर्य दृढ़ धेया। 
जलधि जहाज काम सम सियपति, गति अनन्य बलहीना। 
तव पद पर्‌यो समुझि निज रक्षक, प्रभु पतियावहु पीना। 
रुदत शिशुहि गति मातु सतत जिमि, नहिं सो औरहिं जाना। 
तिमि तब चरण कमल जिय जानहूँ, मन महँ अन्य न आना। 
अस विचारि हिय पतित उधारन, राखहु शरण सहाया। 
साधन हीन गरीब तवाश्रय, हर्षण. चहत अमाया। 


१५६ 


(२७७) 


चढ़ो रे मैं तो तव पद नाव हरी। 

सुदृढ़ सुकल्प अनुप अविनाशिनि, सुन्दर सुख सगरी। 
कर्णघधार करुणा वरुणालय, स्वयं कृपा अगरी। 
वेद बांस को बेड़ा छोड़ेउ, छोड़ेव स्वबल डरी। 
साधन सकल किनारी करि के, चह भव सिन्धु तरी। 
गहेउ प्रबल अवलम्ब कृपा तव, आस न अन्य वरी। 
यदपि अहों अति अधम अनारी, धरे पाप गठरी। 
हर्षण. नाथ दया परवश है, चहैं तो पार करी। 


(२७८) 


सतत शरण गुनि संतन रक्षत, सियपति सहज स्वभाऊ। 
भक्ति ज्ञान वैराग्य हृदय दृढ़, वितरत प्रेम प्रभाऊ। 
दिव्य देह निज धाम वास दै, पुनि शुचि सेव अमाया। 
सब विधि सुखी करहिं निज दासहि, कृपा सिन्धु रघुराया। 
यद्यपि अघी दम्भ रत स्वामी, साधहु वेष वर लीना। 
ताड़न योग तदपि करुणाकर, वेष लाज रखु झीना। 
खेत हेतु जिमि बाडिहिं रक्षत, चतुर कृषक हित जानी। 
संत हेतु तिमि मोकहँ रक्षहिं, हर्षण प्रभु मति बानी। 


(२७९) 


हठि शरण परे प्रभु पौर मरौं। 

शाॉँसति सहहूँ चहे सुख पावहुँ, नहिं अब टारे टरौं। 
जैसेहिं राखहुँ तैसहिं सुखमय, रहउ न ग्लानि गरौं । 
प्रभु प्रसाद गुनि इष्ट अनिष्ठहिं, नहिं रिस राग जरौं। 
सुख दुख काट प्रसून जयाजय, हानि लाभ अपरीं। 
स्तुति निंदा मान अमानहु, चित नहिं नेक धरों। 
सर्वस स्वत्व सौंपि प्रभु पद पहूँ, जड़वत रहनि करौं। 
हर्षण राम कृपा कण के बल, पथ प्रपत्ति विचरों। 


(२८०) 


किमि करते मोहिं फेंक दियो। 

अज्ञदशहिं बिच बाँह पकड़ि प्रभु, निज जन गुनि हिय वरण कियो। 
भव रस विरति बसाइ हृदय हति, बोयो निज पद प्रेम वियो। 
सेवा सुखद दरश की आशा, प्रगटि मनहिं बिन मोल लियो। 
समुझि न परै नाथ सो नेकहु, लगत भक्ति पथ पग न दियो। 
संसारहि को भयो सबहिं विधि, बिनु प्रभु प्रेमहिं जगत जियो। 
निरस दुखद जीवन सब बीतत, सत सुख सुधा न कबहुँ पियो। 
हा हरि हर्षण आश्रित जानी, रखिहो भव भ्रम भ्रमती भियो। 

(२८१) 


नाथ को पोषेव प्रथम यह दीन दासा। 
कहूँ जाउँ कत कोउ बात पूँछिय गुनि अगुन, 
तब तज्यो पुनि समुझि मन महँ है अति उदासा। 
प्रभु पतित पावन पाप नाशन विरद बड़ि, 
मोहिं मानि अधमय अधघ न त्यागहिं रखि सकासा। 
सब समर्थ सुख रूप अलिप्त दयानिधि, 
तजब न तिहरे योग ताहि ते विनय प्रकाशा। 
व्याल बाल विष वृक्षहूँ पालि जगत जन, 
स्वकर न काट बरुक रहत भय संशय ग्रासा। 
निज वर बिरद विलोकि न मम दिशि देखहिं, 
करहिं कृपा रघुवीर अतिहिं अध ओघ विनाशा। 
नित निज कर छाँह बसाव अभय प्रद पालु, 
तबहिं रावरी कीर्ति अचल भुड्ट भली विकासा। 
हर्षण शरण पुकारि कहत निशिवासर, 
होय न जग बिच हे प्रभु तव बड़ि उपहासा। 
(२८२) 
जो पै मोहिं तजिबो चित रह्मो तिहारे। 
तो कत प्रथम पालि प्रभु बढ़य दिवस निशि, 
निज जन जानि अहेतु स्वपानि सम्हारे। 


है 0200. 


सुखद सुधा कण स्वाद प्रथम दै मोहि कह, 
पावत समय परोसि पातरी टारे। 
वितरि महत मह मान गयंद बिठायेव, 
मुख करि कारिख अब कत गर्दभ धारे। 
दै दुर्लभ शुचि साम्राज बहुरि किमि हठि, 
दुखमय दियो रंकपन अतिहिं उदारे। 
सकृत कबहु जेहिं करुण कृपा करि देखेउ, 
तेहि पै किय न कोह अस विरद विचारे। 
शरण राखि शुचि साधु स्वभावहिं दै प्रभु, 
मेटि सकल दुख दोष सुप्रेम पसारे। 
भूलि पाछिलो क्लेश हरषि हिय हर्षण, 
गावत गुण गन रहिय परो तब द्वारे। 


(२८३) 


जो करि कृपा अहेतु हमहिं अपनावते। 

दृष्टि सुधा ते सींचि सतत प्रिय, प्रेम सुबेलि बढ़ावते। 
तो कत सहत दोष दुख नित्यहिं, अनुपम शुचि सुख पावते। 
साधु स्वभाव शांति हिय उछरत, नित नव नेह नहावते। 
अह मम राग द्वैष तजि इच्छहिं, नित्य परम पद छावते। 
दरश परश मधु मधुर सेव लहि, तव सुख हेतु समावते। 


१६० 


मोर बिगारी कबहुँ न बिगरत, जो तुम चाहि बनावते। 
हर्षण निर्बल सबल सत्य प्रभु, जस रुचि करहिं करावते। 


(२८४) 


शरणागत जन जानि राम तुम, धोखेउ तेहिं कहँ कबहुँ न त्यागे। 
सिय-हर रावण सरिस दुरात्महिं, रक्षहुँ कहेउ शरण जो माँगे। 
कहत तवास्मि प्रपन्‍न अभय करि, वितरत सुख सतव्रत अनुरागे। 
अमित जन्म अघ नशि लखि संमुख, तजत न कोटि विप्रवध लागे। 
भीतहिं सकृत प्रणाम करत लखि, राखत प्राण बनाय अदागे। 
हिय सर प्रेम सुधा भरि सरसत, दै निज सेव रहहिं तेहिं रागे। 
स्वकर तासु शिर कबहु न टारत, जानत संत शास्त्र श्रुति जागे। 
हर्षण याचत शरण कबहिं ते, कहु केहि लगि भव-भय नहिं भागे। 


(२८५) 


सुनहु राम रघुवंश शिरोमणि, अकथ अनंत प्रभावा। 
को कहि सके को जाने सत सत, नेति नेति श्रुति गावा। 
जड़हिं करहु चैतन्य स्वइच्छा, जड़ चेतनहिं बनाई। 
नभहिं धरा अरु भू कहूँ नभ करि, बिन श्रम देहु दिखाई। 
कल्पलतहिं पत्थर उपजावहु, बेलिहु फले पषाना। 
विषहिं अभिय अरू अमिहिं हलाहल, बनवहु शक्ति महाना। 


१६१ 


मशक विरंचि विरंचि मशक बन, महिमा अपरम्पारा। 
हर्षण शरणहु गहे न सम्हरत, नृप गृह भूष विकारा। 


(२८६) 


सब समर्थ रघुवीर कृपाकर, आरत हरण गोसाई। 

विदित शिलहिं सुन्दरि शुचि तियकरि, दीन्हेउ विपुल बड़ाई। 
भव-धनु भंजि जनक-दुख-दलि प्रभु, भूगुवर दर्प दुरायो। 
करि पुनीत दण्डक वन सुखमय, शुचि फल फूल फरायो। 
पंपा सरहि पवित्र किये जग, सिन्धु पषाण प्रतारे। 
मृतक विप्र सुत बहुरि जिआयेउ, जानत जगत जनारे। 
महिमा शक्ति अचिन्त्य वेद वद, प्रणत पाल सुखधामा। 
हर्षण कहरत पर्‌यो द्वार तव, सुधि न लिये श्रीरामा। 


(२८७) 


केहु भाँति कृपा कोर दीन दास देखिये। 
सीतापति रामचन्द्र विरद बड़ो पेखिये। 
कर्म योग ज्ञान भगति प्रपति धर्म एकये। 
अशुचि उर न वास सत्य कहहुँ पाप छेंकये। 
दश दिशि तम सूझ नाहिं गयो चित्त चेतये। 
होय हित कौशल किशोर कृपा कोर केतये। 


१६२ 


त्राहि त्राहि तृणहि दन्‍त दाबि आयों राखिये। 
हर्षण अनेक दीन राखे वेद साखिये। 


(२८८) 


दीनबन्धु दयासिन्धु दीन दास पालहीं। 
नेक निरखि निजहिं ओर कृपा कोर लालही। 
लाज राखु रामाचन्द्र नतरू लोक हाँसही। 
हंस वेष बड़ों बन्यो काक कपट बासही। 
नाव नदी धार डूबि रही पाप भारहीं। 
हेरि हमरि ओर नाथ बेगि करहु पारही। 
नाहिं अन्य आस एक जगत बीच दासही। 
हर्ष हहरि मरन चहत शरण पर्‌यो पासहीं। 


(२८९) 


पाहि प्रभु पाहि प्रभु पाहि प्रभु पतित पामरे। 
कोउ नहिं कोउ नहिं कोउ नहिं मोहि थामरे। 
- कूप कटु गिरिउ अब आय कर पकरि काढ़ही। 
दोष दुख नाशि निज नेह सरि सुधा बाढ़ही। 
पाइ अति तोष सुख सानि गुण ग्राम गावहूँ। 
राम गति राम मति राम पति रमत ध्यावहूँ। 


4६३ 


संत सतसंग शुचि अमिय नित नित्य छाइकै। 
होय हिय हर्ष अति राम सिया दर्श पाइकै। 


(२९०) 


रावरी कृपा कोर कनहूँ एक बार पाऊँ। 

तो सुफल करों जीवन दुख दोष को भगाऊँ। 
पाय मन मोद मुदित प्रेम सुधा सर नहाऊँ। 
संत को स्वभाव वसन पीत पहिरि चम चमाऊँ। 
महाभाव नेह नवल अन्न लहिं अति अघाऊँ। 
प्रेम वारि दृगन ढारि प्रिय प्यास को बुझाऊँ। 
एकान्तिक सेवा तव सुख हेतु भरे भाऊ। 
हर्षण करौ अहर्निशि रसमय रघुकुल राऊ। 


(२९१) 


कहु कबहुँ कौशल किशोर कृपा कोर ते चितैहौ। 
मोहिं मानि आपन दास शिशु बहु प्यारि के हितैहौ। 
निज बाहु छाया वास दै भव भीति ते छुटैहौ। 
शिर पाणि पंकज फेरि निज अभय पद पहूँ बिठेहौं। 
पुनि प्रेम दुर्लभ देइ तेहि छन छनहि बहु बढ़ेहौं। 
हिय बैठि लीला मधु मधुर रचि रसहि रस चढेहौं। 


१६४ 


रसरुप दर्शन दे दृगहिं दिशि विदिशि को भुलैहौं। 
सब श्याम श्यामहि दिखे दृष्टि दै हर्षण जिलैहौ। 


(२९२) 


हाय कबहूँ प्रभु मेटिहौ शोग। 

सच्चिद आनंद सहजहिं तिहरो, नियत नित्य हौं भोग। 
निरूपाधिक भोक्ता तुम मोरे, सिखये सद्गुरू योग। 
ममता अहं छोड़ाय ताहिं ते, करहूँ विमल नशि ढोंग। 
भोगहु रुचि अनुसार सदा मोहि, निज सुख हेतु प्रयोग। 
यथा धान बूसिहिं करि पृथकी, कृषक चातुरे लोग। 
चावल खात प्रेम पगि प्रमुदित, समुझि स्वकहिं विनियोग। 
हर्षण कृपा पंथ को चितवत, कब हरि हरिहैं शोग। 


(२९३) 


जो जो शोक समनि प्रभु करूण कृपा जग पाये। 
सो सो भये निहाल परम आनन्द समाये। 
मानि रोग सम भोग सदा सतसंग विलासी। 
राम रसिक रस रूप बने प्रिय प्रेम उपासी। 
नेह नवल नव नयन चुओ नित अमृत धारा। 
नाम रूप प्रभु चरित रमे दिव धाम मझारा। 


१६५ 


विधि निषेध के पार लिये शुचि संत स्वभावा। 
हर्षष. चरत सुलोक सदा मुद मंगल छावा। 


(२९४) 


ऐ हो कृपालु कृपा सिन्धु एक बार मोरी ओर हेरिये। 

दास को न अन्य ठाव कहूँ सत्य कहौं एक आस तेरिये। 
केते अघी सु कृपा कोर तरे एक रह्मो मैं कु घेरिये। 
हाय तड़प तड़प मरत भवहिं माँझ बाँह पकरि ऐंचु मेरिये। 
ढील देत आत्म विनशि परै कठिन कलि काल के दरेरिये। 
बिना हेतु सहज कृपा कारि विरद वेद वदत मुनि टेरिये। 
नाम दीन बंधु दयानिधि नाथ पाप नाशि दृग फेरिये। 
हर्ष हृदय प्रेम भरहु सदा राम रमहु करि निज डेरिये। 


(२९५) 


राम रावरौ कृपा की कोर जौ लॉ न पैहौं। 

तौ लौं ऊंच नींच बहत सदा सुख ते न सोइहौं। 
कर्म बेड़ि कठिन कड़ेउ दुर्दिन दुख रुप ढोइहौं। 
काल कर्म गुण स्वभाव दोष दबे दुसह रोइहौं। 
सुखहिं हेतु करत सदा उपाय को अपाय जोइहौं। 
भव कु सिन्धु बहत बूड़ि सहाय नहिं तृणहु खोइहौं। 


१६६ 


विरति ज्ञान भक्ति भली कबहूँ बीजहू न बोइहौं। 
दर्श पर्श प्रेम कथा हर्ष स्वपनेहू न मोइहौं। 


(२९६) 


जेहि विधि द्रवहु राम जनरंजन, सोइ विधि अब द्रुत कीजै। 
सब समर्थ असमर्थ समुझि मोहिं, करुणा कृपा पसीजै। 
मन प्रतिकूल छोड़ाइ सुहृद वर, निर्बल बाँह गहीजै। 
निज अनुकूल बनाई सहज शुचि, अपने रंग रंगीजै। 
हृषीकेश उर प्रेरक श्री सियपति, माया विगत करीजै। 
निज पद प्रेम सेव शुचि पाँवरि, वितरि अभय अब दीजै। 
साधु स्वभाव सहज शुचि शीतल, करहु हृदय जेहिं जीजै। 
हर्षण शरण पुकारत आरत, किमि न आय सुधि लीजै। 


(२९७) 


चितवत कृपा की कोर कृपा सिन्धु तेरे द्वार परयो। 

सब विधि भलो अपुन जिय समुझि सत्य राम रहत अर्‌यो। 
चितवत भिखारी ओर भीख भली देहु उदर भर्‌यो। 
जग बिच नहिं नेक ठाव लखत सबै बिना अग्नि जर्‌यो। 
अशरण शरण सबहिं सखा सहज वेद विरद बड़ि कर्‌यो। 
सौलभ सौशील्य वात्सल्य गुण उदार उदधि भर्‌यो। 


१६७ 


महा महिम महा दानि दीन बन्धु देखु ग्लानि गरयो। 
हर्षण तव पद प्रेम सुधा पाइ चहत मृत्यु उबरयो। 


(२९८) 


कारण बिनु मम नाथ कृपालु। 

सहि न सकत तनिकहूँ जन पीरा, द्रवत दयावश दीन दयालु। 
गौतम तिय गति कथा साखि जग, पाप पषाण भयी वर बाल। 
श्री सिय हारक अधम रावणहु, प्रभु मुख प्रविश मुक्त भव जाल। 
जगत-जननि को निन्दि रजकपुर, पायो लोक विशोक विशाल। 
औरहु अधम अनेक कृपा बल, सुख सनि सब विधि भये निहाल। 
दीनबन्धु करुणाकर रघुवर, कृपासिन्धु समरथ जन पाल। 
चितवत कृपा कोर तव हर्षण, कबहुँ करिहौ रसमय रसाल। 


(२९९) 


हाय कबहूँ प्रभु प्रेम पगनि की, चाह विषय विष मारेगी। 
नाम सुधारस रासी रसना, श्री सियराम उचारेगी। 
युगल रूप की प्यासी अखियाँ, आँसुन झर झर झारेंगी। 
चरित चन्द्र सुनि श्रवण अतृप्तहिं, रस हित तृष्णा तारेगी। 
धाम प्रीति पगि बुद्धि विरहिनी, जगत बीज बड़ वारेगी। 
रसिकन संग रमत निशिवासरं, हिय रस धारा ढारेगी। 


१६८ 


आह भरी विरहानल कबहुँक, धधकि हृदय अघ जारेगी। 
हर्षण. उन्‍मत विचरि प्रेम पुर, दशा दुसह दुख दारेगी। 
(३००) 
लोक लाज कुल कानि त्यागि सब, पराभक्ति कब जागेगी। 
अष्ट भाव सत्विक तन प्रगटिय, परम प्रेम मति पागेगी। 
रामविरह दश दशा उपजिचित, जग रससबहिं भुलावेगी। 
प्रेम विलक्षण वर वैचित्रहिं, लहि जिय जरनि बुझावेगी। 
महाभाव मादन उन्‍्मादन, रसमय आत्मा छावेगी। 
लहि सिय राम दरश दिव पर्शहु, सेवा सुखद सुहावेगी। 
प्रभुसुख कहँ सुख मानि मोर मति, मुखोल्लास हित रागेगी। 
हर्षण कृपा कोर अभिलाषत, सो बेला कब आवेगी। 
(३०१) 
हाय कबहूँ हरि मोहिं निहरिहौ। 
निजपद पंकज प्रेम सरस दै, रसमय जीवन करिहौ। 
जेहि लहि मनुज सिद्ध बनि अमृत, तृप्त रहत तोइ सरिहौ। 
जा कहँ पाय अन्य नहिं चहिहीं, राग द्वेष दुख दरिहौ। 
मन उत्साह न रमौ जगत रस, शोक मोह भ्रम टरिहौ। 
अमृत रूपा शान्ति सुखद शुचि, प्रीति हृदय बिच भरिहौ। 
जेहि अनुभवत आत्म रमि मात्यो, बनि स्तब्ध विचरिहीं। 
हर्षण करि निष्काम अचंचल, छन छन प्रेम पसरिहौ। 


१६९ 


(३०२) 


है हरि कब कहिहौ मोहिं अपनौ। 

सुनतहिं दीन दास बल तिहरे, होइहि सुखी छोड़ि जग सपनो। 
साधन संबल एक न मोरे, भक्ति विवेक न त्याग न तपनो। 
केवल कृपा रावरी चितवत, हृदय भरोस ताहि को जपनो। 
सहिहाँ कबलौं यम की भीतिहि, समुझि मनहिं मन लागत कँपनो। 
कृपासिन्धु निर्हेतु कृपा करि, करहि मोर अबहीं उत्थपनो। 
नतरु दुसह सांसति सह नित्यहिं, पचि पचि मरिहौ करत प्रलपनो। 
हर्षण केते करि उद्धारहिं, निज पद दीन्हें नाथ बड़पनो। 


(३०३) 


प्रेम यज्ञ किये चहाँ, रामचन्द्र रघुपति रघुराई। 
राग द्वेष अहं मोर अभिनिवेश दारुण दुखदाई। 
कुटिल कठिन कटुक असत अविद्या दुरास चहति खाई। 
शक्ति नेक नाथ नहीं शरण गद्यो तोरि दुखित आई। 
अविद्या कुताड़का द्वेष सुभुज राग मारीच ताई। 
विदारि यज्ञेश यज्ञ पूर्ण करहु कौशिक की नाई। 
विरदबड़ि विलोकि निजी जानि मोहिं सब विधि असहाई। 
करहु कृपा हर्ष प्रभो पकरि पानि प्रेम पथ चलाई। 


१७० 


(३०४) 


हा प्रभु कबहूँ प्रेम पथ पइहौं। 

यज्ञ कुण्ड निज हियहिं विरचि बड़, विरह वह्लि भरि दइहौं। 
अह मम अरू आसक्ति दुरासा, समिधा सविधि जलइहौ। 
सहज सने सुघृत दै आहुति, आत्म रमण अपनइहां। 
श्री सियराम नाम शुचि स्वाहा, अविरत याग अघडइहौं। 
प्रेम वारि तर्पण करि अहनिशि, यग-भुक्‌ भले रिझइहौं। 
इन्द्रिय धेनु दान यज्ञेशहिं, दै सब स्वत्व मिट॒इहौं। 
महाभाव अभिभृत सस्‍्नानी, रसमय हर्ष सोहइहां। 


(३०५) 


पतित पावन नाथ साँचे। 

तबहिं वदिहों बड़ विरद वारे, कहत हौंहू रेख खाँचे। 
उर बैठि अन्त:करण शुद्धी, जबहिं करिहौ नेह नाँचे। 
भवरस विरति पद प्रेम दैहो, आँच त्रय जेहिं तेन आँचे। 
शम दमादि षट संपति पाये, दीन बनिहों हीन पाँचे। 
साधु संग हरि कथा श्रवण सुख, ढाल निज जग के सु ढाँचे। 
जित देखौं लिलही सिय रामहिं, जरत विरहानल न बाँचे। 
नाम रटत उनमत्त फिरत जग, नयन हर्षण नीर राँचे। 


१७१ 


(३०६) 


प्रेम प्रवाह परम प्रिय पाई। 

मेटि हौ मन त्रैताप दुख, सुखभय सलिल नहाई। 
शुचिमय सुखद शान्ति सत सदनहिं, बसिहौं विमल अमाई। 
नाम रूप लीला रत धामहिं, साधु स्वभाव सुहाई। 
रसिकन रंग रसे निशिवासर, प्रभु गुण ग्रामहिं गाई। 
रहिहौं रसमय रमत राम महू, प्रेमाद्वैत विधाई। 
सेवा सरस श्याम-पद पइहौं, आनँद सिन्धु समाई। 
हर्षण आस लता कब फलि है, राम कृपा जल पाई। 


(३०७) 


हिय हर हमको हेरो आज। 

कृपासिन्धु करुणा कर स्वामी, कृपा विलोकनि भ्राज। 
रसमय रसहिं रमावहुँ जन कहँ, राम रसिक रस राज। 
निरस निबल निर्धन नि:आश्रय, हों बिन साधन साज। 
हा हा खात शरण तव लीन्‍्हीं, नाथ गरीब नेवाज। 
वैष्णव वेष बनाय फिरों जग, राखहुँ तेहि की लाज। 
जो मन अघहिं हृदय निज अनिहौ, कबहूँ न उबरब काज। 
हर्षण प्रेम भीख भलि पावै, तुम दानिन सिरताज। 


१७२ 


(३०८) 
प्रभु का सहारा गद्यो रे, भव भूजन के काज। 
प्रेम पियूष पियन के हेतहिं, प्रेमिन संग समाज। 
नाम रूप अरु लीला धामहिं, रहहिं रसे रस राज। 
सुमिरन श्रवण सुवर्णन करि करि, प्रेममत्त तन भ्राज। 
रसमय राम रसिक रस रासे, बहे विरह सरि माँझ। 
सेवा सरस सियापति साहब, सारहिं सुखद सुसाज। 
पर परमार्थ पाइ पद प्रियतम, ह्लै कृतकृत्य विराज। 
हर्षण आस पूर कर स्वामी, राखु शरण की लाज। 
(३०९) 
हिय में रमैया रमोरे, रसमय रघुवर राम। 
मोहन मधुर चन्द्रशत आनन, कोटि काम छवि धाम। 
लीला रसिक ललित तहँ लीला, करहु देन विश्राम। 
अन्त:करण अजिर महँ बिहरहु, निशिदिन आठो याम। 
इन्द्रिय रानि प्रलोभहिं लखि लखि, अविचल अकल अकाम। 
दलि दुरास निशिचरी ताड़का, मेटहु मुनि मन घाम। 
राग द्वेष मारीच सुभुज नशि, प्रेम यज्ञ पुर राम। 
जड़ मति गौतम तिय पुनि तारी, मोहहु मिथिला धाम। 
भव दुख भव चापहि प्रभु भंजी, राजहिं दिवि गुण ग्राम। 
सूक्ष्म बुद्धि सिय सुभग विवाही, रमहि रास रस राम। 


१७३ 


प्रेम पुरी प्रिय बन प्रमोद चित, वृत्ती बहु विधि वाम। 
हर्षण जीव यतन बिन बीक्यो, तव हेतुहिं बिन दाम। 
(३१०) 

हिय के बसैया बसोरे, दुष्ट दलन रघुवीर। 

मम मन दंडक वन नित विहरहु, करि पुनीत सुख सीर। 
प्रेम भक्ति भूरूह भल सोहैं, सदगुण मृग पिक कीर। 
पंच ज्ञान गो पंचवटी के, विषय बनहु वसि धीर। 
तृष्णा दुखद सुपनखहिं द्रुत करू, नाक कान बिनु वीर। 
चौदह अनरथ सहस चतुर्दश, दनुज विदारहु तीर। 
मोह मौलि दस अहं कर्ण घट, काम मेघ रव मीर। 
लोभ बृहद तनु क्रोध देवांतक, द्वेष कुमुख बे पीर। 
महाउदर मत्सर अघ बहुतक, अमित निशाचर भीर। 
सब समाज रघुवर संहारहु, कृपा सिंधु रण धीर। 
बुद्धि विकल सीताहिं अपनाओ, सूक्ष्म शुद्ध हिय हीर। 
हर्षण जीव बिभीषण पावै, अचल प्रेम जागीर। 

(३११) 

आरत हरण शरण सुखदायक, सबके प्रिय उर प्रेरक राम। 
अधम उधारन पाप विनाशन, दीनबन्धु दुख दारक नाम। 
निवाज गरीब गती अगतिन के, परहित हेतुहि ललित ललाम। 
कृपासिन्धु करूणाकर समरथ, अति उदार जन पूरण काम। 


१७४ 


सर्व सुलभ सौशील्य गुणाकर, धनि अनुपम वात्सल्य स्वधाम। 

जगन्नाथ सर्वेश्वर सुखप्रद, नाथ अनाथन के बिनु काम। 

जीव-जीव सुख के सुख सत-सत, प्राण-प्राण निर्मल गुणग्राम। 

हर्षण निज पद प्रेम भीख भलि, किमि नहि वितरि उबारत माम। 
(३१२) 

भय भरि आयो शरण तिहारे। 

श्रवण सुन्यो शरणागत वत्सल, राम प्रणत रखवारे। 

तेहि ते तकयो दौर प्रभु पौरहिं, त्राहि त्राहि सुख सारे। 

जहाँ जाउँ तहँ जाउँ डेराई, कोउ नहिं मोहिं सम्हारे। 

जेहि चितवौं तेहिं ते भय पाऊँ, काते कहाँ पुकारे। 

भय में रहहुँ भयहिं में विहरहुँ, भयमय भोग हमारे। 

तन मन बुद्धि भयहिं ते भरिगे, कम्पत आत्म अपारे। 

अभय दानि रघुनन्दन हर्षण, राखु अबहिं पचि हारे। 
(३१३) 

शरण शरण शरण पर्‌यो प्रेम चहौं साई। 

प्रणत पाल परम प्रभो रामभद्र राई। 

मोरि तोरि सहज प्रीति पुरातनी भाई। 

विवश अजा भ्रमहि भर्‌यो भवहि भाव लाई। 

पानि पकरि खैंचि नाथ जगत जाल जाई। 

प्रेम परा भक्ति देहु महाभाव छाई। 


१७५ 


राम रसिक रस स्वरूप रसहिं महँ डुबाई। 
हर्ष हृदय हेरु हरी नित्य निज बनाई। 

(३१४) 
चरण कमल अमल अतिहिं, अरुण वरण भाये। 
कुलिश कमल ऊर्ध्व रेख, अंकुश ध्वज छाये। 
कबहुँ नाथ देखि होहूँ, सुफल शीश लाये। 
शिव मुनि मन मानसरहिं, हंस वेद गाये। 
देव-सरित जनक पूत, परम अर्थ दाये। 
इष्ट दानि अरु अनिष्ट, नाशि सुख समाये। 
कदा कृपा कोर निरखि, दास गुनि बसाये। 
दरश लाहु परम प्रेम, हर्ष सेव पाये। 

(३१५) 
प्रभु पद पंकज पाय रे का मम आस फली। 
जनक लली कर लालित लोने, सुख सुषमा सरसाय रे। 
रसिक भ्रमर जहाँ नित मड़रावै, पियत पराग अघाय रे। 
जासुचिन्ह भू-अंकित लखि कै, मोहहिं कामिनि हाय रे। 
श्वेत श्याम अरू अरुण वरण वर, लसत त्रिवेणी आय रे। 
नूपुर नवल साम स्वर शाब्दित, झुन झुन झुन झनकाय रे। 
रसमय रसिकन रस उपजावत, रस की धार बहाय रे। 
हर्षण हर्षि हृदय कब लइहै, अरू बिन्दु नहवाये रे। 


१७६ 


(३१६) 
भव भय हठि हरण चरण, हरि के हितकारी। 
हाय कबहुँ मोहिं दिखाय, कौशलेन्द्र राम राय, 
दैहौ दोष को दुराय, दीनन दुख दारी। 
जेहि पद परशि मुनिहु तिया, तरी पतिहिं भाव हिया, 
सोई पद चहत जिया, संतन सुख सारी। 
जेहि पद पद त्राण सेव, भरत भाव भले भेव, 
असुअन नहवाय धेव, विरह विकल भारी। 
एकहिं भव सिन्धु पोत, हिय तम नाशक प्रजोत, 
पर प्रेम सुभग स्त्रोत, हर्षण हिय हारी। 
(३१७) 
दानि अभय परम प्रेम, भक्तन सुखदाई। 
रघुपति कर कल सरोज, अनुपम आजानु ओज। 
जेहि शक्ति श्रुतिहूँ न खोज, अगम अमित गाई। 
जेहि कर भव चाप तोरि, पाणि ग्रहण करि किशोरि। 
मिथिलहिं रस मधुर बोरि, किय सम्बन्ध सुहाई। 
जेहिं कर केवट उठाय, गीध परशि दृग बहाय। 
शबरी फल मधुर खाय, श्राद्ध किय अमाई। 
जेहि कर बालि को विदार, निशिचर कुल कहूँ संहार। 
बिभीषणहिं तिलक कार, जगत अभय पाई। 


तेहि पाणि पंकज पाय, बिगरी सुधरि सब जाय। 
हर्ष-शीश कबहुँ हाय, रखिहैं रघुराई। 


(३१८) 


रघुपति शुचि सुभग पाणि, परसत दुख दारें। 
अरुण वरण अमल तालि, पृष्ट सुघर श्याम शालि। 
नख द्युति जनु चन्द्र मालि, रक्त सित सम्हारे। 
कंकण कमनीय कान्ति, छहरति छबि बितरि शान्ति। 
मुदरी चित चोर शभ्रान्ति, शोभित सुख सारै। 
मुद्रा अभयी सुसोह, कबहूँ प्रीति परम दोह। 
कबहुँ ज्ञान विरति जोह, जन जन मन हारै। 
हर्ष कबहुँ पाय पर्श, जै है जग भलि दर्श। 
समुझि समुझि आत्मकर्ष, रसहिं रस प्रसारै। 


(३१९) 


मधुमय मुख मुसकत मनहारी। 

कबहूँ दिखाय राम रघुनन्दन, हरिहौ विषय विकारी। 
कृपा दृष्टि करूणा अवलोकनि, सुधा सरिस सुखकारी। 
मोहि नहवाइ पियाय प्रेम पय, पोषिहाँ अमिय अहारी। 
मृदु बतरानि कहहुगे आपन, नित सम्बन्ध विचारी। 
भ्रम भय संशय ग्रन्थि हृदय पुनि, नशिहौ कर्म अपारी। 


१७८ 


मुखोललास लखि लखि तव रसमय, होइहौं हृदय सुखारी 
हर्षण उर अभिलाष पूर करि, हरहु ताप धनुधारी। 
(३२०) 
प्रभु मुख सरोज मधुप कबहूँ होइहौं। 
विषय विकार विहाय पंचविधि, श्री मुख विषय बनइहौं। 
सदा प्रसन्‍न पेखि चन्द्रानन, चित्त चकोर रमइहौं। 
कोटि कोटि कंदर्प विमोहन, मन मति तहाँ पठइहाँ। 
कृपा कोर चितवनि टूृग देखी, आनन्द सिन्धु समइहौं। 
अमृतमय अनुराग भरे रस, लखि लखि सर्वस खोइहौं। 
तेहि प्रतिकूल पगहु नहिं चलिहौं, सानुकूल सरसइहौं। 
हर्षण हर्षि हृदय हँसि हेरत, जन्म सुफल कर लडहौं। 
(३२१) 
कौशल किशोर कबहु दरश दै हौ। 
कोटि काम कमनीय मधुर मधु, शोभा सुधा पिलइहौ। 
करुण कृपा निज सहज दिखाई, अपनेहि ते अपनाइहौ। 
श्याम स्वरूप सिया सह स्वामी, नयन पथहिं प्रिय अइहौ। 
जो स्वरूप श्री शिव-भुशुण्डि मन, बसहि सोइ सरसइहौ। 
जेहि महँ योगी रमत अहर्निशि, तेहि महँ मोहि रमइहौ। 
मनु शतरूपा जेहि दृग दरशे, ताहि दिखाय भुलइहौ। 
हर्षण चितवत पंथ कृपा को, हाय हृदय महँ लइहौ। 

(३२२) 

मंगलमय मृदु मंजुल मूरति। 

राम रसिक रसिकेश्वर केरी, रसमय रसी रसहिं रस घोरति। 
मोद मई मनहरण सलोनी, सुठि सुषमा छबि सिन्धु हिलोरति। 
मधुर मधुर मधुमइ मधु श्रावति, वशीकरनि बरबसहिं विभोरति। 
शोभा सीम सुभग सुख सरसति, जड़ चैतन्य सबहिं रस बोरति। 
आनँदमय चिन्मय सत रूपिणि, भवसागर शोषक छल छोरति। 
अकथ अगाध अगम्य अनूपिनि, लखतहिं जन जनके चितचोरति। 
हर्षण हाय हृदय भरि कबहूँ , प्रेम पगे पेखिय तृण तोरति। 


(३२३) 


कृपा कोर पेखि कबहु राम चहहुगे। 
भूलि अघ ओघ पाणि पकरि हिय लगाय, 
दीनबन्धु दयासिन्धु विरद बहहुगे। 

निज पद सेवा सरस सुधा सिन्धु बोरि, 

अति उदार अमित दानि बानि गहहुगे। 
तरसत जेहिं योगि प्रभूृति ध्यान धरत नित, 

करि तेहिं कैंकर्य निपुण हमहि लहहुगे। 
जेहि विधि प्रभु मुखोल्लास सत सतत रहै, 

तेहि विधि दासहिं बनाय नाथ नहहुगे। 

सेवक स्वामि सुख सुखी नित नव निहाल, 
भूलि भान आनंद अपारहिं सहहुगे। 
लखि मोहिं सब प्रकार सेवा रसहिं रसत, 
सीतापति सनेह सो अपुन कहहुगे। 
हर्षण अभिलाष रघुराज हाय कदा, 
पुराइ प्रेम ते योग क्षेम वहहुगे। 


(३२४) 


कब सियराम सेवनि सारू। 

पाय प्रमुदित प्रेम पगि पगि, करब रुखहिं निहारू। 
नाथ सुख गिन सत्य निज सुख, चाह सकल बिसारू। 
प्रमुद लखि-लखि साहबहिं नित, नचब मनहिं मझारू। 
भक्त प्रभु सम मानि पुनि तिन्‍्ह, सेउब सुठि सुखारू। 
अहं ममता त्यागि हरि के, शेष भोग बिचारू। 
सहज स्वरुप सत्य शुचि थिति, हर्षत हिय अपारू। 
राम हर्षण. दास छन छन, सिय स्वामी सम्हारू। 


(३२५) 


सबकी साज सम्हारी, साख भरें श्रुति सारी। 
पापी बड़े बड़े पातक को, कीन्हे जगत मझारी। 


पढप 


साधु स्वभाव तिनहिं दै तार॒यो, रामचन्द्र धनुधारी। 


बिरदावली तिहारी। 
तैसहि नाथ जानि मोहिं को, करहिं कृपा सुखकारी। 
अबकी लेहिं उबारी। 
परम विरति विज्ञान भक्ति दै, देवहि प्रेम अपारी। 
योग क्षेम करि भारी। 
अह मम रहित बनाय साधु शुचि, सरल सुखद सदचारी। 
; मन वच क्रम उपकारी। 
शीतल सरस शान्ति सुठि निर्मल, हृदय रहै रस गारी। 
जग सिय राम निहारी। 
अति अकाम मन चित सब मोरे, अमृत अनुप पियारी। 
जिऔ जगत अविकारी। 
नाम रूप लीला रत प्रभु के, बसौं धाम रसवारी। 
सेवा निपुण तुम्हारी। 
सबहिं मान दै रहौं अमानी, तृण से नीच विचारी। 
हर्षण शरण पुकारी। 


(३२६) 


हाय प्रेम पगे सुधा सिन्धु सने, साधु के स्वभाव कबहूँ पागिहौ। 
सोइ सोइ रहनि रहत कहनि करत, शील में समाय राम रागिहौं। 
सरल सुखद सुरस सनी सुभग शांति, एक रस रमाय जगत जागिहौं। 


१८२ 


शम दमादि धारि दीन भाव भले, राग द्वेष दोष नाहिं दागिहौं। 
अहंकार ममासक्ति वासना कु काम को, मिटाय भजन लागिहौं। 
क्षमा दया तोष सहस आनि हृदय, संत संग संग सदा बागिहौं। 
जन्म मृत्यु काल कर्म भूख प्यास, शोक मोह पार यज्ञ यागिहौं। 
सीय राम सेव सुखद जल जुड़ाय, हर्ष प्रभो जरत बिना आगिहीं। 


(३२७) 


मन सिय राम सेवन आस। 

काह करौ केहि काहिं सुनावौं, जिय जानि जगत निवास। 
स्वामि स्वामिनी चरण कमल को, भल भयो चाहत दास। 
साधन कोटि करै किन कोऊ, नहिं कबहूँ हृदय प्रकाश। 
केवल कृपा कोर ते सुरझी, अरुझी अमित अनयास। 
सोई कृपा की दृष्टि देखत, जीवत जग ते निराश। 
पावहिं मनोरथ अगम अनुपम, अमोघ दुर्लभ सुपास। 
हर्षण शरण पौरहि पुकारत, पूरिय कबहुँ अभिलाष। 


(३२८) 
राम तू रसाल सत्य रसिक रस स्वरूपा। 
हों अनंत रस अखंड एक अति अनूपा। 
अमल निजानन्द सिन्धु सुभग शुचि अपारा। 
सदा सुभद्र स्वे स्वयं स्वेनकृत विहारा। 

हों सेवक तू उदार सहज सुखद स्वामी। 
राम रसहिं पियन प्यास प्याउ पद नमामी। 

रसिक जनन पाँति पाय पिऑऔं मत्त होई। 
नाथ दु:ख दरहु हर्ष तृषा व्याध रोई। 


(३२९) 


राम रसिक रसमय रस रसियारे, आ आ तू आ! 

मधुर मधुप मधु कहँ मधु बसिया रे, पा पा तू पा! 

आत्म कमल की कली सुहानी, नर तन ताल खिली रस सानी! 
परखि रही तव राह रमैया रे,छा छा तू छा! 
मुखरित मुख मधुमय मडराई, रसि रस रसहिं पियै प्रिय पाई! 
गुन गुन गुणमय गतिप्रद गानहिं रे,गा गा तू गा! 
पंकज पखुरी होय पुरानी, झरि जैहैं तव सुख की खानी! 
पछितैहौ प्रियमत पुनि अब ही रे,धा धा तू धा! 
हर्षण दोष नेक नहिं प्यारे, खिलतहि कली पुकार॒यो आ रे! 
रसिकहिं रस दीन्‍्हें बिन झरि हैं रे, भा भा तू भा! 


(३३०) 


देव दयित दयानिधि भुवन एक बन्धो। 
सिया रमण दुःख दरन दीनानाथ कृपा करूण सिन्धो। 
जाकी महिमा महान तेहि सम अतिशय न आन नेति नेति 

श्रुति बखान कोटि चन्द्र सुखद श्याम सुभग लोचनाभिरामा। 
कदा कृपा कोर हेरि दास उर बनाय डेरि स्वपद प्रेम ते सुघेरि 
नेत्र पथहिं आय प्रभु पूरि हर्ष कामा। 


(३३१) 


नाथ सो बनाय कहाँ जीह जरै जीय जानि यथा हों भुलाई रे। 
केती केती योनि भ्रम्यो, कहाँ कहाँ जाय जा जम्यो, 
काह काह नाहि कियो पाप पुण्य स्वर्ग नरक कर्म कट भ्रमाई रे। 
सतत तीन ताप जरि मर्‌यो, शान्ति स्वप्न नाहि सुख सरयो, 
कर्म कुटिल पाक समय रोय रोय जियत जगत कोउ नहिं सहाई रे। 
कृपा सिन्धु कृपा कोर बिना, जडइहैं ऐसेड सबहिं दिना, 
दीनबन्धु दया करहु दीन हीन साधन बिनु शरण तव दुखाई रे। 
सकृत श्याम वपु लखन हेतु, भुक्ति मुक्ति योगी न चेत, 
ताहि चखन चाह हृदय हर्ष चितव पंथ कृपा कबहूँ मोहि बनाई रे। 
भगति विरति ज्ञान को दृढ़ाई, सुखद संत सेव में लगाइ, 
परम प्रेम में डुबाई उरहिं बीच नित्य नवल रसहि रस बहाई रे। 
(३३२) 
भोहि तो प्रतीति सीय स्वामि की अनाथ नाथ विरद वेद गाई रे। 


हों अनाथ सबहिं भाँति, कैसेउ कोउ न पूँछि बात, 
दीन हीन के सहाय एक रामचन्द्र कौशलेन्द्र कपि सहाई रे। 


याचत भीखहिं भिखारि, रोवत दोउ कर पसारि। 
नाथ के मुखारविंद अति विकास हेतु सेव कर्म हो सुहाई रे। 
सेवा सरस सुखद गाय, एकान्तिक नितहिं पाय, 
सुधा सिंधु मग्न होय हर्ष, हर्षि नाथ काहिं नित्य ही रिझाई रे। 


(३३३) 


कहा समर्पण प्रभु को करिये। 

बाहर भीतर सकल विलोकेइ, स्वत्व नेक नहिं धरिये। 
जो जो जग महँ मोर कहावत, मैं कहि जाहि उचरिये। 
सो सो अहं सहित सब स्वयमहि, नियत नित्य तव हरिये। 
तू अरु तोरहिं केवल राजत, अणु अणु सत सुख सरिये। 
मैं अरू मोर असत सब दुखप्रद, भ्रम मय पचि पचि मरिये। 
शेष भोग मोहि निज जिय जानी, भोक्ता बनि रस भरिये। 
हर्षण हृदय हेरि हरि घोषत, कहा समर्पण करिये। 


(३३४) 


राम बन्धु-वीर-वर-सुपथ्य-प्रिय पियारे। 

जननि जनक मित्र महत मान-प्रद हमारे। 
राम धेय ज्ञेय ज्ञान ध्यान गुरू प्रतारे। 

भक्ति मुक्ति भुक्ति गेह तनय तिय सुखारे। 

राम द्रव्य लोक परलोक सुख सहारे। 
राम जीव आत्म आत्म साहब हित कारे। 
राम इष्टदेव दयित नृपति विधि विहारे। 
हर्ष मोर सर्वस सत राम एक अधारे। 


(३३५) 


माया महत मोहनी नारी मनुआँ। 

मोहक सहज श्रृंगारहि धारे, बनवति जग मतवारी, मनुआँ। 
शिव विरंचि जेहि वश ह्वै नाचे, औरन काह कथारी, मनुआँ। 
फहरति विजय पताक तिरंगी, सुर नर नाग मझारी, मनुआँ। 
निज रस प्याइ स्ववश करि राखति, दुखद दुरत्यय भारी, मनुआँ। 
बाँचे सोइ हरि शरण जो आये, अभय भये सुख सारी, मनुआँ। 
संत सुखी स्वप्नेहु नहिं शोकी, सोये पाँव पसारी, मनुआँ। 
हर्षण भले भये ते सब विधि, मायहिं तरे अपारी, मनुआँ। 


(३३६) 


असत अविद्या माया मनहरि, जीवहिं नाच नचाई रे। 
सो बिन भये भई सी लागति, कार्य करति दुखदाई रे। 
जेहिं वश जीव विवेकहिं नाशी, गुनत ज्ञान विपरीता रे। 
असतहिंसत अरु दु:खहि सुखकरि, अशुचिहिं शुचि गुन प्रीता रे। 
नित्य अनित्यहि बोध हिये धरि, सब विधि भयो अभागा रे। 

अह मम राग द्वेष दुख दोषहिं, भय भरि नरकहिं रागा रे। 
हरि गुरु संत शरण बिन लीन्हें, कबहूँ न होय उबारा रे। 
हर्षण समुझि सबेरे शरणहि, गहेहु आर्ति रद चारा रे। 


(३३७) 


ठगत फिरै जग ठगिनी माया, रहै सजग तू मोर मना रे। 
कंचन कामिनि कीर्ति दिखाई, सबहिं फँसावति काम सहाया। 
त्रिगुणमयी तिकड़म त्रै फाँसी, उबरन कठिन काल मुख जाया। 
यतन अनेक करै किन कोऊ, जप तप संयम व्रत समुदाया। 
शिव विरंचि नारद सनकादी, सुर नर नाग न कोउ बचाया। 
रघुपति चरण शरण करि आश्रय, हरिजन बचे हरी बल पाया। 
डरति सदा सो संतन नेरे, करि न सके कैसेउ छल छाया। 
अस विचारि हर्षण प्रभु शरणहि, परे रहहु बनि दीन सुभाया। 


(३३८) 


मोर राम धनु धरिया, अबकी करहिं उबार। 

सब समर्थ पूरण परमेश्वर, करुणा कृपा अगरिया।अबकी. 
मायापति उर प्रेरक सबके, हृषीकेश अविकरिया।अबकी. 
अमित काल ते अमित जन्म लै, भवदुख सहत अपरिया। अबकी. 
प्रकृति विवश नाचत निशिवासर, बांधे लोभ रसरिया। अबकी. 
सुख हितकरत उपाय अनेकन, लहत न स्वप्न नजरिया। अबकी, 


१८८ 


माया पार करहु प्रभु प्रीतम, शरण समुझि दुख दरिया। अबकी. 
निज पद त्राण सेव दै हर्षण, राखहु पास सम्हरिया। अबकी. 
(३३९) 
मोहिं माया नागिनि अति काली काट रही हे राम। 
व्याप्यो विषम वृहद विष अंग अंग, विकल भयो दुख दाली। 
नयन न सूझ रसहिं नहिं रसना, श्रवण सुनै नहिं खाली। 
गंध ज्ञान नासा नहिं जानति, त्वचा परश नहिं घाली। 
किमि कछु कहिय दशा कर्मेन्द्रिय, जनु अनर्थ प्रति पाली। 
उठत गिरत भुइ परत तलफि हा, पर्‌यो महा तम-ताली। 
जस जस करत उपाय अनंतन, तस तस होत बिहाली। 
राम कृपा गारुड़ि बिनु हर्षण, होय न सहज सुचाली। 
(३४०) 
माया पति की मया तरैं जन महती मया। 
शरण गये जे अन्य आस तजि, राम चरण भरि भया।तरै जन.। 
दुस्तर दुखद दुरत्यय दुस्सह, अजा उदधि दुर जया। 
साधन सबल अहं कृत साधै, कोटि कोटि बहु तया। 
पचि पचि मरै तरै नहिं कैसेउ, बिना प्रभु की दया। 
अस विचारि मन मोर अभागी, कपट छोंड़ि छल छया। 
करू आलम्बन प्रभु पद त्राणहिं, प्रपति योग निरभया। 
हर्षण अवशि प्रकृति के पारहिं, पै है पद सुख मया। 


१८९ 


(३४१) 


नाचि नाचि हों थाक्‍्यो बारम्बार प्रभूजी। 

माया विवश यथा कठ पुतली, नहिं जान्यो सार असार। 
लख चौरासी योनि भ्रम्यो बहु, बिन संख्या लै अवतार। 
जन्मत मरत दुसह दुख भोगत, करि-करि क्रन्दन कटुकार। 
अतिशय प्रबल प्रकृति भयकारी, निजबल नहिं कोउ लह पार। 
रावरि छोह कृपा को निरखत, कहरत परो प्रभुिं के ब्वार। 
साधन हीन साथ नहिं संगी, डूबत दुख दुसही धार। 
हर्षण अबकी बार बचावहि, कृप करुणा के आगार। 


(३४२) 


याहि ते पौर परयो हौं आयो। 

सब समर्थ माया पति प्रेरक, प्रणणपाल सुख दायो। 
भव दुख दुखित कुकर्म जनित मल, रोम रोम लपटायो। 
तेहि पै माया अतिहिं सतावति, बरबस नाच नचायो। 
पुनि कुसंग अरु विषय सुलभता, दुख महँ दुख भरि तायो। 
इन्द्रिय विकल बहिर्मुख विषड़, मन चंचल चित धायो। 
बुद्धि विवेक रहित भे हर्षण, भगति विरति बिसरायो। 
प्रकृति पार करि अब प्रभु प्रेमहिं, देहिं शरण गोहरायो। 


(३४३) 


सुनु शुचि सिखवन मनुआ मोरे। 

जो तू परमा शान्ति सुहाई, चहहि रसहिं रस बोरे। 
तो विलोकु सिय रामहिं घट घट, भीतर बहिर प्रकाशा। 
जड़ चेतन जहँ लग जग देखियत, सो सब राम बिलासा। 
सर्व भूत हृदि बैठि भ्रमावत, यथा यंत्र निज माया। 
तेहि प्रभु शरण गहै भल भावहिं, सबहिं छोड़ि छल छाया। 
कृपा प्रसाद तबहिं तू पइहै, होइय हिय विश्रामा। 
हर्षण अभय होय हरि पाई, विलसे सच्चिद धामा। 


(३४४) 


हरि को है रहिबो जग साँच। 

बनि संसारी जियब कल्प लोौं, जानहु सब विधि काँच। 
रघुपति को किंकर कहवाई, दिवस सात अरु पाँच। 
छनहू जिये गुनै भल मनुआ, लगै न यम की आँच। 
तैसहि प्रभु बिनु गिनहु मोक्ष पद, सेवक सेव्य न राँच। 
रामदास है नरकहुँ सेवत, सुखकर सुनो त्रिवाच। 
अस विचारि गहि शरण राम की, त्राहि त्राहि मुख याच। 
हर्षण हर्ष समैहे सत सत, आनँद आनँद माच। 


2. 


(३४५) 


सीय राम मय जगत विकासा। 

प्रभु ते प्रगटि प्रभुहिं में राजत, सचिद आनंद ब्रह्म विलासा। 
समय पाय पुनि प्रभुहिं समावत, पुनि प्रगटत जिमि लहर समुद्रा। 
लीलामय प्रभु की चिद लीला, मन संकल्प स्वरूप सुभद्रा। 
एक होय सो बहु विधि भाषत, सब समर्थ विभु विष्णु विराटा। 
जस चाहै तस अपुहि बनाई, विहर स्वतन्त्र सदा सद ठाटा। 
निज महँ निजहि सहारे आपै, करत किलोल यथा वारीशा। 
हर्षण है निर्लिप्त एक रस, सब को प्रभु सब मय जगदीशा। 


(३४६) 


यातनको इहै परमसारसमुझिचित्त चेत, दुखहर रसमय सच्चिदआनंद हेत। 
जड़ चेतन हरि रूप जानि जियसदा सर्वत्र तू मन शिर सब प्रणामै। 
अहंकार ममकार छोड़ि छल सबहीं राम सिया गुण तिन को धामै। 
मुख सिय राम ध्यान हिय हेरहि श्याम गौर बपु वारिद विद्युत आभा। 
प्रेम वारि पग धोय नित्य नित चरणामृत पी पी पाव परम पद लाभा। 
श्रवणन कथा राम गुण ग्रामा दृग दर्शन श्री हरि गुरु संत सुसाई। 
प्रभु पद पद्म संत पद पद्महिं तव त्वक पर्शि लहै सुख भक्ति सुभाई। 
हरि पद चर्चित गंध प्राण जीह प्रभु प्रसाद पोषि तनहिं सेव हेतू। 
संत स्वभाव सुधर्म भागवत धरि हिय हर्षि सेव कर्म पाणि चेतू। 


प९२ 


पद श्री हरि गुरु साधु दर्श कहँ जहँ तहँ चलै जगत सेवा हितकारी। 

मनचितवबुद्धि सौंपि सह आतम तजि रिस रागहिं राम संतोष विचारी। 

रसिकन संग प्रेम मद माती तन महँ सात्विक भाव उदित अविकारा। 

रस महँ बसे रसहि रस भाषै, राम रसिक के चार तत्व सुख सारा। 

विरति विवेक सहज षट संपति, पायविषयमन महूँ सपनेहूँ नहिं आने । 

हर्षण जीवन लाभ लहै तब बनि निष्कामी सुखद राम रस छानै। 

(३४७) 

मानी न मनुआ हमारी कहि थाको बार हजारी। 

बाते वेद विहित समुझायो दुख दर सुख की सारी। 

चंचल चित्त विषय कहूँ धावत, जिमि शूकर मल भष कारी, 
इतहि उतहि द्वुत चारी। 

विरति विवेक भगति बिसरायो, छोड़ि अमिय विष को अहारी, 
मोहि हठि मार अनारी। 

तो कहाँ सौंपि राम के पायन, तजि हौ स्वत्व हिय विचारी, 

सोई तोहिं सम्हारी। 
हृषीकेश उर प्रेरक सब को, रक्षक धनुष बाण धारी, 
हर्षण के हितकारी। 
(३४८) 
सुनु दीनबन्धु रघुराया, मैं मन का महा सताया। 
जनम अनंतन खोय बितायो दुर दुख दोष समाया। 


१९३ 


मनहिं बुझाय बहुत हों हारयो, कछु किय न कान कटु काया, 
चंचलता पन पाया। 

जबहिं प्रेरि तुम ताहि बरजिहौ, हृषीकेश प्रेरक माया, 
मोहि पर करि अति दाया। 

तबहिं अमन बनि वशीभूत है, तव पद पंकज लगि जाया, 
प्रभु प्रेम अति अमाया। 

अर्पित अहै तुमहिं तव मनुआँ, सब विधि शरण हौंहुँ आया, 
हर्ष सेवा लुभाया। 


(३४९) 


स्वामी सत्य सौंह हरि जन की। 

कहत न बनाय यथा दुर्दशा, अहै नाथ मम मन की। 
जहँ जहँ विचर विषय सुख हेतहिं, तहँ-तहूँ दुख लहि ठन की। 
तिय-सुख ललचि वीर्य बल यश श्री, तजै तेज स्वक हन की। 
भय रुज निन्दा नरक नित्य नव, परे मारि लोह घन की। 
विरति-विवेक-भगति-यम-नियमहु, ग्रस जिमि चन्द्र ग्रहन की। 
ललचत चषन हेतु बहु व्यंजन, अधिक खाय मृत तन की। 
शिश्नोदर पर चिन्तित सततहिं, करत आस बहु धन की। 
पाप पुण्य नहिं नयनन निरखत, नहीं भीत यम गन की। 
तेहि पै कीर्ति स्वर्ग सुख चाहत, भूली सुधि गर्भन की। 


१९४ 


सुख को स्वप्न कबहुँ नहिं देखत, तऊ फिरत नहिं सनकी। 
हर्षण हृषीकेश प्रभु फेरहि, मिले शान्ति मोहिं मनकी। 


(३५० ) 


माधव मोहि मन दुसह दुखायो चंचल। 

बहु समुझाव यथा मति नित्यहिं, विषयन सँग तउ धायो। 
तृप्त न होय सहै बरु साँसति, सिर धुनि धुनि पछितायो। 
नरक स्वर्ग दुःखालय जग महँ, जहँ तहँ मोहिं भटकायो। 
नीच ऊँच योनिन मधि पटकी, बहु विधि नाच नचायो। 
तजि सतसंग कुसंगहिं धावत, यद्यपि अति डहकायो। 
कलि मल ग्रसित पाप प्रिय संतत, मीन वारि लव लायो। 
हर्षण करि निर्देतु कृपा प्रभु, मारहिं मन छल छायो। 


(३५१) 


मन की शक्ति अपार, सुनु हर्षण है साधका। 

प्रगट भयों संसार, जेहि ते दुखभय दाह का। 

मोक्ष बंध को हेतु एक यह, शुचि अशुचि है हिय चाहका। 
मनुओ मित्र मने बड़ बैरी, आत्म अनात्म प्रवाह का। 
मुनऐ स्वर्ग नरक को देवै, जन्म मरण बहु बापका। 
जबहिं यथा श्रद्धा तेहि होवे, तस तव रूपहिं थापका। 
भगति ज्ञान वैराग बसावत, साधु संग सोइ जापका। 


पथ 


राम कृपा बल पाइ सोइ सत, प्रेम पगै बिन मापका। 
अस जिय जानि कृपा पथ चितवत, हर्ष बनै प्रभु राधका। 


(३५२) 
मोर मना तू मान कही मम मीठी मीठी। 
जो सुख शान्ति चहै सब भाँतिहिं, तजै दुराशा सीठी सीठी। 
साधु संग प्रभु पद अनुरागै, विषय विकार बिहाई। 
ममता अहं मलिनता तजि पुनि, राग द्वेष दुखदाई। 
शम दम सुठि संतोष हिये धरि, विरति विवेक बढ़ावै। 
संत स्वभाव सबहिं हित कारी, सब महँ राम रमावै। 
तू श्री हरि गुरु संत दास है, सहजहिं प्रेम प्रवीना। 
नाम रूप लीला रस चाखै, बनि हर्षण मन मीना। 
(३५३) 
जो तू लगि है कहे हमारे सत सत। 
तौ मन काम पूर्ण है रहि है, पइहै सुठि सुख सारे यत यत। 
शोक समूह सदा को नशि है, दुख दुर दोष अपारे गत गत। 
मानी जग सब भली भलाई, जड़ चेतन वपु वारे नत नत। 
शांति सेज शुचि सरसत सोइहै, योगि समाधि सहारे रत रत। 
हरि गुरु साधु समाज समादर, लहि है कृपा अधारे व्रत व्रत। 
राम भजन ते सबकी सुधरी, करि संशय हिय हारे मत मत। 
हर्षण हरि सेवा सब दायक, वेद पुराण उचारे सत सत। 


१९६ 


(३५४) 


रे मन विचारू बारम्बार झूठ जग की प्रीति। 
छनिक सुखमय स्वार्थ सानी, राग रंजित रीति। 
सुत वित नारि सखा पितु माता, देश कुल की मीति। 
समय परे कोउ काम न आवै, बनि बरुक विपरीति। 
जेहि ते तू कछु एक कण चाहत, सो सुमेर कुनीति। 
बिनु स्वारथ कोउ कहे न बैठन, लखि जरत बिनु चीति। 
राम कृपा बिनु कत कोउ काको, देत सब यम भीति। 
हर्षण समुझि सबेरेहि हरि रमु, छोड़ि जग की प्रीति। 


(३५५) 


सुबह भयो अब क्या सोना, जाग मुसाफिर जाग रे। 
सद्गुरु सूर्य उदय होइ आयो, तऊ नींद महँ पाग रे। 
जासु वचन रवि-कर निकरनि ते , महा मोह तम भाग रे। 
अति आश्चर्य अँधेरा उर मे, रात बनी तोहिं लाग रे। 
प्रात समय तजि ब्रह्म को चिंतन, स्वप्न लखत अनुराग रे। 
श्रुति मर्याद मेटि बन विमुखी, नहि संध्या जप याग रे। 
नयन खोल निरखत नहिं भानुहिं, निशि प्रमाद नहिं त्याग रे। 
हर्षण उठे अबहूँ हरि कृपते, मानस दोष न दाग रे। 


(३५६) 


जल बुलबुला सम जानु जग झूँठा। 

छनिक गहे ते हाथ न आवत, बिथरत रे मन मूठा। 
रवि कर नीर सरिस अति असतहिं, मृग सम मार पिपासा। 
इन्द्रजाल गंधर्व नगर सम, सीपी रजत सुभाषा। 
गगन वृक्ष लतिका सम शोभित, असत अविद्या रूपा। 
माया ते जल महँ थल लखि सब, परत दुसह दुख कूपा। 
आपात रमणीय गुनहु मन में, फल इँदरावन ताई। 
हर्षण कटुक जानि तजि रागहि, भजै राम सुख दाई। 


(३५७) 


विष ते विषय अधिक दुखदाई, समुझि सदा मन मोर रे। 
विष केवल एक देहहिं मारै, विषय तो जन्म करोर रे। 
सुर नर मुनि जे भये विषय बस, सबहिं सहे दुख घोर रे। 
नहुष निशाचर शशि सुरपति हूँ, गये बहुत झकझोर रे। 
तोहि से खल की काह बसावै, नरक रूप मति भोर रे। 
भोग काल सुखमय इमि भाषत, कोढ़ खाज जिमि जोर रे। 
अन्त दुखद बढ़वति बहु तापहिं, व्याधि विवश सुधि छोर रे। 
समुझि हृदय हर्षण चित चेतै, जीवन रह अब थोर रे। 


(३५८) 


समुझि धौं तू करि विचार अमित जन्म विषय हेतु बीते। 
इहौ देह जात चली भोग भुगत पेट नहिं भरी ते। 
ऊँच नीच योनि सरग नरक जाय ताहि की साप्रीते। 
यदपि सहयो दुसह दुःख तदपि चहते वाहि भूलि भीते। 
शान्ति स्वप्न नेक नाहिं कबहूँ लख्यो ललकि चित्त चीते। 
मोर कही मानि मना अबहूँ काम क्रोध लोभ रीते। 
शेष आयु सौंपि राम भजन हेतु परा भक्ति नीते। 
संत संग बैठि बैठि हर्ष इन्द्रिय गण काहिं जीते। 


(३५९) 


भजों मन सीताराम रसे रस आठों याम। 
नाम प्रताप कृपा प्रभु पाई, दुर दिन जावहिं द्रुतहि दुराई। 
लगै लव होय अकाम,पगे प्रभु रूप ललाम।भजो। 
लीला चिन्तन चित्त बसावौ, चरित चन्द्र हिय गगन उगावो। 
झरै रसामृत धाम, पिये परिपूरण काम।भजो। 
अव्ययअच्युत धाम अयोध्या, सरयू विपिन प्रमोद प्रबो ध्या । 
बसे भल भावत नाम, लहे सेवा अभिराम। भजो। 
प्रभु सँग प्रभु सम सुठि सुख लाधै, साहचर्य सेवन बिन बाधे। 
रमै सँग प्रेमिन ग्राम, बुझै हर्षण हिय धाम।भजो। 


॥९९ 


(३६०) 


प्रभु सो हों बार बार विनय करौं। 

चंचल चित माने न मोर एक, कहिय नाथ काह करौ। 
उपजी उर में प्रतीति सत्य सत, निश्चय दृढ़ धियहिं धरों। 
मोरे बुझाये बूझे न नेक, हाय हरि हियहिं गरीौं। 
कोटिक कल्प करौ अनंत यतन, मन न मरै जियहिं जरीं। 
बने न बनाये बिगरी महान, अमित जन्म टेंव ढरौं। 
प्रभु बनाये बने क्षणार्ध बीच, मनहु अमन होय खरौ। 
मायापति उर प्रेरक की शरण, चहत हर्ष भवहि तरोौं। 


(३६१) 


तेहि ते पुन: पुन: प्रभु पाँव परि परि सुनाऊँ। 

सहज दीन बन्धु दया सिन्धु सुखद विरद वेद वदत शुचि स्वभाऊ। 
करुण कृपा दृष्टि देखि देखि नाथ मनहिं मारि अमन मोहिं बनाऊ। 
सबहिं भाँति साधन विहीन सत्य स्वामि पाप पूर्ण करि अघाऊँ। 
काम क्रोध लोभ मोह मद मत्सर राग द्वेष अहं मम बसाऊँ। 
ताहू पै विरति ज्ञान योग भगति प्रपति प्रेम चहौ शिर झुकाऊँ। 
गरीब को निवाजिबो एक रावरेहि रुचै सत्य जन जिआऊ। 
अनाथ के सुनाथ शरण द्वार तेरे पर॒यो हहरि हर्ष अब बचाऊ। 


(३६२) 
जग ते मुड़यों भलै तैं मनुआ, रघुपति कृपा सहाई है। 
राम राग रस चाखन चाह, बधाई है बधाई है। 
आत्म अनात्म परखि बिन बाधू , सेवन चह श्री हरि गुरु साधू। 
प्रेम पुरी वसि आनँद आसी, हृदय अधिक अधिकाई है। 
सीयराम मय जग नित देखन, करत यत्न सादर श्रुति लेखन। 
श्यामहिं श्याम निहारि अहो तोहिं, पर पुरुषार्थ बुझाई है। 
ममता अहं काम आसक्ती, राग द्वेष बहु बिना विरक्ती। 
तो कहाँ दुखद जनाय पर्‌यो जो, असत असार स्वभाई है। 
साधु स्वभाव प्रेम पथ पालक, चहत बनन जग हित सत चालक। 
तृण ते नीच मान प्रद सबहीं, हर्षण सहनि सुहाई है। 
(३६३) 

मनुआ मोर मित्र हितकारी। 

कुपथ त्यागि सतपथ पहँ पागत, मम आज्ञा अनुसारी। 
होइ प्रतिकूल रहेव जो अब लगि, नरक स्वर्ग बिच डारी। 
पद परमार्थ भूलि भटकायो, नाच नचायो भारी। 
सो सब भूलि देख अनुकूलहिं, गुनि सहाय सुखकारी। 
आत्मा अन्तर करि तोहिं रखिहौों, जानि भजन अधिकारी। 
तोहिं सह सौंपि स्वत्व सब रामहिं, बनि हौं प्रेम पुजारी। 
हर्षण पुनि पुनि तोहि दुलारत, अब जनि. किह्मो गँवारी। 


(३६४) 


मनुआ जबहिं अमन है रहिहौ। 

चंचल पन कहूँ छोड़ि विषय बिनु, प्रेम प्रवाहहिं बहिहौ। 
तबहिं सकल सुख सार सने सुठि, सत्य कामना गहिहौ। 
प्रकृति कार्य यद्यपि तुम गाये, तदपि राम रस रहिहौ। 
सद्चिद आनँद रूप समाई, जड़ता पन कहूँ दहिहौ। 
रस में रहि रस ही है जइहौ, नहीं अन्यता लहिहौ। 
राम रूप में रमत निरंतर, सुधा सिन्धु सनि चहिहौ। 
हर्षण तेहि ते सतपथ अनुसरि, कबहुँ कुपथ नहि गहिहौ। 


(३६५) 


हरि के तुम तुम्हार हरि मनुआँ। 

है सम्बन्ध सनातन सत सत, बात कहत श्रुति छनुआँ। 
लीला हित प्रभु के उपराजे, प्रभु में रहहु लगनुआँ। 
प्रभु बिनु थिति तुम्हार कछु नाहीं, प्रभुहिं प्रकाशत तनुआँ। 
प्रभु बल सँकलप विकलप करहू , मननहु तिन्ह ते गनुआँ। 
तेहि ते बने कृतज्ञ सदा तुम, रटो राम जिय जनुआ। 
कबहूँ कृतघ्न बनेउ नहि भूलिहु, भज्यो प्राण प्रण लनुआ। 
हर्षण कही गाँठ गठियायो, जनि कीन्हेव हिय हनुआ। 


२०२ 


(३६६) 
लखि निज ओर तुमहि रघुराया। 
आइ अग्र अपनइहैं आतुर, हँकरति बाछहि गाया। 
रे मन मलहि चाट करि निर्मल, भरिहहिं प्रेम अमाया। 
प्यार सुदुग्ध पिआइ पुष्ट हित, ललिहँँ लोचन लाया। 
आपन रुप सत्य सत देई, रखिहैँ निज महँ ताया। 
तोहिं महँ नित्य सोउ हठि वसिहैँं, सने सुखहिं सरसाया। 
पलभर कबहँ भिन्न नहि होइहैं, सूर्य धूप के भाया। 
अस विचार मन मोर सयाने, ललकि प्रभुहि लगि जाया। 
(३६७) 
जो कोउ करे राम सन प्रीति। 
वशी रहत तेहि के निशिवासर, जानि आत्म अति मीति। 
करत काज तेहिं के मन चाहे, ऊँच ऊँच अस रीति। 
तिहँ युग तीन काल व्रत लीन्हे, छोंडि महानी कीति। 
आगे पीछे चलत चतुर्दिक, करत भक्त बिनु भीति। 
जहँ जहाँ भक्त पाँव निज राखत, तहाँ हाथ प्रभु हीति। 
दया सिन्धु सेवक सुखकारी, बिनु स्वार्थ टूढ़ थीति। 
हर्षण प्रेम पंथ पर चल तू, लेय अजय कहूँ जीति। 
(३६८) 
प्रभु करि कृपा मोर मन फेर्‌्यो। 


२०३ 


भव रस बहत रहेव निशिवासर, भजन भाव नहीं हेरयो। 
तेहि बिनु साधन कृपा कोर ते, अपनी ओर लगायो। 
भजन प्रभाव प्रतीति उपजि कै, प्रेम पथहिं दरशायों। 
कहा कृतगता मुख ते प्रगटऊँ, मैं अरू मोर तुम्हारों। 
दया सिन्धु जस चहौ बनावहु, शरण परयो प्रभु द्वारो। 
ढील देत चंचल मन दौड़े, है अति अबुझ अयानो। 
ताहि अमन करि निज रस प्यावौ, हर्ष विनय हिय आनो। 


(३६९) 


कलि काल की कुचालि कला कहा करी। 

जो पै दयासिन्धु की द्रवत दया, दीन जानि अपुन ढरनि ढरी। 
जेते कलि काल के दुखाये, शरण सामुहे सभीत आये। 
तेते अभय भये पद परम पाय, सुधा सिन्धु सने जरनि जरी। 
काँपे सुठि सुग्रीव बिभीषण, द्रपद सुता यद्यपि निरदूषण। 
लाधे राम कृपा दुर दुख दुरान, सुखी भये सदा बरनि बरी। 
निर्मल मन होइ सहज सुसाधू, पर परमारथ बने अगाधू। 
करुणा करी कृपा को चिंत्य-चिंत्य, हरषि हर्ष हृदय हरन हरी। 

(३७०) 


शरण परूयो सिय स्वामिनि के द्वार। 
सहज सुभाय सु सैयाँ निरखत, कृप दृग सुख सुख के सार। 


युगल कृपा बल सुख से सोवहुँ, अंकुतोभय रखि प्रभु पै भार। 
रे कलि तैं मम कहा बिगरि है, कटु कपटी मल आगार। 
छल बल जब तब मोहि डरावै, निर्बल गुनि दुख दातार। 
पवन तनय जाके शुचि सेवक, वीर बड़े बल भंडार। 
सोइ सदा सिय अरू सिय-स्वामी, करि है सब विधि संभार। 
हर्षण हिये प्रतीति प्रबल यह, रघुवर दीनन आधार। 


(३७१) 


हौं सब विधि साधन हीन हरी। 

कलि मल ग्रस्यो राहु जिमि शशि कहँ, विपति बड़ी बरियाई बरी। 

अपुन समेत आपु कहाँ बिसर्‌यो, माया विवश बुद्धि बिगरी। 

युगल नयन फूटे नहिं सूझत, इच्छा विषय की बूंद परी। 

मोर सुधारी कबहुँ न सुधरी, कोटि जन्म लौं रगर करी। 

तेहि ते प्रभु निज प्राप्ति हेतु कहँ, शुचि सुयोगता संत सरी। 

प्रेम पथहिं दरशाइ प्रेम दै, स्वयं उपाय करहु अब री। 

नाहित हर्षण बहयो बिनहिं जल, शिरहिं लिये अघ की गठरी। 
(३७२) 

प्रभुजी हों सबको अपराधी। 


मातु पिता गुरु साधु न सेयब, नहिं सुर पंच अराधी। 
विप्र धेनु अरू भूत पितर गन, कोउ नहि पूजा लाधी। 


परहित बुद्धि न आई कबहूँ , जगहरि गुनि नहि साधी। 
बिन सेवा बिन किये करम कछु, श्रुति कह कोउ नहिं लाधी। 
तेहि ते मोहि लखि नाक सिकोरत, सबहिं मचाय उपाधी। 
सीतापति साहब शुचि एकहिं, धनुष बाण कर काँधी। 
बिना हेतु शरणागत रक्षक, हर्षण. शरण अबाधी। 
(३७३) 
जय जय जगत नाथ जगत बंधु जग के उजियारे। 
दीनन दुख हरण हार प्रणतपाल प्रिय पियारे। 
जानि शरण अभय देत जन स्वकीय मान लेत। 
सब विधि संत को स्वभाव वितरि, सुख के सारे। 
वासना विमुक्त करत हृदय बीच प्रेम झरत। 
स्वप्रेम पुर सुवास देत जयति जन के हित कारे। 
सरस सेव में लगाय सुधा सिन्धु महँ डुबाय। 
सुपाणि फेर प्यार करत मोद मन के मन हारे। 
है हर्षण अति अनाथ धरि प्रभु पद पद्म माथ। 
तव जन सरिस हृदय चहत विनय करिके कर पसारे। 
(३७४) 
फेरि फेरि प्रभुहिं कहत, संत को स्वभाव पाऊँ। 
रहनि कहनि करनि सुखद, सरस सरल शील ताऊँ। 
भगति ज्ञान विरति योग, सुफल परम प्रेम छाऊँ। 


२०६ 


अविद्यादि पंच क्लेश, कटुक मूल ते बहाऊँ। 
शम दमादि तोष सुजन, संग सुखद उर बसाऊँ। 
पर हित रत सर्व समय, शुद्ध त्रयकरण सुहाऊँ। 
सीय राम जगत जानि, हर्ष सबहिं शिर झुकाऊँ। 
तृणहु नीच है सहिष्णु, सदा राम राम गाऊँ। 


(३७५) 


जाहि राम वरण कियो कृपा कोर जोई। 
दास निजि जियहिं जानि धन्य भयो सोई। 
सदगुण सदन सुलक्षण सब विधि सोइ साधू । 
परम प्रेम परमार्थ लहयो भयो बिन बाधू। 
है जग को पूज्य सदा सबको सुखदाता। 
चन्द्र कीर्ति सुधा सिन्धु सबहीं नहवाता। 
ब्रह्मा विष्णु शंभु सबहिं रक्षतहिं मोदी। 
हर्षि हर्ष विहर सदा सीय राम गोदी। 


(३७६) 


अब चित चेत शरण गहु प्रभु के। 

संकट शमन सकल सुखदायक, तारक मुनि तिय लभु के। 
जेहि केवट कठवत लै धोयो, पितर पार किय बहु के। 
जाहि परशि दण्डक पुनीत भो, शोभित सुखद जनहु के। 


जेहि पद रेखन सुमिरि जटायू ,मरत दरश लहि विभु के। 
गो हरि धाम हरी को तन लहि, चाख सुधा सुख जिभु के। 
श्रीसियलालित भरतसुसेवित, शिव भुशुण्डि मुनि अहु के। 
सबहिं भाँति रक्षक जन हर्षण, तेहि गहि उबर न कहु के। 
(३७७) 
अब हरि होऊ दयाल हेरि निज ओरी। 
करहिं कृपा बिनु हेतु ककण रस बोरी। 
खात विषय विष हाय बन्यो मृत रूपा। 
भूमा अमृत भूल पर्‌यो भव दुख कूपा। 
जेहि विधि प्रभु पद प्रेम मिलें मधु मेवा। 
दरश परश भल भाव इकान्तिक सेवा। 
तेहि विधि करहिं उपाय स्वयं रघुराया। 
हर्षण सब विधि हीन शरण तकि आया। 
(३७८) 
कब मोहिं वरण करहिं गे राम। 
समय सुहावन सो कब अइहैं, निज जन कहि हैं माम। 
विषय विकार बिहाय विविध विधि, दइहैं निर्मल नाम। 
प्रीति पुनीत सुभग सरि धारी, कब उमगी उर ग्राम। 
निज पद पाँवरि झारनि सेवा, वितरि बसेहैं धाम। 
नाम रूप लीला रत प्रभु के, रसिकन संग ललाम। 


तव सुख सुखी नित्य है रहि हों, रूप निरखि अठयाम। 
कृपा पंथ चितवत निशिवासर, हर्षण जियत गुलाम। 


(३७९) 
मोहिं आस केवल राम की। 
सुर नर मुनि कोउँ काहू न पूँछत, सबहिं स्वार्थ रत काम की। 
योग यज्ञ व्रत संयम साधन, करत डरत मन माम की। 
विरति विवेक भक्ति अति दुर्लभ, सत संगति नहिं नाम की। 
घट सम्पति कामादिक लूटे, प्रीति पगे तिय चाम की। 
अहंकार ममकार विवश है, भूल्यों सुधि सुख धाम की। 
कहूँ लौं कहौं स्वआत्महु वैरी,चहत न निज हित ग्राम की। 
हर्षण समय साँकरे साथी, एक राम सब ठाम की। 
(३८०) 
दया न अबलों मोहि वरी। 
दीन बन्धु रघुनाथ कृपा की, यद्यपि मूर्ति ढरी। 
सो सब मोर अभाग विवश ते, सुर सरि सूख परी। 
भव ते अभय भयो नहिं कम्पित, जड़ चिद ग्रन्थि खरी। 
संशय सर्प ग्रस्यो अति आतुर, कर्म बीज बड़ री। 
बीते जन्म अनंतन भ्रमि भ्रमि, विषय बेलि फहरी। 
सुख ते सोयो कबहूँ न यहि तन, आई मरन घरी। 
हर्षण हरि की कृपा अहैतुक, चितवव चाह भरी।॥ 


(३८१) 


दश दिशि दया यदपि मोहि घेरे। 

देखब सुनब परम रस स्वादब, सूँघब सुख कत बिनु हरि केरे। 
कर्मेन्द्रिय निज कर्म सुचेष्टित, रहहिं रैन दिन साँझ सबेरे। 
रामहिं तेरह प्राणहुप्राणित, जीवित जिव जगदी शहिं तेरे। 
मन चित बुद्धि अहं ताही बल, निज निज काम करें हिय हेरे। 
मनुज देह सत संगति सदगुरू, पायो केवल कृपा के प्रेरे। 
तदपि चहत प्रभु पूर्ण दया को, अमन अकाम बनौ बिन देरे। 
हर्षण रमौं रामहीं सेवत, निशिदिन वसत प्रेम पुर खेरे। 


(३८२) 


मोरे कौन काहि कहि सुनाऊ। 

जननि जनक गुरू सखा सुसाहिब, सेवक सुत पति राऊ। 
एक राम सरवस्वहिं मोरे, जानहिं जियको भाऊ। 
जीव जरनिते जर रहयो हाय, कौन द्वार कित जाऊँ। 
लहां शांति तो रामहिं ते सत, नतरू बरौं सब ठाऊँ। 
कुटिल कर्म को कुभोग भोगौं, काहि दोष चित लाऊँ। 
सुरति करत हों हहरि बये को, काटत अब पछिताऊँ। 
दीन बन्धु बिनु कौन हर्षणहिं, कहां सत्य सुख दाऊ। 

(३८३) 
नहिं जानों किमि देर भई। 
कृपा सिन्धु करुणा सुख सागर, नहि मम सुधिहि लई। 
दीन बन्धु दुख दारिद दावन, प्रणत पाल प्रणई। 
अस अनाथ के नाथ अछत हा, विपति सरित बहई। 
ट्रपद सुता गज विप्र उधारे, सुनत टेर दुखई। 
बहुतक पापिन पाप पुंज ते, खैंचि बरयो बरइ। 
संत शास्त्र श्रुति सत्य भनत सब, नहिं बनाय कहई। 
हर्षण बेर अबेर कियो प्रभु, जानि बड़ो विषई। 
(३८४) 
जान्यों जेंहि ते देर कियो। 
पांडव-वधू पील के सदृश, नहिं हिय आह भियो। 
प्रीति प्रतीति बिना कहु कोऊ, कौनहु सिद्धि लियो। 
निज रक्षक निज ही कहँ जानी, करत प्रयत्न हियो। 
सब छर भार राम तोहिं सौंपी, नहिं वर विनय धियो। 
अहंकार ममकार विवश है, बनि समर्थ अधियो। 
दीन अकिंचन भाव न भाये; पाप प्रबल पचियो। 
हर्षण कबहुँ अहेतु कृपा ते, बनै तो बने जियो। 
(३८५) 
मैं सब अपने करन बिगारी। 

जानत हूँ हठि अगनि-अहिहिं गहिं, जरत मरत दुख भारी। 
तेहि महँ तउ आसक्ति अतिहिं करि, सुख अभिलाष अपारी। 
ताते सुख को स्वप्न कबहूँ नहि, बहत विपति सरि धारी। 
देऊँ दोष नहिं काहुहिं व्यर्थहिं, निज सिर निजहिं उतारी। 
संत शास्त्र गुरु वचन न मान्यो, ऐसो अधम अनारी। 
विपति बीज बोइ विपति बड़े फल, खात रूदत हिय हारी। 
हर्षण दुख-दानव कहाँ मारै, केवल कृपा खरारी। 


(३८६) 


हे हरि बहुत विलंब न कीजै। 

जेहि विधि प्रीति प्राप्ति प्रभु केरी, सोइ योग्यता दीजै। 
समुझि समुझि संसार स्वरूपहिं, छटपटात अब प्राणा। 
कब तव दरश परश शुचि सेवा, पइहौं प्रेम अमाना। 
जो कहूँ मोरे ओर निरखिहौ, नहिं. उबार रघुराई। 
निज दिशि देखि दया परवश ह्लै, देखतहिं सब बनि जाई। 
जन्म अनंत सहयो कटु सेवा, राऊर विमुख कृपाला। 
हर्षण करन गुलामी ललचत, तव पद विमल विशाला। 


(३८७) 


भव दुख दुसह सहावहु स्वामी | 
कुटिल कठिन करतूति कटुक लखि, गुनि पतितन सर नामी। 

नरक यातना विविध देहि प्रभु, लोकहु दुख सब ठामी। 
सहौं सदा कर्मन अनुहारी, जियत मरत जग भ्रामी। 
पै प्रभु लोचन ओट न होवहिं, घट घट लखों ललामी। 
निज पद कमल प्रेम दै पूरण, करहु यथा रूचि यामी। 
असह पराभव प्रणतन केरो, रुदत जे तव पद धामी। 
तव अनुरूप न तिन कर रोइबो, तजि एक हर्ष हरामी। 


(३८८) 


पतित पावन नाम सुनि प्रभु सामुहे आयो। 
यदपि लागति लाज बहु निज निरखि करनी, 
तदपि सुठि संकोच शिर कर सम्पुटी नायो। 
सहस शारद शेष शिव यमराज जेते, 
नहि वरणि पावहिं पार अघ जन्म को जायो। 
प्रणतपाल रघुनाथ अमित अधियन अवशि, 
किये पवित्र सनाथ संत शास्त्र गोहरायो। 
सोइ भरोस हिय हर्ष हेरि हर्षण हुलसि, 
तकयो दुआर कृपाल अहौं कल्कि को कायो। 


(३८९) 


रे मन करू भरोस करिहैं दयालु दाया। 
राम राम रटत रोज भजन करु अमाया। 

श्रवण झनक पाइ अवशि, ढरहिं राम राया। 
एक दिवस समय आइ शांति सुख सुहाया। 
तरूण तिमिर त्यागि तरणि, तेज पुंज छाया। 
मोह निशा नाशि परम, प्रेम अह: आया। 
प्रगटि रमा रमण राम, हर्ष हीय लाया। 
शोक अश्रु पोंछि देहिं, धाम सेव भाया। 


(३९०) 


दीनबन्धु दयाधाम दीन देखि द्वुतहिं द्रवत। 
सत्य नाम कृपासिन्धु धन्य धरा धाम छबत। 
नाथ जो अनाथ के न होत राम राय धवत। 
हर्षण सों बकहिं कहो कौन हेरि हंस ठवत। 
जानकीश कृपा किते जीव कोटि अभय अबता। 
पाइ परम पदहि शोक मोह दोष दुःख च्यवत। 
जगत मुधा माधुरी बिसारि प्रेम सुधा पवत। 
हर्ष हेरि हरी दया बसत कल्कि दशन दबत। 


(३९१) 


राम रीझिबे हेतु उपाय न मोरे। 
कर्म योग विज्ञान विरति बल, भक्ति भाव नहिं थोरे। 
लोक वेद विधि विमुख बहत भव, विषय बयार झकोरे। 


तेहि पै चहत प्रेम प्रिय पूरण, रहउँ राम टूग कोरे। 
केहि मुह लाय कहौं करुणा निधि, अचय लाज भय छोरे। 
जानत सबहिं राम उरयामी, जेहि विधि विपति मरोरे। 
हों अनाथ कोउ चितव न चाहै, भली भाँति टक टोरे। 
हर्षण शरण पर्‌यो कलि त्रासित, एक आस प्रभु तोरे। 


(३९२) 


नाथ खीझिबे लागि कर्म को करिये। 

पथ प्रतिकूल चलत निशिवासर, नहिं यम ईशहिं डरिये। 
सपनेहु सुगति न होय जीव कहँ, साधन सोइ अनुसरिये। 
मातु पिता गुरु संतशास्त्र श्रुति, बनि विमुखी जग चरिये। 
यद्यपि फल अघ ओधघ वृक्ष को, चाखत मर मर मरिये। 
तद्यपि चेत चित्त नहिं आवत, सोइ मारग उर धरिये। 
बाहर भीतर नयन नसाने, नहिं सूझत नद नरिये। 
हर्षण कृपा सिन्धु कर पकरहु, अंधहिं अबहिं उबरिये। 


(३९३) 


करहूँ विनती आज राजाराम। 

कौतुक प्रिय कृपालु सुठि सुखकर, रीझ देवत धाम। 
हों विदूषक स्वाँग को कर्ता, जगत विचरत भ्राम। 
इच्छा तव बहु वेष बनायो, अकथ अनंत सकाम। 

देख्यो सुन्यो सो सब विधि राउर, कला कुशलता ग्राम। 
यथा काछ नाच्यों में तैसे, खेलेव खेल तमाम। 
वृद्ध भयो थाक्यों अब जगपति, जर्जर देह बेकाम। 
निज पद प्रेम सेव दै हर्षण, बैठ जिवावहु माम। 
(३९४) 
हरि हठ परयो रावरे द्वार। 
हों स्वाँग कर मागत स्वँगाई, स्वॉगेउ जन्म अपार। 
उचित न सेतहिं खेल देखिबो, तुम त्रैलोक भुआर। 
कहि हैं कृपण लोग सब जग के, बही कुयश-सरि धार। 
तेहि ते कहत बार बाहहिं प्रभु, हँसी न होय तुम्हार। 
प्रेम धनहिं बकसीस स्वसेवा, संगति साधुन सार। 
दे मोहि निज पुर अब बसावहु, रीझि रघुबर तार। 
करत स्वाँग हारयो अब हर्षण, दै अवकाश सम्हार। 
(३९५) 
रघुकुल राम शरण तेरी आयो। 
सुर मुनि नाग मनुज रत स्वारथ, कोऊ नहिं मोहिं बचायो। 
जननि जनक भल भ्रात पुत्र तिय, सम्पति अतिहिं सतायो। 
जियत मरत बहु बार जगत में, इनते अति डहकायो। 
बने बने के सब कोउ साथी, बिना बनेहिं दुखदायो। 
अशरण शरण एक रघुनंदन, सुर श्रुति संतन गायो। 


२१६ 


आरत जानि हर्ष को संकट, हरहु त्राहि गोहरायो। 
जन्म जन्म की जरनि जुड़ावहूँ, दै पद प्रेम अमायो। 


(३९६) 
हे सिय हे समर्थ रघुवीर। 
वन्दि चरण कटु कर्कश वाणी, विनवत तुमहि अधीर। 
कृपा लाभ हित यदपि योग्यता, नहिं किंचित मम तीर। 
महा कृपालु मौलि तुम तद्यपि, करहु कृपा सुख सीर। 
अति अयोग अपराधिहूँ पै जग, जो कृपालु दृग नीर। 
करत कृपा निरखे निज नयनन, तुम जगपति द्वौ मीर। 
करुणा हित लवलेश भक्ति को, भाषहु नहि हिय हीर। 
कौतुक पन ते प्रभु प्रसन्‍न है, हरू हर्षण भव भीर। 
(३९७) 
है अघ नाशन है अघ कौन। 
सीताराम सकृत लव भक्ती, जेहि न नाश हठि औन। 
तृण रद रुदत उच्च स्वर पापी, सीदत दुर दुख भौन। 
है अनाथ के नाथ परम प्रभु, है प्रसन्‍नन लखु जौन। 
हा हा राव करत दर दुर्भग , मागत मति को मौन। 
करुणाकर कृपालु करू करुणा, देखि दीनता गौन। 
निज पद पंकज प्रेम विलक्षण, देहु दासता तौन। 
हर्षण तव निज जन जेहि पावत, लहे शांति सुख भौन। 

(३९८) 


हृदय आवति आस बारम्बार। 

कबहूँ प्रभु पद हाय होइहैं, मम माथ आलंकार। 
निज उपाय नहिं कबहुँ मिले सो, उर आनि आनत हार। 
दासहिं साधन साध्य उहै जेहि, सिय पाणि पंकज प्यार। 
इष्ट दानि अनइष्ट निवारक, दुखि दीन के आधार। 
शरणागत रक्षक पद पंकज, शिव काग हिय आगार। 
अंबुज-कुलिश-ध्वजा अरु अकुंश, लस चिन्ह भव के पार। 
हर्षण हृदय हहरि भव पीड़ित, कब कृपा होइहि सार। 


(३९९) 


प्रभु पद पर्शहि हाय कृपा. ते कंबहुँक पाऊँ। 
ललकि लेफऊँ लपटाय हर्षि हार बनाऊँ। 
कोटि कोटि करि नमन शीश को साज सजाऊँ। 
तेहि रज नयनन लाय दोष अरु दु:ख दबाऊँ। 
नख प्रकाश को पाय मोह तम तुरत दुराऊँ। 
शांति सुखद सरसाय परम आनंद अघाऊँ। 
जन्म कृतारथ मानि कृतज्ञ बने भल भाऊँ। 
हर्षण करि कैंकर्य जरनि जिय वेगि बुझाऊँ। 


२१८ 


(४००) 


जौ पे दयाधाम दया नाहिं धरिहौ। 

तो तो हाय-हाय करत राम शोक सागर, समाय सदा सरिहौं। 
सुख को स्वप्नहुन पेखि पाय, तीन ताप अति अग्नि आँच बरिहौं। 
जहँ तहँ जाय जाय दुःख रूप, लक्ष चौरासि योनि भोग मरिहौं। 
जन जन देखि-देखि प्रबल पाप, शीश पद त्राण दै भगाय गरिहों। 
मम मुख लखन चाहु काहु काँहि, कबहुँ होय नहि जाय जगत जरिहौं। 
तजि प्रभु अन्य गती एक नाहि, मरों या जिऔ आह-काह करिहौं। 
हा हा खाय हर्ष परत पाव, कदा मोहि भवसिंनन्‍्धु ते उबरिहौं। 


(४०१) 


राम राय सीय स्वामि दीन दास तेरो। 
अन्य देव आस स्वप्न सेव नाहि हेरो। 
योग नहीं यज्ञ नहीं नहीं ज्ञान सहारा। 
भक्ति भाव बिना शरण आय परो चेरो। 
सकृत शरण जाति जीव रक्षे बहुतायक। 
दीन दुखी द्वार परो त्राहि त्राहि टेरो। 
सुखद सुयश श्रवण आनि आयो अति आशा। 
हर्ष हहरि मरत राम कहँहि मोहि मेरो। 

(४०२) 


आस आस अति दिवस गये। 

विषय विकार गयो नहि मनते, काम विवश मतवार भये। 
तृष्णा तरल तरंगिन बाढ़ी, सदगुण सबहि डुबाय दये। 
तबहु आस प्रभु चरणन केरी,करत कुटिल दिन रात लये। 
अधम उधारन पाप प्रनाशन, नाम विदित विश्वास कये। 
कबहुँ अहैतुक कृपा कोर ते, प्रणतपाल प्रभु नेह नये। 
पलिहैं अवशि अकिंचन गुनि तोहि, अशरण शरण स्वभाव चये। 
हर्षण हृदय हहरि जनि-सुमिरै, ढरिहै सिय-सिय-नाथ मये। 


(४०३) 


सिया के सनेह नीर सिच्यौ, हर्षण तू रसाल तरू रे। 
हहरि हहरि शोक सिंधु डूबहिं, जनि प्रतीत मानि वरू रे। 
जोई प्रथम पालि पोषि सोई, सब भाँति सोध करू रे। 
समय पाय पुष्प फल आइइहै, नम्र भार भूमि परू रे। 
बहुरि पक्व दशा सुपूर्ण पाइ, रसहि रस सुधा सुफरु रे। 
रामचन्द्र रसिक राय भोक्त भाव, सिद्ध स्वयं सुघरू रे। 
भोग स्वत्व निजी जानि चाखि, रसहि सुखी सनेह धरू रे। 
पाय परम तोष तोषि तोहि, राखि सेवा औध चरू रे। 

(४०४) 


जय जय जानकि जीवन राम। 

विरद गरीब निवाज वदत सब, अधम उधारन नाम। 
दीन बन्धु दुख दारिद शोषण, प्रणतहि पालन काम। 
पतित अनेक उबार दयानिधि, दीन्हें बहु विश्राम। 
शास्त्र संत श्रुति साखि देत सत, एक स्वर ललित ललाम। 
करि विश्वास आस अति मन में, लै जैहौ निज धाम। 
प्रीति पुनीत स्वसेव सौंपि सब, एकान्तिक अठयाम। 
हर्षण जिय की जरनि जुड़इहौं, सिया कृपा सब ठाम। 


(४०५) 


अमोघी कृपा रावरी ते भलो। 

मोरे तो प्रतीत भली भाँति, अबलौं वाहि पलों। 
झूठी जो वदौ बनाय बात, प्रभु बस उरहिं थलो। 
कैसहूँ करों छिप न छिपाये, सत औ असत छलो। 
साधन को न कर्म ज्ञान भगति, प्रेम प्रपति निबलो। 
विरति अभ्यास दिखत नेक नहीं, योगहि कलि निगलो। 
तेरे द्वारे आय परो राम, लहनि कृपा प्रबलो। 
हर्षण की बनि हैं याहि विधिहिं, कहौं सत्य अटलो। 

(४०६) 


कहूँ कहुँ धीर न रहत हरे। 

समुझि अपनी ओर भय भरि, आह निकसत गरे। 
उदधि निरखत नाव बिनु जिमि, पथिक व्याकुल डरे। 
साथ सम्बल कोउ जन नहि, तरन साधन सरे। 
वायु वेगहि लहर झोकनि, मरन अवसहि अरे। 
खात संशय नाथ तस यह, पतित पापहि परे। 
गीध गणिका गज अजामिल, अधम यवनहु तरे। 
सुरति हर्षण धीर बाँधति, कृपहिं चिन्‍्तत खरे। 


(४०७) 


कृपा को पंथ चितवत हरे। 

जन्म अनन्त किये बहु साधन, सुख की नींद न मोंहि वरे। 
कूटि माथ हा पचि पचि हारयो, परबल निजबल अहं जरे। 
निराधार निर्बल नि:आश्रय, हौ निरुपाय अनाथ अरे। 
अशरण शरण बिरद सुनि तिहरे, द्वार पर्यो अति आस करे। 
पुरवहु मोर मनोरथ रघुवर, कृपा सिन्धु कृप बिन्दु झरे। 
अबकी बार उपाय करहु सोइ, जेहि ते यह भव सिंधु तरे। 
प्रेम भक्ति अविरल लहि हर्षण, धर्म भागवतहिं अनुसरे। 

(४०८) 
हमारी धनुशर वारो राम। 
आरति हरण शरण सुखदायक, विपति विदारण नाम। 
असुर मारि जेहि थप्यो सेतु श्रुति, त्रिभुवन लह विश्राम। 
हनि ताड़क मारीच सुबाहुहिं, मुनि मख राख्यो राम। 
वध विराध खर दूषण त्रिशिरा, संतन के सुखधाम। 
बालि मार सुग्रीव अभय करि, दीन्हें राज्य ललाम। 
कुल समेत रावण संहारी, निशिचर हन्यो तमाम। 
अविचल राज विभीषण पायो, गयो लोक को घाम। 
सबहिं भाँति सो रखिहैं हर्षण, द्वारहिं देखि गुलाम। 
(४०९) 

राखिये राम शरण, पग तरि पद झारौं। 
दीन हीन अधम नाथ, पतित परयो पाप पाथ, 

कैसेउ हो राम तोर, वेद वदत चारौ। 
सहज स्वामि मोर राम, सहज दास मैं निकाम, 

पालि पोषि प्रभु पढाय, बोध उर प्रसारौ। 
सहज दास धर्म पाय, कथा कीर्ति रत सुभाय, 
संतन ढिग बास सादा, प्रभु प्रसाद धारौं। 
सिया राम गाइ गाइ, रूप सुधा पाइ पाइ, 
नित्य धाम वसत प्रभो, सेव शुचि सम्हारों। 

दासि नयन लखत राह, कबहूँ प्रेम उर प्रवाह, 
स्वामि कृपा पूर्ण पाइ, जयति जय उचारों। 
बनै न बनाई मोर, करत यत्न कोटि जोर, 
नाथ कृपा तुरत बनै, हर्षण हिय हारों। 
दीन-बन्धु दया धाम, प्रणतपाल भक्त काम, 
विरद वदत संत श्रुतिहु, अबकी हरि तारौ। 


(४१०) 


रखिहै राम अवशि मोंहिं शरणन में। 

सर्वलोक शारण्य सुखद अति, जान्यो संत शास्त्र श्रुति वरणन में। 
नित निर्षेक्षोपाय जीव हित, रक्षक राम कृपा उर धरणन में। 
समय पाय बिन विनय के स्वामी, होंहि उपाय सत्य भवतरणन में | 
यथाजननिनिज शिशुकहँ पोषति, लगी रहत बहु प्यार के झरणनमें। 
यहि प्रकार जानत हीं यद्यपि, तदपि रोय बहु बार श्री चरणन में। 
आर्ति विवश है दु:ख सुनायो, धीर गयो प्रभु जिय के जरणन में। 
तनिक देर सहि जात न हर्षण, अब तो उद्यत भयो है मरणन में। 


(४११) 


ऐसो कब करिहौ रघुनन्दन। 
राम राम सिय राम रटौंगो, करि करि करुणा क्रन्दन। 
विरह वन्हि जिय जरत रहौंगो, फँसे प्रेम के फन्‍्दना 

मैं अरू मोर त्यागि सब इच्छा, मनहिं बाँधि रस बन्धन। 
योग क्षेम बिनु द्वारहिं प्रभु के, रहब परे नृप नंदन। 
साधु स्वभाव सरस सत बानी, परहित रत तजि द्वंदन। 
राग द्वेष कहूँ भूलि न ऐहैं, शान्त हृदय जस चन्दन। 
शील तोष शम दम धरि हर्षण, प्रेम मते जग बंदन। 


(४१२) 


सुनहु राम रघुवीर दयानिधि, विनती करों ढिठाई। 
मोरे एक आपुही सरबस, कहौं न बात बनाई। 
यावत या जग के नव नाते, सो सब तुमहिं गोसाई। 
निज जन जानि शरण महँ राखो, जनि कहूँ दूर बहाई। 
दास दास बनि रहौं निकट तव, चरण कमल चित लाई। 
भ्रमि भ्रमि भव-भय भरि घबरायो, सरबस गयो हेराई। 
बिनु तव कृपा शान्ति सुख सरसत, स्वपनेहु नाहिं देखाई। 
तेहि ते हर्षण अंजुलि जोरे, माँगत पद सेवकाई। 


(४१३) 


दास धर्म देहु स्वामि सो रे। 

जेहिं महँ पवन तनय प्रेम पगे, जानत जिय जोरे। 
अह बिनु दास भूत स्वत: जीव, वेद वदत लोरे। 
सोई सबहिं धर्म कर्म मोर, नाथ कृपा तोरे। 


होवै अचल अमल अनुप अकथ, प्रणवीौ छल छोरे। 
जहँ जहाँ जाउँ कर्म विवश राम, चेतन जड़ होरे। 
तहँ तहँ तुमहि ध्याय धरौ धीय, सेवो भल भोरे। 
हर्षण कृपा कोर निरखि मोहि, पालिय प्रभु मोरे। 


(४१४) 


देह करण मन बुद्धी आतम। 

पूजन साज बने प्रभु तिहरी, राउर सुख के हेतु सुगातम्‌। 
अहंकार ममकार रहित सब, सेवन करों सनेह सुभातम्‌। 
अंग यथा अंगिहि निरुपाधिक, निश्छल है सेवत सुखदातम्‌। 
बैठे कनक सिंहासन सिय युत, सेवित परिकर पद जल जातम्‌। 
शान्त मनोरथ मन चित लाये, अष्टयाम निरखौ रस रातम्‌। 
तव सुख सुखी चाह गुनि चाहहिं, पाइ कृपा भरपूर सुधातम्‌। 
आत्म पतिहिं लहि हर्षण आत्मा, होइ मगन मन प्रेम प्रमातम्‌। 

(४१५) 


देर देखि तव रघुकुल राया। 

हृदय हहरि सोचत निशिवासर, कब करिहाँ प्रभु दाया। 
निज बल पर बल एक न मोरे, कहा कहाँ कृप काया। 
माया मध्य पिसत जस अन्नहिं, पीसत जता बडझ्ाया। 
काल कर्म स्वभाव गुण सबहीं, घेरे घात लगाया। 

दुख स्वरूप बनि रहयो जगत बिच, सुख स्वरूप बिसराया। 
केवल कृपा कोर प्रभु तेरे, अब मैं बचों बचाया। 
बहु विलम्ब सहि जाय न हर्षण, मरण समय नियराया। 


(४१६) 


दिन प्रति आयू जात चली। 

गई बहुत अब किंचित बाकी, करी न रघुपति भक्ति भली। 
काल कराल सबहिं धरि खायो, रहि गये मींजत हाथ बली। 
जेहिं ते कटै महा भव बंधन, करु उपाय नृप लाल लली। 
साधन हीन शरण तकि आयो, चहत कृपा के कोर पली। 
सीताराम नाम निशिवासर, नाचै मोरे जीभ थली। 
प्रेमा परा भक्ति भल पाऊँ, विहरत नव नव नेह गली। 
सर्व लोक शारण्य सुहृद वर, राखहूँ हर्षण दोष दली। 


(४१७) 


काह कहां मन केर कुचाली। 

गई न अबलों श्री रघुनन्दन, बनइसि मोहि बवाली। 
ऊँच नीच धावत निशिवासर, कबहुँ न बैठत खाली। 
समय समय सिखवत हौं यद्यपि, तदपि तजै नहिं जाली। 
राउर रुख ते शान्त सुहावन, अवशि होय सुखशाली। 
हृषीकेश उर प्रेरक सबके, मायापति दुख दाली। 

नाथ अछत अति सही कुशॉसति, हौ प्रभु प्रणतन पाली। 
हर्षण आरत परि भव फंदन, करत पुकार विहाली। 
(४१८) 
जो मैं विधिनै बस कर पाऊँ। 
तो मै सत्य कहाँ प्रभु तुमते, अपने हिय की आस पुजाऊँ। 
पंचतत्व जब छुटै मोर यह,तुरतहिं तव शुचि सेव लगाऊँ। 
तत्व भूमि तहँ मिलै जहाँ प्रभु, नित नित धरै चरण चित चाऊँ। 
जलजहँ मज्जहि सुठि सुख सागर, मिलै तेज हरि दर्पन जाऊँ। 
पवन तत्व पंखा मिलि जावै, नभ तव आँगन नभहिं समाऊँ। 
इन्द्रिय मन बुधि अहं दास बनि, सेवहि सुभग सुखद रघुराऊँ। 
हर्षण आतम भोग्य भलो करि, अरपऊँ रामहिं भोक्ता भाऊँ। 
(४१९) 
जो प्रभु कृपा कबहुँ लखि पावौं। 
तो मैं सत्य कहौ रघुनायक, जिव की जरनि जुड़ावौं। 
तव पद प्रेम भीख भल मागी, विषय विकार बहावों। 
निज सम्बन्ध अचल करि तुम ते, जग सम्बन्ध जरावौों। 
सब प्रकार सब समय सुसेवा, पाइ प्रहर्ष थिरावौं। 
मुखोललास लखि राउर केरो, सुख सनि सदा सुहावौं। 
संतन संग सने शुचि सुखमय, हरि यश सुनौ सुनावौं। 
हर्षण हिय अभिलाष अतिहि यह, सीता रमण पुजावों। 

(४२०) 


इहौ पतित की प्रभु पति राखो। 

शास्त्र पुराण संत श्रुति तुम कहँ, पतितन पावन भाखो। 
व्याध अजामिल गणिका यवनहु, तारि दियो श्रुति साखो। 
साधन हीन दीन भव भरमत, पुनि पुनि कर्महि चाखो। 
कृपा-सिन्धु करूणाकर कोमल, जनि अब मन महँ माखो। 
दया-दृष्टि दासहिं द्रुत देखी, नित निज पद पहँ राखो। 
नाथ स्वभाव समुझि यह पामर, आस हृदय भरि भाखो। 
हर्षण अबकी बार बचावहु, यद्यपि अघ कर लाखो। 


(४२१) 


रघुवर राखो मोरी लाज। 

मनुज मध्य वर विप्र बनायो, वैष्णव वेषहि साज। 
मानव महि सुर धर्म न एकौ, नहिं वैष्णवता राज। 
सब कर फल प्रभु की प्रिय प्राप्ती, प्रेम विलक्षण भ्राज। 
मन क्रम वचन हरी गुरू सेवा, साथहिं साधु समाज। 
सो मोरे रंचहु नहिं स्वामी, भगवत धर्म सुकाज। 
द्रपद सुता इव लाज वेष की, राखहु रघुकुल राज। 
शरण शरण प्रभु शरण तुम्हारी, हर्षण करत अवाज। 

(४२२) 


लाज रखो धनुधारी पैयाँ परों मैं तुम्हारी। 

माला-तिलक-छाप करि धारण, वैष्णव वेष सम्हारी। 
रामदास कहवाइ जगत में, बागत भजन बिसारी। 
कोउ प्रशंसे कोउ कछु देवैं, चाह उरहिं उर भारी। 
इन्द्रिय तर्पण हित सब साधन, धर्म ओट अघकारी। 
जग-जन-जान न मोरे जालहिं, जानहिं साधु महा री। 
झूंठे भगतहु साँच किये प्रभु, निज बड़ बिरद बिचारी। 
हर्षण हँसी होय नहिं स्वामी, सदा करहु रखवारी। 


(४२३) 


गरीब की गोहार सुनो दीन-बन्धु दीनानाथ रामचन्द्र राजा। 
शरण शरण शरण पर्‌यो पाहि पाहि देखि द्वार राखि लेहु लाजा। 
काम क्रोध लोभ मोह राग द्वेष अहंकार मम कुसाज साजा। 
असत अविद्या कुकर्म विवश कलुष कलिहि बीच पिसत अहों आजा। 
कोऊ न बचाव कोऊ कान सुनत नाहिं हौं पुकार करत गाजा। 
पतित को उधार पतित पावन ते हौं गरीब प्रभु गरीब निवाजा। 
अन्य अवलम्ब एक न कृपासिन्धु जानत जिय घटहि घट विराजा। 

हाय हाय हर्ष मरत बार बार आह भरत बढ़ी व्याधि बाजा। 

(४२४) 
गाय गोहारहिं सुनौं गोसाई। 
विप्र धेनु सुर संत दुखी लखि, रक्षत हौ हठियाई। 
याही हित अवतार धरे प्रभु, वेद पुराणन गाई। 
आत्मा सुरभि कुकर्म गवासा, निठुर निसंक दुखाई। 
तृष्णा रज्जु गले बिच डारी, खैंचत अति बरिआई। 
बाँबाँ राव करति दुख पागी, लखि असहाय अपाई। 
किमि नहिं रक्षहिं राम दयानिधि, करुणा कृपा भुलाई। 
हर्षण कुल की बानि विचारहु, शरण सुखद रघुराई। 
(४२५) 
सहि न जात अब पीर दुसह दुखदाई। 
हृदय भवन बहु बसे आय रिपु, दुखवत दया भुलाई। 
काम क्रोध मद मोह लोभ खल, कीन्हे अति बरियाई। 
जानि अनाथ निबल बस बन्धन, घात करहिं छल छाई। 
कहाँ जाँव कस करौं दयानिधि, काहि कहां गोहराई। 
निर्बल के बल राम सुन्यो श्रुति, शरण पर्‌यो अकुलाई। 
प्रणतपाल करुणाकर स्वामी, जगत नाथ सुखदाई। 
हर्षण हहरि पुकारत आरत, त्राहि त्राहि रघुराई। 
(४२६) 
कारण कौन कहहु प्रभु सत सत, मोहिं पर दया न आवै। 

दयासिन्धु रघुकुल के भूषण, जगन्नाथ श्रुति गावै। 
साधन हीन विषय वश पामर, अघहिं करत दिन जावै। 
परमारथ पथ विमुख कलुष हिय, स्वप्नहु सुख नहिं पावै। 
मोहिं समान कहाँ दीन पाइहौ, दीन बन्धु बतरावैं। 
विरद राखि राखहु मम लाजहिं, प्रणत पाल लव लावै। 
तनिक कृपा की कोर करहिं प्रभु, अशरण शरण कहावैं। 
हर्ष गोहार गरीबी सुनि कै, अबकी बेर बचावें। 


(४२७) 


प्रभुजी किमि नहिं आय बचाओ। 

कृपा सिन्धु की सुधा सीकरन, मोहिं नहिं मरत जियाओ। 
पाप ताप तृण राशि अमित जो, क्‍यों नहिं नाथ जराओ। 
निज पद प्रेम अन्न दै स्वामी, काहे न भूख भगाओ। 
राउर रूप दरस के प्यासे, अब तो आय पिलाओ। 
दीनबन्धु शरणागत वत्सल, अघनाशन कहवाओ। 
पतित उधारन पतित उधारो, अब नहिं बेर लगाओ। 
हर्ष गरीब गोहार सुनहु प्रभु, दौर वेगि इतै आओ। 


(४२८) 


जेहि पै कृपा नाथ तुम करी। 
निज जन जानि वरण किय आपुष्ठि, सदा सोइ सुख भरी। 

सकल सुलक्षण सोइ सुभग जग, विरति ज्ञान गुण धरी। 
शम दम शुचि सन्‍्तोष सुसंगति, सोइ लहत रस झरी। 
सोई संत रसिक जग पूजित, सोइ त्रिभुवनहिं तरी। 
सोइ शशी सम जग प्रिय लागहि, अमृतमय जग चरी। 
सोइ सुख हेतु तिहारे रघुवर, जियै बनौ दृग पुतरी। 
हर्षण सीताराम शरण लहिं, चहत कृपा कण अमरी। 
(४२९) 
विषय वितृष्ण कबहूँ हरि होइहौं। 
राम राम सिय राम रटत हा, निशिदिन अश्रु बहइहां। 
विगत मान निरन्‍न्‍्द्धन्द प्रेम पगि, प्यारे कहि गोहरइहौं। 
अवध गलिन सरयू तट विचरत, नव नव नेह नहइहौं। 
बनि उन्मत्त रँगे रँग तिहरे, कथा कीर्तन गइहाँ। 
विरह दशा प्रगटी तन मोरे, सिगरी सुध कब खोइहौं। 
जित देखहूँ तित श्यामहिं श्यामा, भव रस बीज जरइहौं 
हर्षण नित कैंकर्य परायण, आपा सब विधि खोइहौं। 
(४३०) 
कब मोहि मिलिहौ प्रीतम प्यारे। 
लखि पद कमल सुधिहिं बिसराई, गिरिहौं आत्म अधारे। 
निज कर कंज परसि शिर पुनि पुनि, लइहौं ललकि हिया रे। 
मुख मुसुकाय कृपा की चितवनि, देखिहौ दास दुलारे। 

आपन भोग बनाय भली विधि, भोगिहौ नाथ हमारे। 
सहज स्वामि कैंकर्य सुखद लहि, रहिहैं हमहुँ सुखारे। 
सहयो कठिनजो क्लेश अबहि लौं, भुलिहौ सबहिं सहारे। 
हर्षण की वर विनय श्रवण सुनि, करहु दया सुख सारे। 
(४३१) 
बार बार तेहि ते कर पुकार। 
सुनि सुनि श्रवण दया के वश है, नाथ करहु जेहि ते मम उबार। 
बहुत कहब बड़ि खोरि बड़ेन ढिग, यद्यपि उचित नहिं कह बुध विचार। 
अति आरत अति स्वार्थ परायण, तदपि भूलि वरणत मन खभार। 
यथा क्षुधातुर दातहु आगे, भूख भूख उचरत गुण बिसार। 
छमि अपराध दीन दुख देखहि, कृपा सिन्धु करुणाकर उदार। 
अमल मना करे प्रेम स्वपद दै, संत संग सुखदायक अपार। 
हर्षण अहं त्यागि निशिवासर, भजन करे सोइ प्रभु सँभार। 
(४३२) 
कब भजि हों दिन राती राम राम रस माती। 
राम कृपा बल पाय मुदित मन, रहिहीौं पुष्ट अघाती। 
यथा मातु पय पान कियो शिशु, होय सबल सब भाँति। 
दुःख दोष भव रोग रहित है, प्रेम पगे पुलकाती। 
नाम रूप लीला प्रभु धामहिं, रहिहौं रते सोहाती। 
महाभाव भावित भल आत्मा / धुमय मधुर मोहाती ! 

बनि प्रशान्त नि:शेष मनोरथ, कदा जुड़ैहौं छाती। 
हर्षण राम कृपा को निरखत, बिन साधन जड़ जाती। 


(४३३) 
लइहै राम नाम की ओट। 
जासु सकृत उच्चारण तेरे, परै न यम की चोट। 
पाप परायण अधम शिरोमणि, यद्यपि सब विधि खोट। 
तदपि अगति गुनि नाम उदारी, करिहैं कृप की कोट। 
गणिका यवन अजामिल तरिगे, नाम सुमिरि इक होंठ। 
प्रीति प्रतीति सुरीति बिना कहि, दुर्बल भे बहु मोट। 
शास्त्र पुराण संत श्रुति वरणत, महिमा महा अजोट। 
हर्षण शरण शरण है ताकी, जेहि बस हरि हिय लोट। 
(४३४) 
नाम रूप गति एक हमारे। 
नील सरोरुह नील मणी सम, नील नीर धरू नेक। 
जेहि ताड़क मारीच सुबाहू , मारयो जन हित टेक। 
पद रज तरी अहिल्या जेहि के, जनक शोक सब छेंक। 
केवट सखा गयो गृह शबरी, पायो फल जग देक। 
कपि सुग्रीव विभीषण राख्यो, दियो राज कल्पेक। 
वधे विराध कबंध बालि पुनि, खर दूषण शर फेंक। 
रावण कुंभकर्ण घननादहु, पठय काल कवलेका 

विप्र धेनु सुर संत अभय करि, सुखी कियो बहुतेक। 
अवध राज राज्यो सह सीता, सेवत नृपति विवेक। 
ब्रह्मा विष्णु महेश प्रशंसत, ऋषि मुनि सिद्ध अनेक। 
सोइ प्रभु विषय विदारि प्रेम दै, ह्षण अभयद एक। 
(४३५) 
राम चरित चित चायन मोरे। 
शास्त्र वेद को अर्थ न जानौं, अहौं बुद्धि के बौरे। 
लीला ललित लखहुँ अरु गावहुँ, सुनहूँ सोइ बनि भोरे। 
चारु चरित चित चिन्तन करि करि, सब साधन गति तोरे। 
वाणी बुद्धि मनहूँ तहँ लागै, लहि विश्राम अथोरे। 
भुक्ति मुक्ति प्रभु प्रेम प्रदायक, राम मिलावनि सोरे। 
जीवन मुक्त ब्रह्म पर सुनही, ध्यान छोरि जेहिं कोरे। 
हर्षण शरण गहयो तेहि केरी, कहहुँ सबहिं छल छोरे। 
(४३६) 
राम धाम शरण चहौं लहन ललित सोई। 
करहु कृपा अमित दानि दीन दु:ख मोई। 
गति अनन्य जान हियहिं जीव यथा रोई। 
भव प्रवाह बहत पर्‌यो निरालंब होई। 
कहाँ जाऊँ कहा कहहूँ मोरे नहिं कोई। 
निजी वास मोहि देहु नाथ भवहिं खोई। 


२३६ 


आस हर्ष हृदय जगी कह सुनाय ओई। 

धाम बसत राम सिया सेवहु दृग जोई। 

(४३७) 
चारहु सचिद आनंद ठामा। 
परब्रह्म रघुनायक केरे, नाम रूप अरू लीला धामा। 
प्रणत पाल करुणा वरुणालय, भक्त काम तरु ललित ललामा। 
भक्ति ज्ञान वैराग्य योग प्रद, सदगुण सिन्धु सुखद अभिरामा। 
भुक्ति मुक्ति प्रभु प्रेम प्रदायक, जनहिं बनावत पूरण कामा। 
जो जो शरण गहे इन केरी, सो सो सबहिं लहे विश्रामा। 
मोरे और उपाय न एकहु, कहाँ प्रतीति यथा अठयामा। 
हर्षण हहरि हृदय अकुलायो, चारह्‌ प्रीति चहत गुण ग्रामा। 
(४३८) 

कब करिहौं रघुवर मोहिं आपन। 
आतम अन्न शुद्ध कर स्वामी, भोगिहौ प्रेम प्रलापन। 
निज सुख हेतु सेव शुचि लड्॒हौ, सहज शेष गुण थापन। 
मुख प्रसन्‍न मन मुदित सुसाहिब, लखिहौं सदा सुधापन। 
सीय सहित प्रभु प्यार पाइहौं, आनंद अमित अघापन। 
नाम रूप लीला तव धामहि, रहिहों रते अनापन। 
प्रेम विलक्षण अरू वैचित्रहिं, पगिहों प्रभु पद चापन। 
हर्षण संत्त स्वभाव भाव भल, रसिहौं रस तजि पापन। 


२३७ 


(४३९) 


सुनु कृपालु रघुवीर उदार। 

जो निज चरण-कमल में आश्रय, नहिं देवहूँ सुखसार। 
तो कत पुत्र कत्नत्र छुड़ायो, गृह सम्पति नव नार। 
रम्यो रहत तहूँ सब दुख सुख सहि, जिमि उलूक अँधियार। 
जो कर कमल अभयप्रद मोरे, सिर नहिं धरहुँ दुलार। 
तो कत अन्यालम्ब छुड़ायो, अन्य आस औ द्वार। 
जो मुख कमल दिखाउब दुर्घट, मदन विमोहन हार। 
तौ कत प्रकृति-प्रभा-नीरसता, बोध कराय निकार। 
प्रेम विलक्षण देहूँ न मो कहँ, तौ कत राग बिगार। 
अस कठोर पन उचित न नाथहिं, जाय सुयश उजियार। 
शरण पर्‌यो हर्षण तव द्वारे, ठुकरावहिं या प्यार। 


(४४०) 


राजिव लोचन रविकुल राम, अधम उधारन सीताराम। 
सिया विराजति जिनके वाम, लखि लखि लाजत कोटिन काम 
नील नीरधर सुन्दर श्याम, कमल नयन मन मोहन राम। 
चन्द्रकीर्ति निर्मल गुणग्राम, श्रवण सुखद अतिशय अभिराम। 
अनुपम अचल अयोध्या धाम, अपुनावर्ती पद विश्राम। 
योगिवर्य जहँ रमत अकाम, जय जय संतन के सुखधाम। 


२३८ 


विधि हरि हर वंदित सियराम, परिकर सेवित आठहुयाम। 
माम5भिरक्षय पुरण काम, हर्षण चाहत बनन गुलाम। 
(४४१) 
राम सिया राम सिया राम सिया राम। 
प्रेम पगे भाव भरे, जपौं आठो याम। 
अश्रु बहे आह कढ़े, पुलकि निकस नाम। 
कम्प बढ़े रोम खड़े, स्वेद चुअत चाम | 
भंग स्वर विवर्ण प्रलय, भयो भूलि काम । 
कबहुँ हँसत कबहूँ रूदत, कबहूँ नृत्य ठाम। 
कबहुँ मत्त मौन हर्ष, जगल लखत श्याम। 
कहत सुनत रसहि रसे, राम गुण-ग्राम। 
(४४२) 
राम सिया सुख सार हमारे। 
विनती सुनहु नाथ दोउ यहि की, मोरे आत्म अधार। 
जो पै तजहूँ कहा बस मेरो, किते जाउँ को तार। 
युगल चरण आश्रय गति एकी, अशरण शरण सम्हार। 
तुमहिं कहौ शिशु मातु छोरि कै, कहाँ जाय सरकार। 
रोषें जननि चहै तेहि ऊपर, तउ तेहि और न द्वार। 
यद्यपि अतिहि अयान अभागी, अधम अछम अघकार। 
तदपि त्राहि हर्षण हिय हहरत, शरणहिं आय पुकार। 


२३९ 


(४४३) 


मैं प्रभु विनती करें न जानी। 

महाराज कौशल किशोर तव, सहज श्वास श्रुति बानी। 
हौं अल्पज्ञ मूढ़ बिन विद्या, मूरख मतिहु भुलानी। 
काह उचित कहिबो रघुबीरहिं, ज्ञान न हिय महँ आनी। 
तेहि पै कर्कश बानि भाव बिनु, सुनि कटुता बिल्लानी। 
प्रेम भक्ति भावित नहिं मनुआ, विषय विकार बिकानी। 
सत्यासत्य विवेक एक नहिं, मोह निशा सुख मानी। 
हर्षण हाय न जान्यो विनयहु, प्रभु प्रसन्‍न हित सानी। 


(४४४) 


जेहि विधि बने बनावै मोरी। 

करि निर्हतु कृपा करुणानिधि, पालु बिसरि मम खोरी। 
अटपट बानि चाह हिय वरणेउ, यदपि अयान अथोरी। 
तदपि उदार शिरोमणि रघुवर, विरद कृपालु बड़ो री। 
सुनियत श्री सिय निन्दक रजकहि, दिय स्वधाम सुख बोरी। 
पायो धाम विभीषण अविचल, लंक नृपति पद कोरी। 
श्रवण सुयश सुनि शरणहि आयो, विषय बयार झकोरी। 
हर्षण अविनय छमिय प्रेम दै, राखिय निज पद ठौरी। 


(४४५) 


आह भरी आवाज सुनायो राम राम राम। 

रुदत वदत बिन ज्ञान कृपाला, छोड़ि सकल छल छायो ।राम.। 
विनय बेलि बहु पुष्पन पुष्पित, अर्पित प्रभु पद भायो ।राम.। 
देहेन्द्रिय मन बुद्धि आत्महु, सरबस चेत चढ़ायो ।राम.। 
करि स्वीकार स्वपूजन साजा, बनवहिं नेह नहायो।राम,। 
सब समर्थ रघुवीर दुआरे, परयो माथ निज नायो।राम.। 
जस चाहै तस करै उदारे, श्रवण सुयश सुनि आयो।राम.। 
हर्षण मोर उपाय उपेयहु, एक राम रघुरायो।राम.। 

(४४६) 

प्रभु तोहिं प्रणत पाल श्रुति गायो। 

कृपासिन्धु करुणा वरुणालय, रोय रोय गोहरायो। 
सब समर्थ रघुवीर अभयप्रद, सुनतहुँ मोर पुकार। 
शरण राखि जो पै नहि पलिहौ, जाइय बिरद तुम्हार। 
मोहिं कहँ कतहुँ ठौर नहिं निश्चय, नसि जैहौं पल एक। 
हाय हाय बनि दुख को रूपा, भोगिहौ योनि अनेक। 
साथहिं सत्य-सन्ध व्रत टारे, शरण सुखद जित क्रोधा। 
होइय प्रलय अवसि बिन अवसर, सुनहु राम वर बोधा। 
दीन दुखी कहाँ जाय पुकरिहैं, कौन शरण महँँ राखी। 
यहि ते हर्षण अभय करहि अब, सुनहिं विनय जो भाषी। 


२४१ 


(४४७) 


सीतानाथ परम गुरु मोरे। 

तिनते भइ प्रारम्भ परम्पर, श्री संप्रदा कहहि जेहिं कोरे। 
रामानन्दाचार्य मध्य महँ, भये महान जाल जग तोरे। 
ममाचार्य पर्यन्त सन्‍त सब, भये प्रपनन प्रपति रस बोरे। 
तिनको है सम्बन्ध मोर सत, तेहि कुल जनम्यो हौंहु अँजोरे। 
जो मोहि दोषी जानि कृपा निधि, दै न सकौ निज धाम बड़ोरे। 
तो मम पूर्वज कृत्य सुमिरि प्रभु, देहिं स्वपद सह प्रीति अथोरे। 
हर्षण लहै इकान्तिक सेवा, भली भाँति भव भीतिहिं छोरे। 


(४४८) 


श्री सीतानाथ समारम्भा। 

रामानन्दाचार्य मध्य महँ, प्रपति स्वरूप सुखम्भा। 
अस्मदाचार्य पर्यन्तहिं हौं, वन्दौ तृण रद लम्भा। 
सुमिरत श्री आचार्य परम्पर, मिटे दोष दुख दम्भा। 
अस विचारि श्री शरणहिं आयो, करिकै पाप अचम्भा। 
करहु सहाय राम सिय सेवहूँ, पागे प्रीति सुअम्भा। 
निज जन जानि सोउ सुख पावहिं, बढ़े भाव वृजिम्भा। 
दास राम हर्षण रस रातहिं, लेहु सबै प्रभु थम्भा। 


२४२ 
(४४९) 


कृपा रुप करुणामयि सीते द्रवहु द्रतहिं भरि दाया। 
मोर गरीब गोहार सुनावहु, निज नाथहि चित चाया। 
तुमहि कहौ को तुम बिनु मोरे, कुसमय करी सहाया। 
अम्ब अनंतन प्यार जीव हित, वसत हृदय भल भाया। 
पाप रुप निशिचरी जयन्तहिं, जानहु जिय जस छाया। 
शरण-शरण श्री शरण पर्‌यो अब, करहु यथा रुचि जाया। 
हर्षण हृदय हहरि सुठि सीदत, जग बिच तोर कहाया। 


(४५०) 


जनक सुता जग जननि जानकी। 

छमा कृपा करुणा की मूरति, अतिशय प्रिय करुणा निधान की। 
चरण बन्दि विनवहुँ कर जोरे, पुरवहुँ आशा ममअयानकी। 
पुरुषकार नित करहु पिया ते, जीव हेतु हिय दया आन की। 
तथा दीन की आर्त पुकारहिं, पियहिं सुनावहिं प्रिया प्राण की। 
जेहिं ते कृपा कोर रघुनंदन, मोहि निहारहिं प्रेम दान की। 
तुम बिन एक सहाय न मोरे, अन्तरयामिनि जान जानकी। 
नेक विलम्ब न करियो स्वामिनि, नतरू हर्ष हिय होय हान की। 


रेष३ 


(४५१) 


विनती करौं कर जोरी शरण गहेउ मैं तोरी। 

सिया स्वामिनी सुनिबी सत सत, जानहु उर सब कोरी। 
काल अनंत बह्मों संसारहिं, विषय वायु झकझोरी। 
संकट सहेउ सो का का वरणौं, सुख को स्वप्न न भोरी। 
प्रभु के सन्‍्मुख जात डेरावहूँ, सुमिरि स्वपाप अथोरी। 
ताते तुमहिं सुनावहु स्वामिहिं, विनय वल्लरी मोरी। 
मातु अनंत को प्यार हृदय तव, क्षमा-दया रस बोरी। 
हर्षण हृदय प्रतीतिहु आवति, करिहैं कृपा किशोरी। 

